সফল যারা কেমন তারা - কর্পোরেট\nপ্রথম পাতা / ক্যারিয়ার / সফল যারা কেমন তারা\nPosted by: কর্পোরেট ম্যাগাজিন in ক্যারিয়ার বুধবার, ফেব্রুয়ারী 24, 2016\t0 ৭৭১ বার পঠিত\nনিজ কর্মের মাধ্যমে সফল হয়েছেন, এমন অনেক উদাহরণ রয়েছে এই পৃথিবীতে। এর মধ্যে কেউ নামকরা কোনো প্রতিষ্ঠানের প্রধান নির্বাহী কর্মকর্তা, কেউবা আবার সফল উদ্যোক্তা, সফল নেতা, সফল লেখক কিংবা শূন্য থেকে হওয়া কোটিপতি। সফল যারা, কেমন তারা? এই প্রশ্ন অনেকের মনের মধ্যেই সময়ে অসময়ে উঁকি দিয়ে থাকে। একটি ব্যাপার সবাই ধরেই নেয় যে সফলদের সফলতার পেছনে কিছু গুরুত্বপূর্ণ ব্যাপার রয়েছে। তাদের কাজের ক্ষেত্রেও এই বিষয়গুলো লক্ষণীয়। শুধু কাজের ক্ষেত্রেই না, আচার আচরণ কিংবা চলাফেরায়ও তারা অন্যদের থেকে নিজেকে আলাদাভাবে তুলে ধরেন কীভাবে? চলুন দেখে নেওয়া যাক। লিখেছেন শাহাদাত হোসেন\nটিম কুক, মার্ক জাকারবার্গ কিংবা সত্য নাদেলার নাম তো শুনেছেন। বিশ্বসেরা তিনটি প্রযুক্তি প্রতিষ্ঠান পরিচালনা করেন এই তিন ব্যক্তি। আর এই দায়িত্ব কি তারা এমনিতেই পেয়েছেন? নিশ্চয়ই না। তারা সবসময় তাদের কাজকে ভালোবেসেছেন। তাদের কাজের মাধ্যমেই তুলে ধরেছেন নিজেকে এবং তৈরি করে নিয়েছেন নিজেদের অবস্থান।\nকাজ করার নিজস্ব স্টাইল\nঅন্যের অনুকরণ করে হয়তো সাময়িক সময়ের জন্য সফল হওয়া সম্ভব। কিন্তু দীর্ঘ মেয়াদে তারাই সফল হয় এবং মানুষ তাদেরকেই মনে রাখে যারা একেবারে ব্যতিক্রমী এবং নিজস্ব ধরনে কাজ করেন। তাদের নেতৃত্বে থাকে না কোনো অনুকরণের ছাপ। হতে পারে তাদেরও কোনো পরামর্শদাতা ছিলেন। কিন্তু সবকিছু ছাপিয়ে তারা তাদের নিজস্ব রীতিতেই কাজ করেন।\nকী জানেন না, তাও তাদের জানা আছে\nএকটি বিষয় খেয়াল করলে দেখতে পাবেন যে অধিকাংশ ক্ষেত্রেই সফল ব্যক্তিরা নম্র স্বভাবের হয়ে থাকেন। তারা খুব একটা ঔদ্ধত্য প্রদর্শন করেন না। তবে তার মানে এই না যে তাদের মধ্যে আত্মঅহংবোধ নেই। বরং তারা এটা বিশ্বাস করেন যে তাদের সবকিছু জানা নাও থাকতে পারে। এবং নিজেদের না জানার জায়গাটি সম্পর্কেও তারা কিন্তু ওয়াকিবহাল থাকেন।\nআরও ভালো করার আকাঙ্ক্ষ\nসফল ব্যক্তিদের ক্ষেত্রে আরও একটি লক্ষণীয় ব্যাপার হলো তারা মধ্যে সবসময় আরও ভালো করার একটি আকাঙ্ক্ষা থাকে। সফল প্রধান নির্বাহী কিংবা ভেঞ্চার ক্যাপিটালিস্ট, তাদের সবসময় মাথায় থাকে কীভাবে আরও একটি নতুন পণ্য বাজারে ছাড়া যায় কিংবা কী করলে আরও একটি দারুণ স্টার্টআপ শুরু করা যায়। তারা মনে করেন, ব্যবসা কিংবা উদ্যোগ হলো ম্যারাথন দৌড়ের মতো যার কোনো শেষ নেই।\nনিজের প্রচারণা চালান না\nসফলদের নিজের প্রচারণা চালাতে হয় না। তবে তারা কাজটি করেনও না। তাদের প্রতিষ্ঠান কিংবা পণ্যের সফলতাই তাদের হয়ে প্রচারণার কাজটি করে দেয়। তাছাড়া আপনি তাদের কখনও বলতে শুনবেন না যে, তারা কী করেছে কিংবা তাদের কত সম্পদ রয়েছে। তবে সবকিছুর মতো এখানেও যে ব্যতিক্রম নেই, তা কিন্তু নয়।\nঅন্যের কাজের প্রশংসা\nএই কাজটি তাদের ক্ষেত্রে হরহামেশাই করতে দেখা যায়। যেসব কাজের জন্য সাধারণত কেউ প্রশংসা করে না, সে ক্ষেত্রেও তারা ব্যতিক্রম। আমাদের চারপাশে এমন অনেক মানুষ আছেন যাদের কাজ শেষে সাধারণত একটি ধন্যবাদ জোটে কিংবা কখনও তাও না। তবে এসকল মানুষকেও ধন্যবাদ দেওয়ার পাশাপাশি তাদের সম্পর্কে বিভিন্ন খোঁজ খবর নিয়ে থাকেন সফল ব্যক্তিত্বরা। এখানেই অন্য দশজনের সাথে তাদের পার্থক্য।\nমডেল :সাবরিনা প্রমি। স্টুডিও :প্রতিচ্ছবি। ছবি :মানস সেন\nPrevious: গ্রাফিক ডিজাইনারদের জন্য অনলাইনে আয়\nNext: অনলাইন পেমেন্ট সমাধানে চালু হলো ডিবিবিএল এর ভার্চুয়াল কার্ড


ফোরাত নদীর পানি শুকিয়ে যাওয়া কেয়ামতের আলামত : তবে কখন? – ক্রাইম টিভি বাংলা\nফোরাত নদীকে আরবিতে نهر الفرات (নাহরুল ফুরাত) বলে। আর তুর্কিতে বলে firat (ফিরাত)।- ফাইল ফটো\nক্রাইম টিভি বাংলা অনলাইন ডেস্ক…পৃথিবী ধ্বংস হওয়া বা কেয়ামত সংঘটিত হওয়ার সবচেয়ে বড় আলামত সর্বশেষ নবী মুহাম্মদ (সা.) এর আগমন। আজ থেকে ১৪শ’ বছর আগে এ আলামত দেখা দিয়েছে। তারপর আরো বড় বড় কিছু আলামত সংঘটিত হবে যা কেয়ামতের পূর্বাভাস বলে হাদিসে উল্লেখ করা হয়েছে।\nযেমন : ইয়াজুজ মাজুজের পৃথিবীতে আগমন, ইমাম মাহদীর আগমন, ঈসা (আ.) এর আগমন। এছাড়াও কিছু ছোট ছোট আলামত রয়েছে। এর মধ্যে অন্যতম হচ্ছে মধ্যপ্রাচ্যের ফোরাত নদীর পানি শুকিয়ে যাওয়া, এর ধনভাণ্ডার মানুষের সামনে প্রকাশ করা। সাম্প্রতিক সময়ে ফোরাত নদীর পানি শুকিয়ে যাচ্ছে বলে সংবাদ প্রকাশ হয়েছে। তাহলে কি এ ফোরাত নদীর পানি শুকিয়ে যাওয়াটা হাদিসের বর্ণনার সঙ্গে মিলে যাচ্ছে? আসুন জেনে নিই ফোরাত নদীর পানি শুকিয়ে যাওয়ার ব্যাপারে হাদিসে কী উল্লেখ রয়েছে।\nফোরাত নদীকে আরবিতে نهر الفرات (নাহরুল ফুরাত) বলে। আর তুর্কিতে বলে firat (ফিরাত)। এই ফিরাত বা ফোরাত নদী দক্ষিণ-পশ্চিম এশিয়ার একটি নদী। এটি তুরস্কে উৎপত্তি লাভ করে সিরিয়া ও ইরাকের ভেতর দিয়ে প্রবাহিত হয়ে দজলা নদীর সঙ্গে মিলিত হয়েছে এবং শাত আল আরব নামে পারস্য উপসাগরে গিয়ে পতিত হয়েছে। ফোরাত ও দজলা নদীর পানি ব্যবহার করেই প্রাচীন মেসোপটেমীয় সভ্যতাগুলো বিকাশ লাভ করেছিল। প্রাচীন সুমেরীয়, ব্যাবিলনীয় এবং আসিরিয় সভ্যতাগুলো বিকাশ লাভ করেছিল এই নদীকে ব্যবহার করেই।\nফোরাত নদী ২,৭০০ কিলোমিটার দীর্ঘ এবং এর অববাহিকার আয়তন প্রায় ৪,৪০,০০০ বর্গকিলোমিটার। এর মোট অববাহিকার মাত্র ৩০ শতাংশ তুরস্কতে অবস্থিত হলেও এর ৯০ শতাংশ পানির উৎস হলো তুরস্কের উচ্চভূমি। তুরস্কের কোরাসুয়ু নদী, মুরাত নদী এবং আরো অনেকগুলো নদী পূর্ব মধ্য তুরস্কে এলাজিগ এর কাছে মিলিত হয়ে ফোরাতের উর্ধ্ব অংশ গঠন করেছে। তারপর নদীটি আলাব শহরের ১২০ কিলোমিটার উত্তর-পূর্বে সিরিয়াতে প্রবেশ করেছে। পূর্ব সিরিয়াতে এর সঙ্গে দক্ষিণ-পূর্ব তুরস্ক থেকে আগত খাবুর নদী নামের একটি প্রধান উপনদী মিলিত হয়েছে।\nফোরাত নদী প্রতি বছর প্রায় ২৮০০ কোটি ঘনমিটার পানি বহন করে। এপ্রিল ও মে মাসে নদীটি সর্বোচ্চ পানি ধারন করে। ফোরাত নদীটি অনেক গভীর নয় বলেই এতে ছোট ছোট নৌকা ছাড়া আর কিছু চলাচল করতে পারে না। এটি মূলত তার পাশ্ববর্তী শহরগুলোতে পানি সরবরাহের জন্য খুবই গুরুত্বপুর্ণ। তাই দেখা যায় নদীটি তুরস্ক, সিরিয়া ও ইরাকের মধ্যে রাজনৈতিক অস্থিরতা সৃষ্টির অন্যতম একটি মাধ্যম। এই তিনটি দেশই জমিতে সেচ দেয়া ও পানির অন্যান্য কাজের জন্য ফোরাতের ওপরই নির্ভরশীল। তাই দেশগুলো নিজেদের স্বার্থে নদীতে বিভিন্ন বাঁধ নির্মান করে লাভবান হতে চায়। সিরিয়া, তুরস্ক ও ইরাক সরকার এখন পর্যন্ত ১২টি বাঁধ নির্মান করায় ১৯৯৯ সালের পরে ফোরাত নদীর পানি আশঙ্কাজনক হারে কমতে শুরু করে।\nআঞ্চলিক রাজনীতির কারণে ফোরাত যেমন আলোচনার কেন্দ্রে তেমনি ধর্মীয় কারণেও ফোরাতের নাম মুসলিম বিশ্বে ছড়িয়ে পড়েছে। ফোরাত নিয়ে রাসূল (সা.) খুবই গুরুত্বপূর্ণ ভবিষ্যদ্বাণী করেছেন। এক হাদিসে রাসূল সাল্লাল্লাহু আলাইহি ওয়াসাল্লাম বলেন,\nعن ابي هريرة رضي الله عنه قال: قال رسول الله صلي الله عليه وسلم: يوشك الفرات ان يحسر عن كنز من ذهب فمن حضره فلا ياخذ منه شيئا- رواه البخاري\nঅর্থ : অচিরেই (একটা সময় এমন আসবে) ফোরাত নদীতে (শুকিয়ে যাবে, তার থেকে) স্বর্ণের খনি উম্মোচিত হবে। সুতরাং যে ব্যক্তি সে সময় বেঁচে থাকবে সে যেন তার থেকে কোনো অংশ গ্রহণ না করে। (বুখারী শরীফ, কিতাবুল ফিতান, হাদিস নম্বর-৭১১৯)।\nعن ابي هرية رضي الله عنه قال: قال رسول الله صلي الله عليه وسلم: لا تقوم الساعة حتي يحسر الفرات عن جبل من ذهب. يقتتل الناس عليه فيقتل من كل مائة تسعة وتسعون ويقولون كل رجل منهم لعلي اكون انا الذي انجوه- رواه مسلم\nঅর্থ : কিয়ামত সংঘটিত হবে না যতক্ষণ না ফোরাত নদীতে একটি স্বর্ণের পাহাড় প্রকাশ পাবে। মানুষ তা নিয়ে যুদ্ধে জড়াবে এবং প্রত্যেক দলের শতকরা নিরানব্বই জনই মারা পড়বে। তাদের প্রত্যেকের কামনা থাকবে- হায়! বেঁচে যাওয়া মানুষটি যদি আমিই হতাম! (মুসলিম শরিফ, কিতাবুল ফিতান, হাদিস নম্বর-২৮৯৪)।\nহাদিসে বর্ণিত আগুন বের হওয়ার ঘটনা দ্বারা কোন ঘটনা উদ্দেশ্য তাও স্পষ্ট হওয়া দরকার। রাসূল (সা.) থেকে সহিহ বুখারিতে এ ব্যাপারে একটি হাদিস বর্ণিত হয়েছে। হজরত আবু হুরাইরা (রা.) এর সূত্রে বর্ণিত নবী করিম (সা.) বলেন, ততক্ষণ পর্যন্ত কিয়ামত সংঘটিত হবে না যতক্ষণ পর্যন্ত না একটি আগুনের প্রকাশ ঘটে। আগুনের ব্যাপ্তি হবে এত বেশি যে, ইরাকের বসরা এলাকার উটগুলোর গলা সে আগুনের আলোতে দেখা যাবে। (সহিহ বুখারী-৭১১৮)।\nইমাম কুরতুবি বলেন, ‘হেজাজে এক সময় আগুন বের হয়েছিলো। ৬৫৪ হিজরিতে। রাত্রি বেলায় প্রজ্বলিত হয়ে পরদিন চাশতের সময় পর্যন্ত তা ছিলো। এ রকমভাবে কুরাইজা এলাকায় একবার আগুন বের হয়েছিলো। তবে এগুলো মূলত হাদিসে বর্ণিত আগুন নয়। হাদিসে বর্ণিত আগুন সম্পর্কে আলোচনা করতে গিয়ে ইবনে হাজার আসকালানি (রাহ.) বলেন, ‘কিয়ামতের আলামত যে আগুন তা মূলত দু’বার প্রজ্বলিত হবে। প্রথমবার কিয়ামতের অন্যান্য আলামতের সঙ্গে। দ্বিতীয়বার কিয়ামতের একেবারে আগ মুহূর্তে, যার পর আর কোনো কিছু হবে না কিয়ামত সংঘটিত হওয়া ছাড়া।’ (ফাতহুল বারি শরহে সহিহ বুখারি, খণ্ড-১৩, পৃষ্ঠ-৯৬)।\nসারকথা হচ্ছে, ফোরাতের পানি শুকিয়ে যাওয়ার পর স্বর্ণের পাহাড় সেখানে ওঠা বা প্রচুর পরিমাণ স্বর্ণ সেখানে পাওয়ার বিষয়টি সংঘটিত হবে ইমাম মাহদির আগমণের আগ মুহূর্তে। এবং ইবনে হাজার আসকালানি (রাহ.) এর ভাষ্য মতে এর আগে অবশ্যই একটি আগুন বের হবে। সে হিসেবে বলা যায়, ওই আগুন বের হওয়ার পর যখন ফোরাত নদী শুকিয়ে যাবে সেটাই হলো কেয়ামতের আলামত। এবং এর পরেই ইমাম মাহদির আবির্ভাব ঘটবে। এর আগে যদি ফোরাত নদী শুকিয়ে যায় তাহলে তা কিয়ামতের আলামত হিসেবে সাব্যস্ত হবে না। কিন্তু বর্তমান ফোরাত নদীতে স্বর্ণের পাহাড় প্রকাশিত হওয়া হাদিসের ব্যাপারে পর্যাপ্ত জ্ঞান না থাকায় অনেকে বলে থাকেন যে, ফোরাত নদীতে স্বর্ণের খনি ইতিমধ্যে প্রকাশিত হয়ে গেছে। যদিও ইসলামি বিশ্বের গ্রহণযোগ্য কোনো গবেষক এমন অবান্তর ব্যাখ্যা করেননি। যাদের দাবি ফোরাত নদীর স্বর্ণের খনি ইতোমধ্যে প্রকাশিত হয়েছে তাদের যুক্তি হচ্ছে- বর্তমান পৃথিবীতে তেলের চাহিদা সবচেয়ে বেশি। আর তেলকে যেহেতু- black gold (ব্লাক গোল্ড) বলা হয়। তাই হাদিসে বর্ণিত كنز من ذهب (কানযুন মিন যাহাব : স্বর্ণের খনি) দ্বারা এই তেল ইত্যাদি খনিজ সম্পদ উদ্দেশ্য। এর দ্বারা বুঝা যায় তাদের গবেষণা কতটা অসার ও বানোয়াট।\nরাসূল সাল্লাল্লাহু আলাইহি ওয়াসাল্লাম তেল বুঝাতে হাদিসে যে সব শব্দ ব্যবহার করেছেন, তার মধ্যে একটাও এমন শব্দ পাওয়া যাবে না, যেখানে ذهب (যাহাব) দ্বারা তেল উদ্দেশ্য নিয়েছেন। সুতরাং আমরা এর দ্বারা বুঝতে পারি যে, كنز من ذهب (কানযুন মিন যাহাব : স্বর্ণের খনি) দ্বারা তেল উদ্দেশ্য নেয়াটা বোকামি। অনেক মুহাদ্দিস حسر (হাসার) এর ব্যাখ্যায় বলেছেন, এর দ্বারা উদ্দেশ্য হলো পানি না থাকার দরুন ফোরাতের স্বর্ণগুলো বের হয়ে আসবে। যদি হাদিসের মর্ম ধরা হয় ‘তেল’ তাহলে তা মুহাদ্দিসদের ব্যাখ্যার সঙ্গেও সাংঘর্ষিক হয়। তাছাড়া রাসূল (সা.) ওই স্বর্ণ নিতে মুসলমানকে নিষেধ করেছেন। কিন্তু বর্তমান পরিস্থিতে কোনো গবেষকই বলেননি যে, ফোরাত নদীতে স্বর্ণের খনি পাওয়া গেলে তা নেয়া যাবে না। যেহেতু রাসূল (সা.) নিতে নিষেধ করেছেন।\nহাদিসের কিতাবগুলোতে আমরা কেয়ামতের যত আলামতের বর্ণনা পাই, কোনো ঘটনার ক্ষেত্রেই সুনিশ্চিতভাবে বলার সময় এখনও আসেনি যে এটাই কিয়ামতের আলামত। ইমাম মাহদির কথাই ধরা যাক। ইমাম মাহদি দুনিয়াতে একজনই আসবেন। এটাই সত্য। কিন্তু রাসূল (সা.) এর যুগের পর থেকেই ইমাম মাহদির আগমণের ধারা শুরু হয়েছে এবং এখন পর্যন্ত সে ধারা অব্যাহত আছে। আই এস আই এর প্রতিষ্ঠাতা আবু বকর বাগদাদির বেলায়ও শুনা গেছে তিনি ইমাম মাহদি। অথচ প্রকৃত মাহদির আগমন আরো বহু দূর। মূলত ইমাম মাহদি ও কিয়ামতের আলামতের ছুতায় মানুষ নিজের দায়িত্ব এড়াতে চায়। সুযোগ তৈরি হয়, সমাজে ছড়িয়ে পড়া অনৈতিকতা ও বিশৃঙখলাকে কিয়ামতের আলামত ধরে তা হওয়াকে বাঞ্জনীয় মনে করা।\nপ্রকৃত মুমিনের কাজ কখনো কেয়ামতের আলামত খুঁজে বের করে মানুষের মাঝে হতাশা তৈরি করা নয়। এটাও কোনো মুমিনের কর্মপন্থা হতে পারে না যে, সে ইমাম মাহদির অপেক্ষায় বসে বসে প্রস্তুতি নেবে। রাসূল (সা.) এর শিক্ষা হলো, অব্যাহতভাবে কাজ করে যাওয়া। যে যতটুকু করবে সে তাই আখেরাতে পাবে।\nইমাম মাহদীইয়াজুজ মাজুজঈসা (আ.)কেয়ামতকেয়ামতের আলামততুর্কিনবী মুহাম্মদ (সা.)পৃথিবী ধ্বংস\nadmin 4466 posts0comments


স্পোর্টসমেইল২৪ ডেস্ক প্রকাশিত: ০৪:১৯ এএম, ২৩ নভেম্বর ২০১৭\nতিন গোলে এগিয়ে থাকার পরও শেষ পর্যন্ত সেভিয়ার সঙ্গে পয়েন্ট খুইয়ে আসতে হয়েছে প্রিমিয়ার লিগ জায়ান্ট লিভারপুলকে।\nমঙ্গলবার স্পেনে অনুষ্ঠিত ম্যাচে স্বাগতিক সেভিয়ার বিপক্ষে প্রথমার্ধেই ০-৩ গোলে এগিয়ে যায় সফরকারী লিভারপুল। তবে দ্বিতীয়ার্ধে জ্বলে ওঠে তিন গোলই শোধ করে দেয় স্প্যানিশ লা লিগার ক্লাবটি। ফলে ইউরোপিয়ান ফুটবল চ্যাম্পিয়ন্স লিগের ম্যাচটি ৩-৩ গোলে ড্র হয়।\nপয়েন্ট ভাগাভাগির পরও ই’ গ্রুপের পয়েন্ট টেবিলে এখনো শীর্ষস্থান ধরে রেখেছে লিভারপুল। তবে বিগত ৯ আসরের মধ্যে প্রথমবারের মত শেষ ষোলতে জায়গা পেতে হলে আরও পয়েন্ট সংগ্রহ করতে হবে ইংলিশ ক্লাবকে। আগামী ৬ ডিসেম্বর ইউরো টুর্নামেন্টের গ্রুপ পর্বে তারা আথিথেয়তা দেবে স্পার্তাক মস্কোকে।\nবড় ব্যবধানে লিড নিয়েও পয়েন্ট খোয়ানো লিভারপুল মানষিকভাবে এখনো দুর্বল নয় বলে মন্তব্য করেছেন ক্লাবটির প্রধান কোচ জার্গেন ক্লপ। জার্মানির এই কোচ বলেন, ‘আজকের রাতে সঠিক খেলাটি খেলতে পারিনি। তবে এর মানে এই নয় যে এটি নিয়মিত সমস্যা। এটি হয়ে গেছে। এ রকম পরিবেশের সঙ্গে মানিয়ে নিতে আমাদের আরও অভিজ্ঞতার প্রয়োজন। আপনারা যদি প্রশ্ন করেন আমরা অপেক্ষাকৃত ভাল করেছি কিনা? তাহলে জবাবে বলব শতভাগ, যদি প্রশ্ন করেন এটি মানষিক কোন সমস্যা কিনা? বলব কোনভাবেই নয়।’\nম্যাচের ২য় মিনিটেই রবার্তো ফিরমিনোর গোলে এগিয়ে যায় লিভারপুল (১-০)। ২২তম মিনিটে সাদিও মানের গোলে দ্বিগুন ব্যবধানে পৌছে যায় সফরকারী লিভারপুল। ৮ মিনিট পর ফিরমিনো ফের গোল করলে আধাঘণ্টার মধ্যেই ৩-০ গোলের লিড পেয়ে যায় লিভারপুল। শেষ পর্যন্ত ওই লিড নিয়েই বিরতীতে যায় তারা।\nতবে দ্বিতীয়ার্ধে এসে ম্যাচের চেহারা পাল্টে যায়। ৫১তম মিনিটে এভার বানেগার ফ্রি কিকের বল দর্শনীয় হেডের সাহায্যে সফরকারীদের জালে জড়িয়ে স্বাগতিক দর্শকদের মুখে হাসি ফুটিয়ে তুলেন স্বাগতিক তারকা ভিসাম বেন ইয়েদার (১-৩)। ৬০ তম মিনিটে পেনাল্টি থেকে বুদ্ধিদীপ্ত শটের মাধ্যমে ফের গোল করে ব্যবধান আরও কমিয়ে আনেন ইয়েদার (২-৩)।\nম্যাচের শেষ মিনিটে গুইদো পিজ্জারো লক্ষ্য ভেদ করলে সমতায় ফিরে আসে সেভিয়া (৩-৩)। এর ফলে নিজেদের মাঠে বছর ধরে অপরাজিত থাকার রেকর্ডও ধরে রাখতে সক্ষম হল লা লিগার ক্লাবটি।\nখেলা শেষে সেভিয়ার কোচ এডুয়ার্ডো বেরিজ্জো বলেন, ‘এটি ছিল অসাধারণ, স্মরণীয় একটি ম্যাচ। আমরা ইতিবাচক থাকার পুরো মনোভাব ধরে রেখেছি। পুরো দলের মধ্যে একটি মনেপ্রাণে চেস্টা করার তাড়না ছিল।’\nএদিকে লিভারপুল পয়েন্ট ভাগাভাগি করলেও পিছিয়ে পড়ে জর্মান জায়ান্ট বরুশিয়া ডর্টমুন্ডকে শেষ পর্যন্ত ২-১ গোলে পরাজিত করেছে প্রিমিয়ার লিগের আরেক ক্লাব টোটেনহ্যাম হটস্পার্স। মঙ্গলবার ৩১তম মিনিটে পিয়েরে এমেরিক অবামেয়াংয়ের গোলে স্বাগতিক ডর্টমুন্ড এগিয়ে গেলেও ৪৯ ও ৭৬তম মিনিটে যথাক্রমে হ্যারি কেন ও সন হিউং মিনের গোলে ১-২ গোলে জয় নিশ্চিত করে স্পার্সরা। এই ফলাফলে এরই মধ্যে নকআউট পর্ব নিশ্চিত করা স্পার্সদের সংগ্রহ দাঁড়িয়েছে ১৩ পয়েন্ট। ফলে বর্তমান চ্যাম্পিয়ন রিয়াল মাদ্রিদকে পিছিয়ে রেখে পয়েন্ট টেবিলের শীর্ষস্থানটিও দখলে রেখেছে তারা।\nনাক ভেঙে গেছে রামোসের!\nপিএসজিতে নেইমারই পেনাল্টি নেবেন


জীবিত নয় মৃত মানুষেরও হক নষ্ট করছে করোনা! | SONGBAD PORUN - সংবাদ পড়ুন\nHome আন্তর্জাতিক জীবিত নয় মৃত মানুষেরও হক নষ্ট করছে করোনা!\nজীবিত নয় মৃত মানুষেরও হক নষ্ট করছে করোনা!\n‘আহারে, দুই দুইটা লাশের দাফন হচ্ছে অথচ সবমিলিয়ে মানুষ হবে না ২০ জনও। করোনা খালি জীবিত মানুষই না মরা মানুষেরও হক নষ্ট করেছে। স্বাভাবিক সময়ে হলে কমপক্ষে শ খানেক লোকতো কবরস্থানে লাশ দুটি দাফন করতে আসতেন।’\nআজিমপুর পুরাতন কবরস্থানের সীমানা প্রাচীর সংলগ্ন লোহার গ্রিলের পাশে দাঁড়িয়ে এক পথচারী আরেকজনকে লক্ষ্য করে এ কথাগুলো বলছিলেন। এ সময় ভেতরে দুটি কফিনের পাশে দাঁড়িয়ে কবর দেয়ার অপেক্ষা করছিলেন কয়েকজন।\nএর কিছুক্ষণ আগে লাশটি বহন করে আনার সময়ও খুব অল্পসংখ্যক মানুষকে দেখা যায়। স্বজনদের কেউ কেউ আবার বাঁশ ও চাটাই বহন করে আনছিলেন। মধ্য দুপুরে দাফন করা হলেও বিশাল এলাকা জুড়ে অবস্থিত গোটা কবরস্থানে এ সময় সুনসান নিরবতা। আজিমপুরের এ পুরাতন কবরস্থানের মতো এখন রাজধানীর প্রায় সব কবরস্থানেরই একই দৃশ্যপট।\nবিশ্বব্যাপী ছড়িয়ে পড়া করোনাভাইরাসের সংক্রমণ প্রতিরোধে সরকারিভাবে কবরস্থানে প্রবেশ ও কবর জিয়ারতের ওপর সম্প্রতি নিষেধাজ্ঞা জারি করা হয়েছে। এরপর থেকে কবরস্থানগুলোতে লোকজন নেই বললেই চলে।\nআগে লাশ দাফনের জন্য সিটি করপোরেশনের নিযুক্ত লোকজনের বাইরেও অনেকে লাশ দাফন, কবর পরিষ্কার-পরিচ্ছন্ন তথা দেখভালের জন্য কবরস্থানে দিনভর লোকজন থাকতো। করোনা সংক্রমণের ভীতি ও ইদানিং লাশ দাফনের সংখ্যাও কমে যাওয়ায় কবরস্থানে আগের মতো লোকজন নেই।\nবিভিন্ন কবরস্থানের লাশ দাফনের দায়িত্বপ্রাপ্ত সিটি করপোরশনের কর্মকর্তারা বলেন, যে লাশগুলো দাফন করতে আনা হয় সেগুলোর সাথে আসা স্বজনের সংখ্যাও এখন অনেক কম। হাতেগোনা কিছু সংখ্যক স্বজন ছাড়া কেউ সাথে আসছে না। জানাজাতে অংশগ্রহণকারীর সংখ্যাও কম থাকছে।\nনাম প্রকাশ না করার শর্তে লালবাগের এক ব্যবসায়ী বলেন, তার এক আত্মীয় মারা গেলেও তিনি জানাজা ও কবরস্থানে দাফন করতে যাননি।\nতিনি জানান, যে এলাকায় তিনি মারা গেছেন ওই এলাকায় বেশ কয়েকজন করোনা আক্রান্ত রোগী পাওয়া গেছে। জানাজা ও দাফন করতে গেলে তিনি আক্রান্ত হতে পারেন, এ আশঙ্কায় যেতে পারেননি। এ কারণে তিনি ভীষণ মানসিক কষ্টে ভুগছেন বলে জানান।\nলঞ্চের ধাক্কায় নৌকাডুবির ঘটনায় নিখোঁজ দম্পত্তির ভাসমান লাশ উদ্ধার


ছাত্রলীগের নেতারা সুন্দরী মেয়ে দেখলেই তুলে নিয়ে যাচ্ছে : রিজভী\nআজ শনিবার, ১৫ মে, ২০২১ || ১ জ্যৈষ্ঠ ১৪২৮ বঙ্গাব্দ শনিবার, ১১:২৪ পূর্বাহ্ন\nলিটন মোল্লা, নিজস্ব প্রতিনিধি: ছাত্রলীগের নেতাকর্মীরা কারো বাড়িতে সুন্দরী মেয়ে দেখলেই ইচ্ছে হলে তুলে নিয়ে যাচ্ছে। প্রধানমন্ত্রী শেখ হাসিনার নির্বাচনী মনোভাব এসব অপকর্ম ও নৈরাজ্যকে উৎসাহিত করছে বলে মন্তব্য করেছেন বিএনপির সিনিয়র যুগ্ম-মহাসচিব অ্যাডভোকেট রুহুল কবির রিজভী।\nবুধবার (২৯ সেপ্টেম্বর) দুপুরে নয়াপল্টনে দলের কেন্দ্রীয় কার্যালয়ে ঢাকা-৫ আসনে বিএনপির প্রার্থী সালাউদ্দিন আহমেদের ওপর হামলার প্রতিবাদে এক জরুরি সংবাদ সম্মেলনে তিনি এসব কথা বলেন।\nরুহুল কবির রিজভী বলেন, দেশের নির্বাচন ব্যবস্থা নিয়ে প্রধানমন্ত্রী শেখ হাসিনার মনোভাবে অনুপ্রাণিত হয়ে ছাত্রলীগ-যুবলীগের নেতাকর্মীরা অপকর্মে লিপ্ত ও উৎসাহিত হচ্ছেন। সামগ্রিক ঘটনাগুলো, সামগ্রিক পরিবেশগুলো বলে দিচ্ছে, আর বেশিদিন নয় অনেক হয়েছে। এই জালিম সরকার এত অত্যাচার এত নির্যাতন করেছে, তাদের সময় ফুরিয়ে আসছে।\nতিনি বলেন, নির্বাচন নিয়ে প্রধানমন্ত্রীর মনোভাবের কারণে অনুপ্রাণিত হয়ে অপকর্মে লিপ্ত হচ্ছে ছাত্রলীগ-যুবলীগ। এদের হাতে ধারালো অস্ত্র-পিস্তল। ভোটের দিন এরা জনগণকে ভোট কেন্দ্রে ঢুকতে দেবে না, বিরোধী দলের নেতাকর্মীদের ওপর হামলা করে রক্তাক্ত করবে, তবুও তাদের বিচার হবে না। আর এগুলোতেই অনুপ্রাণিত হয়ে এরা এমসি কলেজের ঘটনার মতো বিভিন্ন অপকর্ম করে বেড়াচ্ছে।\nবিএনপির এই মুখপাত্র বলেন, এই যে এমসি কলেজের ঘটনা এ সমস্ত ঘটনা কিন্তু বিচারহীনতার সংস্কৃতির কারণেই ক্ষমতাসীন দলের ছাত্র, যুব সংগঠনের নেতাকর্মীরা করে যাচ্ছে। এদেরকে দিয়েই তো ভোট কেন্দ্রে ভোট চুরি করা হয়েছে, ধানের শীষের প্রার্থীদের ওপর হামলা চালানো হয়েছে। এছাড়া আইনশৃঙ্খলা বাহিনীর অনেক সদস্য বলে- ‘আমরা যা করছি সরকারের জন্য করছি। মেজর সিনহার মতো ব্যক্তিকে ক্রসফায়ারে দিয়ে দেয়া হয়েছে। কিসের মেজর সিনহা, এগুলো করলে আমাদের কিছুই হবে না।\nরিজভী বলেন, শেখ হাসিনার শাসনামলে নির্বাচন সুষ্ঠু হবে, এটি একটি অলীক কল্পনা। নির্বাচন কমিশনার বলেছেন, এখন থেকে আর রাতে নির্বাচন হবে না। যার দায়িত্ব নির্বাচন সুষ্ঠু করা তিনি যখন এ কথা বলেন, তখন কথার মধ্য দিয়েই তিনি প্রমাণ করেন- আগের সমস্ত রাতের ভোটের নির্বাচনের জন্য তিনি দায়ী।\nবিএনপির এই নেতা বলেন, সরকার একনায়কতান্ত্রিক, জুলুমবাজ ও নাৎসিবাদী। এরা তো নির্বাচন মানে না, মনে করে কীসের নির্বাচন? নির্বাচনে আওয়ামী লীগের সন্ত্রাসী থাকবে, তারা যা করবে তাই হবে, কীসের বিএনপি? কীসের গণমাধ্যমের স্বাধীনতা? তারা মনে করে, ‘আমরা যেভাবে নির্বাচন করবো সেভাবেই নির্বাচন হবে। আমরা যা করবো তাই হবে।\nরিজভী বলেন, এই সরকারের হাত রক্তে রঞ্জিত। দেশের মাটি কোনদিনও এসব অপকর্ম গ্রহণ করবে না। এবার তাদের অত্যাচার নির্যাতন চারিদিক থেকে শেষ পর্যায়ে চলে এসেছে। সরকারও কিন্তু এটি বুঝতে পারছে না, সরকার মনে করছে ‘আমাদের তো পুলিশ আছে, র‌্যাব আছে’। কিন্তু ভেতরে ভেতরে যে জনগণের শক্তি গজিয়ে উঠছে এটা সরকার টের পাচ্ছেন না। যখন তাদের সিংহাসন হুড়মুড় করে উল্টে পড়ে যাবে সেদিন বুঝবে- হায় একি করেছি আমরা।\nভোটারদের ভয় পাইয়ে দেয়ার জন্য নির্বাচনী প্রচারণায় প্রতিদিন হামলা করা হচ্ছে অভিযোগ করে তিনি বলেন, তারপরেও আমরা স্পষ্ট ভাষায় বলছি, আগামী ১৭ তারিখ আলহাজ্ব সালাউদ্দিনের নেতৃত্বে সেখানে বিপুল জনস্রোতে আওয়ামী সন্ত্রাসীরা ভেসে যাবে। জনগণের শক্তি যখন রাস্তায় নামবে এই কাপুরুষরা লেজ গুটিয়ে পালিয়ে যাবে।\nনির্বাচনের শেষ দিন পর্যন্ত মাঠে থাকার প্রত্যয় ব্যক্ত করে সংবাদ সম্মেলনে ঢাকা-৫ আসনে বিএনপির মনোনিত প্রার্থী সাবেক এমপি আলহাজ সালাউদ্দিন আহমেদ বলেন, আমরা শেষ দিন পর্যন্ত মাঠে থেকে জনগণকে সঙ্গে নিয়ে এই ফ্যাসিবাদী সরকারের বিরুদ্ধে লড়াই করে যাবো। আমাদের শেষ রক্তবিন্দু দিয়ে হলেও সরকারের সন্ত্রাসী হামলার মোকাবিলা করবো। বিজয় আমাদেরই হবে।\nসংবাদ সম্মেলনে বিএনপির যুগ্ম-মহাসচিব হাবিব-উন-নবী খান সোহেল, গণশিক্ষাবিষয়ক সম্পাদক অধ্যক্ষ সেলিম ভূঁইয়া ও সহ-সাংগঠনিক সম্পাদক আব্দুস সালাম আজাদ প্রমুখ উপস্থিত ছিলেন।\nখবরটি পড়া হয়েছে 12140 বার


এমপি হাবিবুরের মৃত্যুতে গভীর শোক প্রকাশ করেছেন রাষ্ট্রপতি-প্রধানমন্ত্রী - প্রিয়জন টিভি\nঅন্যদিকে সংসদ সদস্য ও শাহজাদপুর উপজেলা আওয়ামী লীগের সভাপতি মুক্তিযোদ্ধা মো. হাসিবুর রহমান স্বপনের মৃত্যুতে গভীর শোক ও দুঃখ প্রকাশ করেছেন প্রধানমন্ত্রী শেখ হাসিনা। সিরাজগঞ্জ-৬ (শাহজাদপুর) আসনের সংসদ সদস্য ও শাহজাদপুর উপজেলা আওয়ামী লীগ সভাপতি হাসিবুর রহমান স্বপন মারা গেছেন। বৃহস্পতিবার (২ সেপ্টেম্বর) ভোরে তুরস্কের একটি হাসপাতালে চিকিৎসাধীন অবস্থায় মারা যান তিনি। মৃত্যুকালে তার বয়স হয়েছিল প্রায় ৬৬ বছর। তিনি স্ত্রী, তিন মেয়েসহ অসংখ্য গুণগ্রাহী রেখে গেছেন। সাবেক এই শিল্প উপমন্ত্রীর ব্যক্তিগত সহকারী উপজেলা যুবলীগের আহ্বায়ক আশিকুর রহমান দিনার এ তথ্য নিশ্চিত করেছেন। তিনি জানান, চলতি বছরের ফেব্রুয়ারি মাসে তুরস্কের একটি হাসপাতালে কিডনি ট্রান্সফর করেন এমপি স্বপন। সফল অস্ত্রোপচার শেষে সুস্থ হয়ে দেশে ফেরেন তিনি। এ অবস্থায় গত ২৫ জুলাই করোনায় পাশাপাশি আবারও কিডনি জটিলতা দেখা দেয়। গত ২৯ আগস্ট তাকে আবারো তুরস্কে পাঠানো হয়। সেখানে চিকিৎসাধীন অবস্থায় আজ ভোরে মারা যান তিনি। তিনি আরও জানান, শুক্রবার (৩ সেপ্টেম্বর) হাসিবুর রহমান স্বপনের মরদেহ বাংলাদেশে আনা হবে। এরপর শাহজাদপুরে নিজ নির্বাচনী এলাকায় জানাজা শেষে দাফন সম্পন্ন হবে।\nঅন্যদিকে, শাহজাদপুরের সাবেক সংসদ সদস্য চয়ন ইসলাম এক ফেসবুক পোস্টে লিখেছেন, ‘সকলকে চোখের জলে ভাসিয়ে এভাবে চলে গেলেন স্বপন ভাই? ভাবতেই কষ্ট হচ্ছে আর কোনোদিন দেখা হবে না আপনার সঙ্গে। কত স্মৃতি কত সুখ-বেদনার গল্প আর হবে না আপনার সঙ্গে। যেখানেই থাকুন ভালো থাকুন। তিনি আরও লিখেছেন, আমাদের প্রিয় নেতা প্রিয় মানুষ সংসদ সদস্য হাসিবুর রহমান স্বপন ভাই আজ ভোর রাতে না ফেরার দেশে চলে গেছেন। ইন্নালিল্লাহি ওয়া ইন্না ইলাহি রাজিউন। রাব্বুল আলামিন আমাদের প্রিয় নেতা স্বপন ভাইকে জান্নাতুল ফেরদৌস দান করুন। হাসিবুর রহমান স্বপন ৮০ দশকে পরিবহন শ্রমিক সংগঠনের নেতৃত্ব দেন। ১৯৯৬ সালে সপ্তম জাতীয় সংসদ নির্বাচনে বিএনপি প্রার্থী হিসেবে তৎকালীন সিরাজগঞ্জ-৭ আসন থেকে সংসদ সদস্য নির্বাচিত হন। পরবর্তীতে ক্ষমতাসীম আওয়ামী লীগ ঐক্যমতের সরকার গঠনের ডাক দিলে তিনি তাতে যোগ দিয়ে শিল্প উপমন্ত্রীর দায়িত্ব পান। সে সময় বিএনপি তাকে দল থেকে বহিষ্কার করলে তিনি আওয়ামী লীগে যোগ দেন। এরপর ২০১৪ সালের দশম ও ২০১৮ সালের একদশ জাতীয় সংসদ নির্বাচনে বাংলাদেশ আওয়ামী লীগের হিসেবে সিরাজগঞ্জ-৬ আসন থেকে সংসদ সদস্য নির্বাচিত হন। পাশাপাশি মৃত্যুর আগ পর্যন্ত তিনি উপজেলা আওয়ামী লীগের সভাপতি হিসেবে দায়িত্ব পালন করছেন। হাসিবুর রহমান স্বপনের জন্ম ১৬ জুন ১৯৫৬ পৈতৃক বাড়ি সিরাজগঞ্জ জেলার শাহজাদপুর উপজেলার দ্বারিয়াপুর গ্রামে। তার মৃত্যুতে তার নির্বাচনী এলাকাসহ পুরো সিরাজগঞ্জে শোকের ছায়া নেমে এসেছে।


মনোহরগঞ্জ স্বাস্থ্য কমপ্লেক্সে চিকিৎসাসেবায় এক নতুন দিগন্ত: একদিনে চার অপারেশন। - বিবিসি বার্তা ২৪\nআপডেট: May, 24, 2022, 10:29 am\nআবদুল বাকী মিলনঃ\nকুমিল্লার প্রত্যন্ত অঞ্চল মনোহরগঞ্জ উপজেলায় আধুনিক চিকিৎসাসেবা নিশ্চিতকরণ ও সকল শ্রেণি-পেশার মানুষের দোরগোড়ায় চিকিৎসা সেবা পৌঁছে দেয়ার লক্ষ্যে মনোহরগঞ্জ উপজেলা স্বাস্থ্য কমপ্লেক্সে চিকিৎসাসেবার এক নতুন দিগন্তের সূচনা হয়েছে। স্থানীয় সরকারমন্ত্রী মো. তাজুল ইসলামের সার্বিক সহযোগিতা ও দিকনির্দেশনায় দরিদ্র জনগোষ্ঠীর বিনামূল্যে যথাযথ চিকিৎসাসেবা নিশ্চিত করতে সম্প্রতি এ স্বাস্থ্য কমপ্লেক্সে ডিজিটাল অপারেশন থিয়েটার উদ্বোধন, আধুনিক সরঞ্জামাদি সংযোজন ও সিজারিয়ান অপারেশন চালু করা হয়। ফলে প্রত্যন্ত অঞ্চলে জনসাধারণের দোরগোড়ায় পৌঁছে যাচ্ছে যথাযথ চিকিৎসাসেবা।\nদীর্ঘ প্রতীক্ষার পর মনোহরগঞ্জ স্বাস্থ্য কমপ্লেক্সে চিকিৎসাসেবায় এই নতুন দিগন্তের সূচনায় সন্তোষ প্রকাশ করেছেন স্থানীয় জনসাধারণ। গত রবিবার মনোহরগঞ্জ উপজেলা স্বাস্থ্য কমপ্লেক্সে একদিনে সফলভাবে চারটি অপারেশন সম্পন্ন করা হয়। সিজারিয়ান অপারেশনের মাধ্যমে সন্তান প্রসব করেন স্থানীয় বাসিন্দা লিপি আক্তার ও কমলা বেগম। এর পাশাপাশি আরিফুর রহমান ও মফিজুর রহমান নামের স্থানীয় দুই বাসিন্দার এপেন্ডিক্স ও হার্নিয়া অপারেশন করা হয়। বিনামূল্যে চিকিৎসাসেবা পেয়ে তারা প্রধানমন্ত্রী শেখ হাসিনা ও স্থানীয় সরকারমন্ত্রী মো. তাজুল ইসলামকে ধন্যবাদ জানিয়েছেন।\nকুমিল্লা জেলার সিভিল সার্জন ডা. মীর মোবারক হোসেন ও ডেপুটি সিভিল সার্জন ডা. নিসর্গ মেরাজ চৌধুরীর নির্দেশনা মোতাবেক উপজেলা স্বাস্থ্য ও পরিবার পরিকল্পনা কর্মকর্তা ডা. মোহাম্মদ আবুল কালাম আজাদ মল্লিকের তত্ত্বাবধানে সিজারিয়ান অপারেশনে নেতৃত্ব দেন গাইনি বিশেষজ্ঞ ডা. আসমা আক্তার, আবাসিক মেডিকেল অফিসার ডা. মেজবা উদ্দিন, জুনিয়র কনসালটেন্ট (এনেসথেসিয়া) ডা. এনামুল হক ভূঁইয়া তানভির, জুনিয়র কনসালটেন্ট (সার্জারি) ডা. বিপ্লব কুমার বর্মণ, মেডিকেল অফিসার ডা. মাহমুদা মুনমুন, ডা. আরিফুর রহমান প্রমুখ।\nমনোহরগঞ্জ উপজেলা স্বাস্থ্য কমপ্লেক্সের অগ্রযাত্রায় সার্বিক সহযোগিতা অব্যাহত রাখায় স্থানীয় সরকারমন্ত্রী মো. তাজুল ইসলামের প্রতি কৃতজ্ঞতা জানিয়ে উপজেলা স্বাস্থ্য ও পরিবার পরিকল্পনা কর্মকর্তা ডা. মোহাম্মদ আবুল কালাম আজাদ মল্লিক বলেন, এলজিআরডি মন্ত্রী মো. তাজুল ইসলাম মহোদয়ের সার্বিক সহযোগিতায় মনোহরগঞ্জ উপজেলা স্বাস্থ্য কমপ্লেক্স অদম্য গতিতে এগিয়ে যাচ্ছে। আমরা চেষ্টা করছি জনসাধারণের যথাযথ চিকিৎসা সেবা নিশ্চিত করতে। সিজারিয়ান অপারেশনের পাশাপাশি বিনামূল্যে হার্নিয়া ও এপেন্ডিক্সের অপারেশনও চালু রয়েছে। এ ছাড়াও আমাদের স্বাস্থ্য কমপ্লেক্সে ২৪ ঘণ্টা বিনামূল্যে নরমাল ডেলিভারির ব্যবস্থা রয়েছে।


নিজস্ব প্রতিবেদক : জিয়া অরফানেজ ট্রাস্ট দুর্নীতি মামলায় পাঁচ বছরের দণ্ড পাওয়া বিএনপি চেয়ারপারসন খালেদা জিয়ার খালাস চেয়ে করা আপিল ও সাজা বৃদ্ধি চেয়ে দুদকের আপিলের রায় ঘোষণা করা হবে আজ।\nএকইসঙ্গে মামলায় সাজার রায়ের বিরুদ্ধে দুই আসামির করা আপিল আবেদনের রায়ও ঘোষণা করা হবে মঙ্গলবার। হাইকোর্টের সংশ্লিষ্ট বেঞ্চের কার্যতালিকার (কজলিস্টের) এক নম্বরে রয়েছে এ আপিল আবেদন।\nহাইকোর্টের বিচারপতি এম. ইনায়েতুর রহিম ও বিচারপতি মো. মোস্তাফিজুর রহমানের সমন্বয়ে গঠিত বেঞ্চ খালেদার খালাস চেয়ে করা আপিলের বিষয়ে আদেশ দেবেন।\nচ্যারিটেবলে রায়ের দিনেই আপিলেরও আদেশ: অ্যাটর্নি জেনারেল\n← বৃহস্পতিবার ঐক্যফ্রন্টকে গণভবনে আমন্ত্রণ প্রধানমন্ত্রীর\nকখনো দুইশ করার কথা ভাবি না, এমনি হয়ে যায় : রোহিত শর্মা →


সুদের হার, বাইনারি বিকল্পের সিক্রেটস\nজুন 30, 2016 সূচক ট্রেডিং ব্রোকার লেখক আলমগীর মারমা 56298 দর্শকরা\nনিম্নরূপ পাখি ঝরনা তরল খাওয়ানো প্রস্তুত করা হয়। পাখি ঝরনা থেকে, প্রথমে একটি মশাল তৈরি করুন, তারপর জল দিয়ে 3-4 বার পাতলা সুদের হার করুন এবং ফলে সমাধানটি মাটির মধ্যে আনুন।\nসুদের হার - বাইনারি বিকল্প ফরেক্স কী\n50 রুবেল - ওয়ার্ল্ড ওয়াইড ওয়েব মধ্যে প্রতি দর্শনে 1000 বিজ্ঞাপন ওয়েবসাইটের পরিমাণ। আপনার গেস্ট সুদের হার ভোগ করতে কোন থালা। আপনি অবিলম্বে তাদের জন্য রেসিপি লিখতে পারেন, তারা আপনাকে নিশ্চিত করতে হবে।\nRMB 300,000 (আনুমানিক। USD $ 15,000- 50,000) WFOE খাদ্য এবং পানীয় WFOE RMB 500,000\nবাংলাদেশ জিন্দাবাদ বলেছেন: কষ্ট করে সুন্দর ভাবে দিক নিদের্শনা দিয়ে আইপিএস বানানোর উপায় বলার জন্য অনেক ধন্যবাদ জাহিদুল ভাই। প্রশ্ন ১ঃ কোন কোন ব্যবসার জন্য ট্রেড লাইসেন্স লাগে?\nফরেক্স প্রযুক্তিগত নির্দেশকসমূহ - বাইনারি বিকল্প আলপরি ব্যবসায়ীদের পর্যালোচনা\nপ্রাক স্টাডিজ ভাতা (উদাহরণস্বরূপ, উষ্ণ পোশাক, কম্পিউটার)\nতথ্য পরিমাণ পরিমাপ জন্য ইউনিট হয় বিট. 1 বিট- বার্তাটিতে থাকা তথ্যের পরিমাণ, যা কিছু সম্পর্কে জ্ঞানের অনিশ্চয়তাকে হ্রাস করে। মাইক্রোসফ্ট ওয়ার্ডে, নির্বাচন করুনসন্নিবেশ - দ্রুত যন্ত্রাংশ - বিল্ডিং ব্লক সংগঠক, তারপর শিরোনাম বা সুদের হার পাদচরণ অপশন থেকে নির্বাচন করতে গ্যালারি দ্বারা সাজান।\nবাংলাদেশে অপুষ্ট শিশুদের হার কমাতে তিন ধরনের পদক্ষেপ গ্রহণ করা প্রয়োজন: দরিদ্র গোষ্ঠীগুলো বিশেষ করে নারী ও শিশুদের জন্য সম্পূরক খাদ্য সরবরাহের ব্যবস্থা করা, মাইক্রোনিউট্রিয়েন্ট ঘাটতি বিশেষ করে অপুষ্টিজনিত শারীরিক উপসর্গগুলো সুদের হার সম্পর্কে ধারণা দিতে পুষ্টিবিষয়ক প্রয়োজনীয় শিক্ষা ও সচেতনতা প্রদান এবং শিশু ও মাতৃস্বাস্থ্যের উন্নতি। এক্ষেত্রে স্বাস্থ্য, পুষ্টি ও জনসংখ্যা খাত কর্মসূচি (এইচএনপিএসপি) দেশের অন্যতম পুষ্টিভিত্তিক কর্মসূচির একটি। জনগণের জন্য এ স্বাস্থ্য উন্নয়ন কর্মসূচিটি গৃহীত হয় ২০০৩ সালে। যার মধ্যে রয়েছে পুষ্টি, প্রজনন স্বাস্থ্য ও পরিবারকল্যাণ সেবার মতো বেশ কয়েকটি স্বাস্থ্যসেবার প্যাকেজ। এটি অবশ্যই স্বীকার করা উচিত যে ক্লাউড কম্পিউটিং প্রযুক্তির একটি বিশাল সম্ভাবনা রয়েছে, কারণ সমস্ত আধুনিক কম্পিউটার পণ্য ব্যবহারকারীর কম্পিউটারের প্রযুক্তিগত সরঞ্জামগুলির জন্য ক্রমাগত প্রয়োজনীয়তা বাড়ায়, যা অনিবার্যভাবে আপগ্রেড খরচগুলির দিকে এগিয়ে যায়। গেমিং শিল্প বিশেষ করে সিস্টেম সম্পদ দাবি করা হয়। সুতরাং এই প্রযুক্তি আমাদের ব্যবহারকারীদের সম্পদগুলিতে অতিরিক্ত অ্যাপ্লিকেশন প্রয়োজনীয়তাগুলির সমস্যার সমাধান করতে দেয়।\nস্টপ ক্ষতি কমান্ড স্থাপন আপনার ক্ষতি সীমাবদ্ধ করে তোলে। যাইহোক, কিছু সুদের হার বাজারের অবস্থার অধীনে স্টপ লস অর্ডার কার্যকর করা তার নির্ধারিত মূল্যের তুলনায় খারাপ হতে পারে এবং অনুভূত ক্ষতিগুলি প্রত্যাশিত চেয়ে বড় হতে পারে। ভিজা পদ্ধতির সাথে, কাঁচামাল মিশ্রণটি প্রচুর পরিমাণে পানি (শুকনো বস্তুর ওজন দ্বারা 36-4২% পর্যন্ত) উপস্থিতিতে বল মিলগুলিতে স্থল হয় এবং প্রবাহযোগ্য ভর বা স্থগিতাদেশ প্রাপ্ত হয়। এটা মাজা বলা হয়। স্লাজ পুল7থেকে, ভরটি একটি ঘূর্ণমান ভর্তিতে অগ্নিসংযোগের জন্য পাঠানো হয়। 8। ভিজা পদ্ধতিটি যখন চক, কাঁচা মৃত্তিকার উপাদান হিসাবে ব্যবহৃত হয় তখন এটি ব্যবহার করার পরামর্শ দেওয়া হয়, যা কাঁচা মিশ্রণকে গ্রাস করার জন্য বিদ্যুৎ খরচ কমায়।\nপ্রো টিপ: আপনার RFP পাঠানোর আগে, এটি গ্রহনকারী ব্যক্তির জন্য যোগাযোগের তথ্য খুঁজে পেতে আপনার তালিকার বিক্রেতাদের কল করুন বা ইমেল করুন। একটি কোম্পানির সাধারণ ইনবক্সে বা বিক্রয় ইমেল উপনামগুলিতে পাঠানো একটি কালো গহ্বর হতে পারে যেখানে আপনার ইমেলটি হট আলোটোর মতো প্রায় গৃহীত হয় (যদি কেউ এটিকে সব পায় তবে)। প্রতিটি অঞ্চলে জিডিপি এর প্রধান সুবিধা, যখন বিভিন্ন অঞ্চলে এবং দেশের বসবাসের মানদণ্ডের কার্যকর নির্দেশক হিসেবে ব্যবহৃত হয়, এটি প্রায়শই, ব্যাপকভাবে এবং সুসংগত ভিত্তিতে পরিমাপ করা হয়। এটা ঘন ঘন এবং একসঙ্গে পরিমাপ করা হয়; বেশিরভাগ দেশ অন্তত একটি ত্রৈমাসিক ভিত্তিতে জিডিপি তথ্য সরবরাহ করে, যদিও বেশিরভাগ উন্নত দেশও মাসিক প্রদান করে, তাই এটি কোনও উন্নয়নমূলক প্রবণতা দ্রুত পর্যবেক্ষণ করতে দেয়।


০৭ এপ্রিল ২০২১, ১৪:৫৮\nকরোনাভাইরাস : যে পাঁচটি কারণে ভেঙে পড়েছে লকডাউন -\nবাংলাদেশে করোনাভাইরাসের সংক্রমণ ঠেকানোর জন্য সরকার যে বিধিনিষেধ আরোপ করেছিল সেটি মাত্র দুই দিন পরেই ভেঙে পড়েছে।\nসরকারের বেশ কয়েকজন মন্ত্রী এই বিধিনিষেধকে 'লকডাউন' হিসেবে বর্ণনা করেছিল। কিন্তু দৃশ্যত প্রথম দিন থেকেই কোথাও লকডাউনের লেশমাত্র ছিল না।\nঅনেক জায়গায় মার্কেট ও দোকানপাট খোলা রাখার দাবিতে বিক্ষোভ হয়েছে। কোথাও কোথাও এই বিক্ষোভ সহিংসতায় রূপ নিয়েছে।\nএমন অবস্থায় সরকার যেসব 'বিধিনিষেধ' আরোপ করেছিল তার কোন কোনটি থেকে তারা নিজেরাই পিছু হঠেছে।\nএছাড়া পরিবহন শ্রমিক এবং মালিকদের মধ্যে একটা আশঙ্কা তৈরি হয়েছিল যে 'লকডাউন' দীর্ঘস্থায়ী হতে পারে।\n২০২০ সালের মার্চ মাসের শেষের দিক থেকে যে 'লকডাউন' দেয়া হয়েছিল সেটি প্রায় দুই মাস চলেছে নানা বিধি-নিষেধের আওতায়।\nফলে দুই দিনের মাথায় সরকারও বাধ্য হয়েছে শর্তসাপেক্ষে বাস চলাচলে অনুমতি দিতে।\nতিনি বলেন, ‘কিছু খোলা রেখে কিছু বন্ধ রেখে তো হয় না। এটা তো পুরোপুরি বৈপরীত্য। সবকিছু বন্ধ থাকলে মানুষ তখন উদাহরণ দেখাতো না, অজুহাত খুঁজতো না।’\nসরকারি বিধি-নিষেধের প্রজ্ঞাপনে বলা হয়েছে, সকল সরকারি-বেসরকারি অফিস শুধু জরুরি কাজ সম্পাদনের জন্য সীমিত পরিসরে প্রয়োজনীয় জনবলকে নিজস্ব পরিবহন ব্যবস্থাপনায় অফিসে আনা-নেয়া করতে পারবে।\nকিন্তু বাস্তবতা হচ্ছে, দেশে বেশিরভাগ অফিসের নিজস্ব কোনো পরিবহন ব্যবস্থা নেই। একদিকে অফিস খোলা এবং অন্যদিকে রাস্তায় গণ-পরিবহন নেই। এ নিয়ে চরম বিপাকে পড়েছে সাধারণ মানুষ।\nপ্রতিদিন অফিসে যাতায়াত করতে বহু টাকা খরচ হচ্ছে। এনিয়ে মানুষের মধ্যে এক ধরনের ক্ষোভও তৈরি হয়।\nঢাকার মিরপুরের বাসিন্দা শারমিন আহমেদ বলেন, ‘অফিস খোলা রাখলো কেন? পরিবহন যখন বন্ধ করেছিল তখন তো অফিসও বন্ধ রাখা উচিত ছিল।’\nপাবলিক হেলথ ফাউন্ডেশনের চেয়ারপার্সন ড. শারমীন ইয়াসমিন বলেন, এ ধরনের সিদ্ধান্ত খুবই সাংঘর্ষিক হয়েছে।\n‘কথার সাথে কাজের কোনো মিল নেই। এগুলো নিয়ে প্রচুর সমালোচনা হচ্ছে,’ বলছিলেন ড. শারমীন ইয়াসমিন।\nপ্রকৃতপক্ষে বেসরকারি অফিসগুলোর জন্য এই নির্দেশনা সরকার বাস্তবায়ন করতে পারেনি। ফলে বেসরকারি চাকরিজীবীদের মনে বিষয়টি নিয়ে এক ধরণের ক্ষোভ তৈরি হয়।\nঢাকা বিশ্ববিদ্যালয়ের স্বাস্থ্য অর্থনীতির অধ্যাপক আব্দুল হামিদ বলেন, লকডাউন নিয়ে সরকারের কোনো প্রস্তুতি এবং পরিকল্পনা ছিল না বলে তার মনে হয়েছে।\n‘বিষয়টি নিয়ে সরকারের মধ্যে হয়তো দ্বিধা-দ্বন্দ্ব ছিল,’ বলছিলেন অধ্যাপক হামিদ।\nলকডাউনের মধ্যে চলবে বইমেলা


আইনের শাসনের মূল কথা হলো আইনের দৃষ্টিতে সকলে সমান। অর্থাৎ রাষ্ট্রের সর্বোচ্চ ব্যক্তি থেকে সাধারণ নাগরিক পর্যন্ত সকলের জন্য আইন একইভাবে প্রযোজ্য হবে। একটি গণতান্ত্রিক শাসন ব্যবস্থা টিকে থাকার জন্য আইনের শাসন অপরিহার্য।\nসুশাসন প্রতিষ্ঠায় আইনের শাসন একটি অপরিহার্য অনুষঙ্গে পরিণত হয়েছে। রাষ্ট্র সঠিকভাবে পরিচালনা করার জন্য আইনের শাসন প্রতিষ্ঠা করা অপরিহার্য। আইনের শাসনের একটি অর্থ হচ্ছে নাগরিক হিসেবে প্রত্যেকের ন্যায় বিচার পাওয়ার অধিকার।\nআইনের শাসন প্রতিষ্ঠিত হলে সমাজ থেকে অন্যায়, বিশৃঙ্খলা ও নৈরাজ্য দূর হয়। ফলে সমাজে স্থিতিশীলতা আসে। আইনের শাসন না থাকলে সবল - দুর্বল, ধনী - দরিদ্রের ব্যবধান প্রকট হতে থাকে। আইনের শাসনের অভাবে রাজনৈতিক কারণে বিচার ব্যবস্থাও প্রভাবিত হয়।\nবিশ্ব সামাজিক আন্দোলন কি?\nস্থানীয় সরকার কাকে বলে?\nবিভাগ সমূহঃ আইন রাষ্ট্র নাগরিকতা ও আইন


ফেরাউন গেলেন নতুন ঠিকানায়!\nআন্তর্জাতিক - প্রচ্ছদ - April 5, 2021\nআফছারুল হোসাইন April 5, 2021\nঅবাক হবেন না, ঠিক এমনটাই ঘটেছে মিশরের রাজধানী কায়রোতে। শনিবার ৩ এপ্রিল অভাবনীয় আর ঐতিহাসিক শোভাযাত্রা মধ্যেমে ইতিহাসের বিখ্যাত চরিত্র, ফেরাউনসহ (রামসেস ২য়) ২২ জন রাজা ও রানীর মমি স্থানান্তর করা হচ্ছে নতুন ঠিকানায়! ২২ জনের মধ্য রয়েছেন ১৮ রাজা ও ৪ রানী (মমি)। এতদিন তারা ছিলেন কায়রোর তাহেরীর স্কয়ারে মিসরীয় জাদুঘরের দি রয়েল মমি গ্যালারিতে। এখন থেকে তাদেরকে রাখা হচ্ছে তাহেরী স্কয়ার থেকে পাঁচ কিলোমিটার দূরে মিসরীয় সভ্যতার ওপর নির্মিত নতুন একটি জাদুঘরে, যার নাম ন্যাশনাল মিউজিয়াম অব ইজিপশিয়ান সিভিলাইজেশন। এখন থেকে সেখানেই থাকবেন ২২ রাজা-রানী। রাজ পরিবারের মর্যাদার কথা বিবেচনা করে এই শোভাযাত্রা উপলক্ষে কঠোর নিরাপত্তা ব্যবস্থা গ্রহণ করা হয়।\nউল্লেখ করার মতো তথ্য হলো, শোভাযাত্রা করে ২২ ফেরাউন রাজা-রানীর ৫ কিলোমিটার দূরত্বের পথ পাড়ি দিতে খরচ হচ্ছে কয়েক মিলিয়ন ডলার! মিশরে মমিকে জাতীয় সম্পদ হিসেবে বিবেচনা করা হয়, আর সে কারণেই এত আড়ম্বর যাত্রা। নতুন যাদুঘরে কোন্ রাজা-রানীর মমি কোথায় রাখা হবে সেটা নির্ভর করবে তাদের শাসনকালের ওপর। অর্থাৎ শাসনকালের ক্রমানুসারে সাজানো হবে তাদের মমি। আবাস স্থানান্তরিত হওয়া এই রাজা-রানীর মধ্যে আছেন সপ্তদশ শতাব্দীর রাজা দ্বিতীয় সেকেনেনরে থেকে শুরু করে খৃস্টপূর্ব দ্বাদশ শতাব্দীর রাজা নবম র‍্যামসেসও। শোভাযাত্রায় প্রধান আকর্ষণ রাজা দ্বিতীয় র‍ামসেস। তাকে নিয়েই মানুষের বেশি আগ্রহ। তিনি ৬৭ বছর শাসন করেছেন এবং নিউ কিংডমে দুনিয়াজুড়ে তিনিই সবচেয়ে জনপ্রিয় ফারাও।\nমুসলমানদের বিশ্বাস হযরত মুসা (আঃ)-এর সময়ে যে ফেরাউন রাজত্ব করেছিলেন তিনি আসলে রামেসেস ২য়। আরেকজন রানি হাটসেপসুট, তার সময়ে কোনও নারীর ফারাও হওয়ার প্রথা না থাকলেও, তিনি শাসক হয়েছিলেন এবং শাসন করেছেন। মমি স্থানান্তরের আনুষ্ঠানিকতায় রাজা রানীর মমিবাহী প্রত্যেকটি গাড়ি সাজানো হয়। রাস্তায় চলার পথে এগুলো যাতে ঝাঁকুনি না খায় সেজন্য বিশেষ কিছু ব্যবস্থাও নেওয়া হয়। যে পথে মমি গুলো নিয়ে যাওয়া হয়েছে সেগুলোও মসৃণ করে তোলার জন্য আগে থেকে মেরামত করা হয়েছে। তাদেরকে ঘিরে ছিল মোটর গাড়ির বহর ও ঘোড়ায় টানা রথের রেপ্লিকা।\nউল্লেখ্য, ফারাওদের মৃতদেহ মমি করে রাখার পদ্ধতি আবিষ্কৃত হয়েছে প্রাচীন মিশরে। কিন্তু এই শোভাযাত্রার সময় এসব রাখা হচ্ছে নাইট্রোজেন-ভর্তি বিশেষ কিছু বাক্সর ভেতরে। বাইরের আবহাওয়া থেকে মমি গুলোকে রক্ষার জন্যই এই ব্যবস্থা নেওয়া হয়েছে। এসব মমি উদ্ধার করা হয়েছিলো ১৮৮১ সালে থেকে ১৮৯৮ সালের মধ্যে, মিশরের লাক্সোর রাজ্যের কিং ও কুইন বেলী থেকে। আশা করা হচ্ছে নতুন জাদুঘরে মমিগুলোকে দেখতে সারা বিশ্ব থেকে প্রচুর পর্যটক আসবে মিশরে।\nসুইজারল্যান্ডে এমপি হয়ে ইতিহাস গড়লেন সুলতানা


সাইবার নিরাপত্তা কুইজের পুরস্কার ম্যালওয়্যার আক্রান্ত ডিভাইস! | A Bangladeshi Online News Portal\nসাইবার নিরাপত্তা কুইজের পুরস্কার ম্যালওয়্যার আক্রান্ত ডিভাইস!\nসাইবার নিরাপত্তা বিষয়ক একটি কুইজের ৫৪ বিজয়ীকে দেওয়া হয়েছে ম্যালওয়্যার আক্রান্ত ফ্ল্যাশ ড্রাইভ। ঘটনাটি ঘটেছে তাইওয়ানে।\nসাইবার নিরাপত্তা সংক্রান্ত একটি ইভেন্টে এ কুইজ প্রতিযোগিতার আয়োজন করা হয়েছিল।\nতাইপে টাইমস নামক দেশটির একটি সংবাদমাধ্যম জানিয়েছে, তাইওয়ানের ক্রিমিনাল ইনভেস্টিগেশন ব্যুরো (সিবিআই) গত বছরের ডিসেম্বরে এ ইভেন্টটি আয়োজন করেছিল। সাইবার অপরাধ দমনে তাদের বিভিন্ন উদ্যোগ সম্পর্কে তুলে ধরা হয় এ ইভেন্টে।\nসাইবার নিরাপত্তা বিষয়ক এ ইভেন্টেই কুইজ প্রতিযোগিতা অনুষ্ঠিত হয়। বিজয়ী ২৫০ জনকে পুরস্কার হিসেবে দেওয়া হয় ফ্ল্যাশড্রাইভ। তবে পরে জানা যায় এর মধ্যে ৫৪টি ফ্ল্যাশ ড্রাইভই ছিল ম্যালওয়্যার আক্রান্ত।\nতাইওয়ানের ক্রিমিনাল ইনভেস্টিগেশন ব্যুরো (সিআইবি) এ ঘটনায় দুঃখ প্রকাশ করেছে। ম্যালওয়্যার আক্রান্ত ফ্ল্যাশ ড্রাইভের জন্য সরবরাহকারী প্রতিষ্ঠানকেও দোষারোপ করেছে সংস্থাটি। সরবরাহকারী প্রতিষ্ঠানের একজন কর্মী ড্রাইভগুলোর স্টোরেজ ক্যাপাসিটি যাচাই করার সময় তার কম্পিউটার থেকেই ম্যালওয়্যার প্রবেশ করেছে বলে দাবি করেছে সিআইবি। তবে চীনে তৈরি ফ্ল্যাশ ড্রাইভগুলোর মাধ্যমে কোনো গুপ্তচরবৃত্তির সম্ভাবনাও দেখছে না সিআইবি।\nফ্ল্যাশ ড্রাইভে পাওয়া ম্যালওয়্যারটি একজন ব্যবহারকারীর গুরুত্বপূর্ণ ব্যক্তিগত তথ্য হাতিয়ে নিতে সক্ষম। যদিও সিআইবি জানিয়েছে এটি একটি পুরনো ম্যালওয়্যার। ২০১৫ সালে এই ম্যালওয়্যারটি ব্যবহার করে বিপুল অর্থ হাতিয়ে নিয়েছিল হ্যাকাররা। ম্যালওয়ারটি আক্রান্ত ডিভাইস থেকে তথ্য চুরি করে পোল্যান্ডে থাকা একটি সার্ভারে পাঠাতো। তবে সে বছরই সার্ভারটি বন্ধ করে দেওয়া হয়েছে।\nব্যবহারকারীদের নিয়ন্ত্রণে উবারে গোপন সফটওয়্যার\nমীর কাসেমের একটি আক্ষেপ\n৬৪ জিবি স্টোরেজ নিয়ে আসছে অ্যামাজনের ট্যাব\nমা হল জঙ্গি মারজানের স্ত্রী


আফতাব চৌধুরী | প্রকাশের সময় : ২৬ এপ্রিল, ২০২১, ১২:০২ এএম\nএটা সত্য যে, স্বাধীনতার ৫০ বছর পরেও আমাদের দেশে সাধারণ মানুষের চিকিৎসা ব্যবস্থা ও পদ্ধতির আধুনিকীকরণ হয়নি, বরং জনসংখ্যার নিরিখে যে ব্যবস্থাটুকু আছে তা যেমন অপ্রতুল, তেমনি শোচনীয়। অসাধারণ মানুষের কথা বলছি না, তাঁরা ভাগ্যবান-অর্থ ও পদের জোরে স্বদেশ, বিদেশ এবং আধুনিক চিকিৎসার সবটুকুই গ্রহণ করতে পারেন তারা। সাধারণত বাংলাদেশি বলতে যাদের বুঝায়, কী গ্রামে কী শহরে তাদের জন্য আয়োজিত চিকিৎসা ব্যবস্থা সারাদেশে বিভিন্ন রকম। এ সম্বন্ধে কোনো যোগ্যতা ও পারদর্শিতার মাপকাঠি নেই- ধর্ম, অর্থ থেকে শুরু করে রাজনীতি পর্যন্ত কোনো বিচার বিধান থাকলেও গণতান্ত্রিক অধিকারের মধ্যে স্বাস্থ্য সম্বন্ধে আমাদের ভাবনা-চিন্তা খুবই সীমাবদ্ধ। সুস্বাস্থ্য বলতে শিক্ষিত থেকে অশিক্ষিত, ধনী থেকে দরিদ্র এবং সচেতন থেকে নির্লিপ্ত মানুষ প্রায় সকলেই রোগ বা অসুখ হলে উপযুক্ত বা সাধ্যমত চিকিৎসার কথা ভাবেন।\nরোগ প্রতিষেধক বা রোগ প্রতিরোধ কর্মসূচী সরকারি ঢাক-ঢোল পিটিয়ে প্রচার অভিযান বা আলোচনা সভাতেই অধিকাংশ সময়ে সীমাবদ্ধ থাকে। সরকারি অর্থ ও বলে বলীয়ান কিছু পন্ডিতের জ্ঞানগর্ভ বক্তব্যে দেশ থেকে ম্যালেরিয়া, বসন্ত, এইডস বা শিশুমৃত্যুর হার কতটা কমেছে তার হদিস বা হিসাব মিলা কঠিন। মধ্যবিত্ত বা নিম্নবিত্তের জটিল ব্যাধির সমস্যা একমাত্র ‘কপাল’ নির্ভর!\nঅশিক্ষিত সাধারণ নিম্নবিত্ত, অর্ধশিক্ষিত বা শিক্ষিত মধ্যবিত্ত এমনকি উচ্চবিত্তের মানুষও রোগ-ভোগ বা রোগ-যন্ত্রণা থেকে মুক্ত থাকার স্বাভাবিক পরিস্থিতি আছে বলে মনে করেন না। অসুখ দেহের বা মনের হতেই পারে। যাতে না হয় তার জন্য শারীরিক ও মানসিক স্বাস্থ্য বিধি পালন করা দরকার। অসুখ হলে চিকিৎসার প্রয়োজন। আর তার জন্যও কমবেশি খরচ আছে, একথা আমরা কি মনে রাখি? আমরা ধনী, দরিদ্র সকলেই সংসার নির্বাহের জন্য বাজেট করি, কিন্তু তার মধ্যে সরকারি বাজেটের মতো চিকিৎসা সংক্রান্ত খরচ প্রায় থাকেই না। তাই টিভি থেকে শুরু করে ছেলেমেয়ের লেখাপড়া বা খাওয়া-পরা, ফুর্তি-আহ্লাদের জন্য ব্যয় বরাদ্দ থাকলেও হঠাৎ অসুখ-বিসুখের খরচ সামলানো কষ্টকর হয়ে উঠে। আবার দেখা যায়, নিজের পাশে অবস্থিত সরকারি হাসপাতালে ৪০/৫০ টাকা দিয়ে টিকেট করতে হলে বা পরীক্ষা-নিরীক্ষা অথবা ঔষধ কিনতে হলে আমরা রেগে যাই, সরকারের সমালোচনায় মুখর হই। কিন্তু অন্য দেশে চিকিৎসা করাতে অকৃপণ হাতে খরচ করি। প্রতিবেশী দেশে চিকিৎসা করাতে গিয়ে অনেককেই অসুবিধায় পড়তে হয়েছে। ওখানে চিকিৎসাসেবা ও চিকিৎসাকর্মীদের ব্যবহার সব সময় যে ভালো নয় সে অভিজ্ঞতা অনেকেরই আছে, তবে সে নিয়ে বিতর্কে গিয়ে লাভ নেই। নিম্নবিত্ত ও দরিদ্র মানুষের এখনও অধিকাংশ চিকিৎসককেই তাদের ভরসা বলে মনে করেন। তাদের চাহিদা বিনে পয়সায় বা কম খরচে চিকিৎসা। ‘আপনারা গরীবকে না দেখলে কে দেখবে’- এ ধরনের নির্ভেজাল মনোভাব নিয়েই তারা চিকিৎসকের দ্বারস্থ হন। কিন্তু এরাই অন্য কোনো অসুবিধা বা বিপদের সময় উকিল সাহেব থেকে শুরু করে পলিটিশিয়ানদের এ সহজ-সরল সত্যটুকু বোঝতে পারেন না। এ কথা ঠিক বেশ ক’বছর আগেও অনেক প্রথিতযশা চিকিৎসক বিনা পারিশ্রমিক বা অল্প টাকার বিনিময়ে দুঃস্থ মানুষের চিকিৎসা করতেন। সত্যি বলতে কি ‘ভোগবাদ’ বা ‘পণ্য মানসিকতা’ তখন সমাজকে তেমন একটা গ্রাস করেনি। আজকের দিনে চাহিদার শেষ নেই। চিকিৎসকরা অন্য কোনো গ্রহের মহাপুরুষ নন, তারাও রক্ত-মাংসের জীব, আমাদের সমাজেরই অংশ বিশেষ। তাই তাদেরও চাহিদা, আশা আকাক্সক্ষা বেড়েছে। আর এখান থেকেই শুরু হয়েছে দ্বন্দ্ব। আগেকার দিনে অনেক চিকিৎসক যারা ‘সাধারণ চিকিৎসক’ বা ‘পারিবারিক চিকিৎসক’ হিসাবে পসার লাভ করেছেন, তাদের বাবা-মায়েরা বলেছেন, ‘বাবা গরীব-দুঃখীর বন্ধু হয়ে থেকে তাদের সেবা করবে’। তারা অনেকেই প্রাণপাত পরিশ্রম করে, নিজের সুখ স্বাচ্ছন্দ ভুলে হাটে বাজারের চিকিৎসক হিসাবে নিজের গ্রাম বা শহরতলীর স্বাস্থ্য ব্যবস্থার ‘প্রাণ’ ছিলেন। কিন্তু চিকিৎসা ব্যবস্থার আধুনিকীকরণ ও নতুনত্বের এ যুগে চিকিৎসা-পরিকাঠামো সম্পূর্ণভাবে বদলে গেছে। আজকাল ‘সাধারণ চিকিৎসক’, ‘গৃহ বা পারিবারিক চিকিৎসক’দের উপর ভরসা উচ্চবিত্ত বা মধ্যবিত্ত মানুষেরা করেন না। ডিগ্রী ডিপ্লোমা বা স্পেশালইজেশননির্ভর মানসিকতা সাধারণ চিকিৎসকদের হীনবল বা অনেক সময় ‘দায়সারা’ বিশেষজ্ঞ নির্ভর করে থাকে। একজন চিকিৎসককে অনেকেই ‘পারিবারিক বন্ধু বা শুভানুধ্যায়ী হিসেবে পেতে চান। কিন্তু আজকাল এ ধরনের পারিবারিক চিকিৎসকদের বড়ই অভাব। কিন্তু আমরা কি ভেবে দেখেছি, পরিবারের সংজ্ঞা এখন বদলে গেছে।\nএ বিষয়ে সতর্ক হবার সময় এসেছে। প্রশংসা, প্রতিপত্তি ও আর্থিক স্বচ্ছলতা অনেকের মাথা ঘুরিয়ে দেয়, বিশেষ করে নিম্নবিত্ত বা মধ্যবিত্তদের হঠাৎ করে অর্থবান হওয়া বিপদজনক অবস্থার সৃষ্টি করে। ধরাকে সরাজ্ঞান করে তারা বিপদের সৃষ্টি করে। চিকিৎসাবিজ্ঞানে যেমন শরীরবিদ্যা, ভেষজবিদ্যা প্রভৃতি শিখতে হয়, তেমনি রোগী ও রোগীর আত্মীয়-স্বজনদের সঙ্গে আচার ব্যবহারও শিখে নেয়া অপরিহার্য। অনেক চিকিৎসকের ব্যবহার ও আন্তরিকতা এমনকি উপস্থিতিতেও রোগ-যন্ত্রণার সাময়িক উপশম হয়, চিকিৎসকদের স্পর্শে যন্ত্রণা কমে যায়। একে বলা হয় ‘হিলিং টাচ’। যারা কৃতি সুচিকিৎসক তাঁদের এ গুণ থাকে। আগেকার দিনে স্বনামধন্য চিকিৎসকেরা শিক্ষক হিসাবে ছাত্রদের শুধু রোগ নির্ণয় ও চিকিৎসা পদ্ধতি শিখাতেন না, তাঁরা সত্যিকারের ‘পেশাগত চিকিৎসক’ তৈরি করতেন। চিকিৎসাশাস্ত্রকে বিজ্ঞান বলা হলেও বিজ্ঞানের সব ধর্ম বা গুণাগুণ চিকিৎসাশাস্ত্রে থাকে না। একই ঔষধ, যার গুণগত মান পরীক্ষিত, তা সকলের ক্ষেত্রে সমানভাবে প্রযোজ্য বা একই কাজ করে না। এর জন্য অতি বড় চিকিৎসককেও অনেক সময় ভাগ্যনির্ভর বা নিয়তির উপর ভরসা করে চিকিৎসা করতে হয়। অধিকাংশ রোগী কিন্তু একথা বোঝেন বা জানেন। কিছু সংখ্যক অবুঝ রোগী বা আত্মীয়, বন্ধু-বান্ধব এ ব্যাপারে চিকিৎসককে দায়ী করে থাকেন। একে পেশাগত অসুবিধা বলে মেনে নেয়া ছাড়া কোনো উপায় নেই। প্রতিটি পেশাতে কিছু অসুবিধা থাকে। চিকিৎসাবিজ্ঞানে মানুষের মূল্যবান জীবন নিয়ে কাজ। সুতরাং সবসময় সতর্ক থাকতে হয়। চিকিৎসাবিজ্ঞানে প্রবেশের আগে এ বিষয়ে কাউন্সেলিং খুবই প্রয়োজন। চিকিৎসক হতে হলে ছাত্র অবস্থা থেকে মানসিক প্রস্তুতি প্রয়োজন। খুব সহজে এবং খুব তাড়াতাড়ি বাড়ি, গাড়ি, প্রচার বাড়ানোর ঝোঁক এ প্রজন্মের কিছু নবীন চিকিৎসককে বিভ্রান্ত করছে। তাদের দোষ দিয়ে সমস্যার সমাধান হবে না। কারণ, আদর্শ কোথায়? সরকারি নিয়মে শিক্ষক চিকিৎসকেরা প্র্যাকটিস করবেন না, ছাত্ররা ছাত্রাবস্থায় প্র্যাকটিস করার যে আর্ট তা শিখবে কার কাছে? যার জন্য অনেক সময় ভালো পসার জমাতে কষ্ট হয়, রোগীর সঙ্গে আচার-ব্যবহারে বৈষম্য দেখা যায়। সহজ বা কঠিন যে রোগই হোক না কেন, রোগীর ও আত্মীয়-স্বজনের চিকিৎসক ও চিকিৎসার প্রতি বিশ্বাসের ক্ষেত্রে অনেক জায়গায় চিড় ধরেছে। চিকিৎসক ও রোগীর মধ্যে পারস্পরিক বিশ্বাস, সহানুভূতি, সেবা ও সামাজিক সম্বন্ধ আইনের চোখ রাঙ্গানি বা কোর্টের নির্দেশ কিংবা মেডিকেল কাউন্সিলের বিধিনিষেধে নিয়ন্ত্রিত হতে পারে না। আমাদের দেশের বিভিন্ন প্রান্তে চিকিৎসাসেবা নিয়ে বিরূপ মন্তব্য শোনা যায়।\nমানুষের সুচিকিৎসা বা রোগ নিরাময়ের প্রত্যাশা স্বাভাবিক নিয়মে বেড়েছে। অনেক অসুখ আগে আল্লাহর বিধান বলে মেনে নেয়া হতো, কিন্তু আধুনিক চিকিৎসা ব্যবস্থা ও পদ্ধতির জন্য দৈব বা ভাগ্যের দোহাই দিয়ে রোগ ভোগের অবসান বা শেষকে মৃত্যু বলে মেনে নিতে মন চায় না। এর জন্য অসুখ বা দুর্ঘটনাজনিত মৃত্যুর ক্ষেত্রে অনেক সময় চিকিৎসককে দোষারোপ করা হয়। চিকিৎসায় অবহেলা বা ভুল চিকিৎসায় রোগীর মৃত্যু হলে চিকিৎসকের বিরুদ্ধে আইনের ব্যবস্থা নেওয়ার অধিকার এখন প্রতিষ্ঠিত। এ সব ক্ষেত্রে মেডিকেল কাউন্সিল চিকিৎসকের চিকিৎসা করার আইনী ছাড়পত্র বাতিল করতে পারেন। এ বিষয়ে দ্বিধা বা মতবিরোধ থাকলেও কিছু করার নেই। তবে সাধারণ ও প্রভাবশালী সব মানুষকে এ বিষয়ে সুচিন্তিত ভাবনা-চিন্তা করে তবে মতামত প্রদান বা মন্তব্য করতে হবে। যে কোনো চিকিৎসকই, তা সে ডিগ্রীধারী অথবা হাতুড়ে যেই হোক না কেন, রোগীর রোগ মুক্তির চেষ্টা করেন। রোগীকে মেরে ফেলার বা হত্যা করার কোনো অভিপ্রায় কোনো ডাক্তারের থাকে না। কারণ, রোগীকে ভালো করতে পারলে পসার বাড়বে, অর্থ উপার্জন হবে। তবে অজ্ঞতা বা ভুল চিকিৎসার জন্য রোগীর শারীরিক বা মানসিক ক্ষতি, এমনকি মৃত্যুও ঘটতে পারে। সেক্ষেত্রে চিকিৎসকের শাস্তি কি এড়ানো যাবে? চিকিৎসকেরা তো আর আইনের ঊর্ধ্বে নন। অবশ্য যে কোনো মৃত্যু হলেই চিকিৎসককে হয়রানি বা ভয় দেখালে সংকট বাড়বে, পারস্পরিক সম্পর্কের অবনতি ঘটবে। যারা অর্থবান ও ক্ষমতাবান তারা এদেশের সর্বোত্তম চিকিৎসা, প্রয়োজনে বিদেশে গিয়ে চিকিৎসা করিয়ে নেবেন। কিন্তু সাধারণ মানুষ যাবে কোথায়? অনেকের আশংকা, মেডিকেল কাউন্সিল বা কোর্টের ভয়ে চিকিৎসকেরা ঝুঁকি নেবেন না। কথায় কথায় ডাক্তার বিভিন্ন পরীক্ষা-নিরীক্ষার কথা বলবেন হয়তো, কিন্তু সর্বাধুনিক চিকিৎসা আশা করলে কিছু পরীক্ষা, এক্স-রে, সনোগ্রাফী তো করতেই হবে। রোগী ও তার আত্মীয়-স্বজনদেরও বুঝতে হবে প্রথমে রোগ নির্ণয় ও পরে চিকিৎসা, নাকি রোগীর রোগ লক্ষণের উপশম, কোনটা জরুরি। অনেক রোগের প্রাথমিক লক্ষণ দেখে রোগ নির্ণয় করা যায়। আবার কিছু ক্ষেত্রে বেশ কিছুদিন পর প্রকৃত রোগ ধরা পড়ে। সুতরাং চিকিৎসকদের ‘ক্লিনিক্যালি আই’ ও ভাবনা-চিন্তার উপর নির্ভর করতে গেলে রোগ নির্ণয়ের জন্য কয়েকদিন অপেক্ষা করতেই হবে। আগেই বলা হয়েছে অর্থ ব্যয় হবে না অথচ সর্বাধুনিক চিকিৎসা হবেÑ তা হয় না। চিকিৎসককেও এ ব্যাপারটা রোগী ও তার সঙ্গের লোককে বুঝিয়ে বলে দিতে হবে। এজন্য কিছুটা সময় দিতে হবে। একথা ঠিক যে সব চিকিৎসক রোগের সব কথা খুলে বলেন, শল্যচিকিৎসার ভালো-মন্দ দিক বুঝিয়ে অনেক সময় রোগী ও তার সঙ্গীরা তাতে অজ্ঞতা ও ভয়ে অন্য চিকিৎসকের পরামর্শ নিতে চলে যান। তাতে সাময়িক আর্থিক ক্ষতি হয়তো হয়, কিন্তু নিজের কাছে পরিষ্কার থাকা যায়।\nচিকিৎসকের মানসিক দৃঢ়তা ও সততা এবং রোগীর প্রতি দায়বদ্ধতা অনেক বড়। এখানে লোভের রাস টেনে ধরা প্রয়োজন। চিকিৎসাশাস্ত্র এমন, যেখানে চিকিৎসক ও তার সহকারী, সঙ্গী-সাথীদের প্রভাবিত করার ঝোঁক অনেকের মধ্যে দেখা যায়। অনেক প্রতিভাবান সুচিকিৎসককে এক শ্রেণির মানুষ প্রভাবিত করে নিজেদের স্বার্থে ব্যবহার করেন। ব্যবসায়িক স্বার্থসিদ্ধির জন্য ভেবে ঔষধ প্রস্তুতকারী সংস্থার কর্মচারী থেকে শুরু করে ল্যাবরেটরি ইত্যাদির কর্মী, এলাকার রাজনৈতিক নেতা বা সরকারি আমলা সকলেই এ সুযোগ নিয়ে থাকেন। অর্থ ও প্রতিপত্তির লোভ দেখিয়ে তারা চিকিৎসকদের নিজেদের স্বার্থে ব্যবহার করে থাকেন। সহজে উঠতি বা প্রতিষ্ঠিত চিকিৎসকেরা এদের হাতের মুঠোয় চলে যান। এক চিকিৎসকের কাছে অপর চিকিৎসকের পেশাগত ও ব্যক্তিগত জীবনের কুৎসা রটনা করা খুবই গর্হিত কাজ। পরচর্চা ও পরনিন্দা রোগে আক্রান্ত অনেক চিকিৎসক। এ ভাবনা ও ধারণা পাল্টাবার সময় এসেছে। সৎভাবে, ভালভাবে পেশাদার চিকিৎসক হিসাবে কাজ করার কিছু অসুবিধা আছে। কিন্তু তার জন্য গা ভাসিয়ে দিলে চলবে না। দুর্বলতার সুযোগ অনেকেই নেবে, এ বিষয়ে সতর্ক থাকতে হবে। দুর্ভাগ্যবশত নিজের পদ ও প্রমোশন বজায় রাখার জন্য অনেক সরকারি চিকিৎসক, মন্ত্রী আমলাদের হাতের ক্রীড়নক হয়ে যান। এমনকি ‘নন প্র্যাকটিসিং ভাতা’ নিয়ে প্র্যাকটিসও করেন। এদের কাছে সরকারি উচ্চাধিকারীরা পর্যন্ত টাকা দিয়ে চিকিৎসা করিয়ে থাকেন। সাদা কাগজে ব্যবস্থাপত্র লেখার প্রবণতা, অতিরিক্ত ক্ষমতা ও অর্থের লোভ কিছু চিকিৎসককে স্বার্থান্বেষী ক্ষমতাবান মানুষের হাতে মুঠোয় বন্দি করে ফেলেছে। তাদের অবস্থা সত্যিই করুণ। অবশ্য প্রতিটি পেশাতে ব্যক্তি বিশেষের নিজের মানসিকতা, ইচ্ছা-অনিচ্ছার দাম আছে। সে ক্ষেত্রে একজন চিকিৎসক কীভাবে নিজের জীবন ধারণ করবেন তা তাঁর সম্পূর্ণ নিজের এক্তিয়ার। তবে প্রফেশনালিজম ও কমার্শিয়ালিজমের পার্থক্য মনে রাখা উচিত। চিকিৎসকদের প্রতি সাধারণ মানুষের যেমন শ্রদ্ধা, ভালবাসা আছে তেমনি কৌতূহলও থাকে। তাদের অর্থ উপার্জন, জীবনযাত্রা বা ব্যক্তিগত জীবন সম্বন্ধে উৎসাহ কখনো এতে বেশি হয় যে অপপ্রচার ও অবিশ্বাস, দ্বিধা ও দ্ব›দ্ব আর যাই হোক চিকিৎসাসেবাকে উন্নত করতে পারে না। এতে হিংসা-বিদ্বেষও তৈরি হয়। নিছক হিংসা বা আক্রোশের জন্য অনেকে একজন সম্মানি চিকিৎসককে অপদস্থ ও লোক সম্মুখে হেনস্থা করে থাকেন, এমন নজিরও আমাদের সমাজে আছে। এসব কিছুকে সহ্য করে পেশাগত ন্যায়পরায়ণতা ও সততা বজায় রেখে চিকিৎসকদের দায়িত্ব পালন করতে হবে।\nঅন্যের ভুল বা সমালোচনা থেকে নিজেকে সঠিক রাখার দিকে নজর দিলে উপকার হবে। বর্তমানে চিকিৎসা ও চিকিৎসকদের এই সাময়িক সমালোচনা ও বিরূপ মন্তব্যে বিভ্রান্ত হওয়ার কিছু নেই। দেশ, সমাজ ও কালের পরিবর্তন হচ্ছে। ভোগবাদী ও পণ্যনির্ভর জীবনযাত্রা এবং মানুষের আকাশচুম্বী প্রত্যাশা ও উৎকণ্ঠাময় জটিল জীবনধারা অনেক কিছুর সংজ্ঞা ও ব্যাখ্যা পাল্টে দিচ্ছে।\nঘটনাপ্রবাহ: চিকিৎসকের দায়বদ্ধতা


২০২২ জানুয়ারি ১৮ ২৩:১০:৩৯\nইমাম উদ্দিন সুমন, নোয়াখালী : নোয়াখালী পৌরসভার বিজয়ী কাউন্সিলর প্রার্থী নাসিম উদ্দিন সুনামের সমর্থক কর্মীদের বাড়ি বাড়ি হামলা প্রতিবাদে সড়ক অবোরোধ, মানববন্ধন বিক্ষোভ ও সাংবাদিক সম্মেলন করা হয়েছে।\nমঙ্গলবার বিকেল ৪টায় নোয়াখালী পৌরসভার ৮ নং ওয়ার্ডে সোনাপুর মাইজদী প্রধান সড়কের উত্তর সোনাপুরে অবরোধ করে নাসিম উদ্দিন সুনামের কর্মী সমর্থকরা। প্রায় অধাঘন্টাব্যাপি সড়ক অবরোধের ফলে জেলা শহরের প্রধান সড়কে এসময় দীর্ঘ জানযটের সৃষ্টি হয়। ফলে ভোগান্তিতে পড়েন যানবাহনে আটকে থাকা যাত্রীরা। পরে স্থানীয় প্রশাসন এসকল ঘটনার সাথে জড়িতদের বিরুদ্ধে ব্যবস্থা গ্রহণের আশ্বাস দিলে অবরোধ তুলে নেয়া হয়।\nবিজয়ী কাউন্সিলর নাসিম উদ্দিন সুনাম বিকেল সাড়ে ৪টার দিকে তার নিজ বাড়ির সামনে সাংবাদিক সম্মেলনে অভিযোগ করেন, কাউন্সিরর প্রার্থী মো. জাকির হোসাইন নির্বাচনে পরাজিত হয়ে এখন আমার কর্মী সমর্থকদের বাড়ি বাড়ি গিয়ে হামলা, পিটিয়ে আহত করছেন। এ পর্যন্ত ৪টি বাড়িতে হামলা করা হয়েছে। আমার আত্মীয় স্বজনদের ব্যবসা প্রতিষ্ঠানে গিয়ে তাদেরও হুমকি ধমকি দেয়া হচ্ছে। গত ১৬ জানুয়ারি থেকে এসব ঘটনায় অভিযোগ দেয়া স্বত্বেও পুলিশ কোনো ব্যবস্থা গ্রহণ করেনি। এসময় তিনি আগামি ২৪ ঘন্টার মধ্যে দোষীদের বিরুদ্ধে ব্যবস্থা গ্রহণের দাবি জানান।\nঅন্যদিকে সন্ধ্যা ৬টার দিকে নোয়াখালী পেসক্লাবের সহিদ উদ্দিন এস্কান্দার কচি মিলনায়তনে সাংবাদিক সম্মেলন করেন পরাজিত প্রার্থী মো. জাকির হোসেন লিখিত বক্তব্যে বলেন, গত ১৬ জানুয়ারি অনুষ্ঠিত নির্বাচনে ডালিম প্রতিকের কাউন্সিলর নাসিম উদ্দিন সুনামের নিকট হেরে য্ইা। নির্বাচনের ফলাফল ঘোষনার পর থেকে বিজয়ী প্রার্থী সুনামের লোকজন আমার লোকজনের বাড়ি বাড়ি গিয়ে হামলা ও ভাঙচুর চালায়। হামলাকারিরা আমার নেতাকর্মীদের বাড়ি ছাড়া করার জন্য মিথ্যা মামলা দিয়ে হয়রানি করছে, এলাকা ছাড়ার হুমকিও দিচ্ছে অনেককে। সবশেষ ১৭ জানুয়ারি সোমবার রাত এলাকার সন্ত্রাসীরা আমার সোনাপুর ইসলামিয়া মাদ্রাসা এলাকার আমার বাড়িতে হামলা চালায়। এসময় তারা আমার বসত ঘরের দরজা-জানালা ভাঙচুর, ককটেল বিষ্ফোরণ করে এবং পরে বাড়ির সামনে আমার ব্যানার পেস্টুন ছিঁড়ে আগুন ধরিয়ে দেয়। ওই হামলাকারীরা মঙ্গলবার বিকেল ৫টার দিকে সোনাপুর লিংক রোডের সামনে আমার ওপর ককটেল হামলা চালায়। সোমবার রাত ও মঙ্গলবার বিকেলের ঘটনায় আমি থানায় লিখিত অভিযোগ দেবো।\nঅভিযোগ অস্বীকার করে তিনি বলেন, নিজের অপকর্ম ঢাকার জন্য তিনি আজ (মঙ্গলবার) জনগণকে ভোগান্তিতে ফেলে সড়ক অবরোধ, মানববন্ধন করেছেন। আমি নির্বাচনে পরাজিত হবার পর থেকে আমার মন ভাঙ্গা, আমি ক্লান্ত। অনাকাঙ্খিত ফলাফলে হতাশ হয়ে আমি ঘরে শুয়ে আছি। আমি কাকে হুমকি ধমকি, হামলা করবো।\nসুধারাম মডেল থানার ভারপ্রাপ্ত কর্মকর্তা (ওসি) আনোয়ারুল ইসলাম অবরোধকারীদের উদ্দেশ্য করে বলেন, কেউই আইনের উর্ধে নয়। এ বিষয়ে হামলার ঘটনায় লিখিত অভিযোগ পেলে প্রয়োজনীয় ব্যবস্থা গ্রহণ করা হবে।


কোরান্টাইনের দিনগুলোতে কাজে মন বসাবো কী করে?\nকরোনা ভাইরাসের মহামারী থেকে রক্ষা পাওয়ার জন্য এখন সারাদিনই আমাদের থাকতে হচ্ছে বাড়ীতে। স্কুল কলেজ থেকে শুরু করে অফিস আদালত সবই বন্ধ হয়ে গেলেও এসবের কাজ কিন্তু বন্ধ নেই। বাড়ীতে থাকলেও যেমন অফিসের কাজও করতে হচ্ছে নিয়মিত, করতে হচ্ছে পড়াশোনাও। অনেকেরই অভিযোগ যে, বাড়ীতে কাজে মন বসে না। এত মানুষের মাঝে পড়া হয় না। খালি এদিক সেদিকে চোখ যায় কিংবা কাজের মাঝে মোবাইল ফোন গুঁতালেও, বলার কেউ নেই। কিন্তু কী করার! কাজ তো আর থেকে থাকবে না, তাই বাড়ীতে বসেই কাজে কিভাবে মন বসানো যায় তারই কিছু উপায় বলে দেয়া আছে এখানে।\nফাইভ মোরঃ একটা কাজ করা শুরু করার ৩০ মিনিট পরে যদি আপনার বিরক্তি আসে, তবে তা ৩৫ মিনিট করার অভ্যাস করুন। অভ্যাস হয়ে গেলে ৪০ মিনিট এভাবে নিজেকে নিজের বিরক্তির মাত্রা থেকে খানিকটা আগে ঠেলে দিন। কনজেন্ট্রেট বইয়ের লেখক স্যাম হর্ন এই “ফাইভ মোর” এর প্রবক্তা। মানুষ যখন ভারোত্তোলন করে, তখন তারা কোন পর্যায়ে ক্লান্ত হচ্ছে সেদিকে লক্ষ্য রাখে এবং তার থেকে বেশী ভারোত্তোলন করার চেষ্টা করে। সময়ের সাথে সাথে এভাবে আপনি আরও ফোকাস করতে সক্ষম হবেন।\nঅনেক পানি পান করাঃ পানি পান করা এক্ষেত্রে সাহায্য করে। মেজাজ এবং মনোযোগের উপর পানিশূন্যতার প্রভাব পরীক্ষা করার জন্য, গবেষকরা ৮১০ স্বেচ্ছাসেবককে চার ঘন্টা ধরে ৮৫ ডিগ্রি ফারেনহাইট তাপমাত্রা সহ্য করতে বাধ্য করেছিলেন। ৯০ মিনিটের পরে, তারা কাজের প্রতি কম উত্সাহী এবং বেশি উদ্বেগি গিয়েছিল। পরবর্তীতে, ১৮০ মিনিটের পরে, পানি পান করাতে তারা স্বাভাবিক অবস্থায় ফিরে গিয়েছিল এবং কাজ করতে সক্ষম হয়েছিল।\nপ্রকৃতির ছবি দেখুনঃ মনোবিজ্ঞানীরা মনোযোগ বাড়াতে প্রকৃতির কাছে হাঁটার পরামর্শ দিয়ে থাকে কিন্তু যেহেতু এখন বাড়ীর ভিতরে থাকতে হবে তাই প্রকৃতির ছবি বা ভিডিও দেখার চেষ্টা করুন।\nধ্যান করুনঃ মেরিনদের সাথে করা সমীক্ষা দেখিয়েছে যে যে সেনারা নিয়মিত ধ্যান করেছে, তারা তুলনামূলকভাবে বেশী মনোযোগী। একই ভাবে কলেজ ছাত্রদের সাথে করা এক সমীক্ষায় দেখা যায় যে, নিয়মিত ধ্যান তাদেরকে একটি কঠিন সেমিস্টারের মাঝে গভীর ভাবে মনোনিবেশ করতে সাহাযা করেছে।\nপ্রাথমিক নির্দেশাবলীঃ সোজা হয়ে বসে থাকুন এবং কমপক্ষে ১০ মিনিটের জন্য একটি টাইমার সেট করুন, এভাবে আপনার নিজে থেকেই আরও কিছু কাজ করতে ইচ্ছা হবে। চোখ বন্ধ করুন এবং নিজের শ্বাসের গতি লক্ষ্য করুন। খেয়াল করবেন যে যখনই আপনার মন এই গতি থেকে আপনার শ্বাসই আবার তাকে ফিরিয়ে আনবে। অমনোযোগী হওয়ার জন্য বিরক্ত হবেন না। এটা স্বাভাবিক. প্রকৃতপক্ষে, মানুষের মন ৩০ থেকে ৫০ শতাংশ সময় পর্যন্ত "অফ-টাস্ক" এ ঘোরাঘুরি করে। এই অনুশীলনের মূল বিষয় হল আপনার মন সরে গেলেও তাকে জায়গামত ফিরিয়ে আনার অভ্যাস বিকাশ করা।\nনিজের সেরা সময় বের করুনঃ সংগীত শিল্পী মিনার একবার এক সাক্ষাৎকারে বলেছিল যে, তিনি সবসময় ফজরের আজানের পরপর গান লিখতে এবং সুর দিতে বসেন কারণ তখন তাঁর মাথা একদম পরিষ্কার থাকে। আপনার জীবনধারার সাথে সামঞ্জস্য রেখে আপনার কাজকে ফিট করার চেষ্টা করুন। যদি আপনি ভোর বেলার উঠতে স্বাচ্ছন্দ্যবোধ করেন, তবে আপনার সৃজনশীল বা সর্বাধিক গুরুত্বপূর্ণ কাজগুলো সকাল সকাল করুন। আপনার বাজে সময়ের জন্য সহজ কাজগুলি সংরক্ষণ করুন। আপনার যদি অনেক রাত জাগার অভ্যাস থাকে, তবে রাতে জরুরী কাজগুলো করুন।\nএক সময় একটা কাজঃ একবারে দুটি কাজ করার চেষ্টা করবেন না। না, আপনার একজন দুর্দান্ত মাল্টি-টাস্কার হবার প্রয়োজন নেই। প্রায়শই লোকেরা মনে করে যে, মাল্টি টাস্কিং করে তারা দক্ষ হচ্ছে যা একদম ভুল ধারণা বরং এতে করে কাজের গতি ধীর হয়ে যায় আর কাজে ভুল বেশী হয়।\nঅনেক মনোযোগ দরকার এমন কাজের জন্য প্রস্তুত হোনঃ আপনার ইমেল, ফেসবুক এবং টুইটার বন্ধ করুন এবং কোনও প্রকল্পে কাজ শুরুর করার আগে আপনার ফোনটি সাইলেন্ট মোডে রাখুন।\nকোনো মজাদার কাজের জন্য কিছু সময় নিনঃ আপনি বিরক্ত বোধ করলে, আপনি আরও বেশি বিভ্রান্তি প্রবণ হবেন। তাই আপনার যে কাজটা এখন করতে হবে তা বাদ দিয়ে আপনার মনোযোগ প্রয়োগ করুন আপনি যে কাজগুলো একপাশে রেখেছেন বা শুরু করেননি এবং মজার কোনো কাজে। আপনি যখন এমন কিছু করতে সময় ব্যয় করেন যা আপনি বেশ উপভোগ করেন তখন আপনার সামগ্রিক পারফরম্যান্সেও খুব উন্নতি হতে পারে। আপনি যখন কোনও একঘেয়ে কাজের মাঝখানে থাকেন, তখন মজাদার ক্রিয়াকলাপের জন্য নিজেকে কিছুটা বিরতি দিন।\nআপনার সুবিধার জন্য প্রযুক্তি ব্যবহার করুনঃ মনোযোগ নষ্ট করে এমন ওয়েবসাইটগুলোকে অবরুদ্ধ করা থেকে শুরু করে আপনি ওয়েবের সার্ফিংয়ে কতটা সময় ব্যয় করেন তা পর্যবেক্ষণ করার জন্য, অনেক অ্যাপ্লিকেশন আছে যা আপনাকে দৃষ্টি নিবদ্ধ রাখতে সহায়তা করতে পারে। আবার এমন এ্যাপ্ব আছে যা আপনাকে নির্দিষ্ট সময়ের জন্য মোবাইল ফোন থেকে দূরে থাকতে বাধ্য করবে। একবার আপনার ওয়েব সার্ফিং এর অভ্যাসগুলি চিহ্নিত করার পরে, এমন একটি এ্যাপ বাছাই করুন যা আপনাকে আপনার লক্ষ্য পূরণে সহায়তা করবে।\nমনে রাখবেন, কাজের প্রতি যতই অমনোযোগ আসুক না কেন, বাইরে কিন্তু বের হওয়া যাবে না। আপনার একটু ধৈর্য অনেক বড় মহামারী থেকে এ দেশকে রক্ষা করতে পারে।


ধানের উৎপাদনশীলতা বাড়াতে গবেষণা চালাচ্ছে ইরি\nPublished : Thursday,7December, 2017 at 5:31 PM\nবাংলাদেশে ধানের উৎপাদনশীলতা বহুগুণ বাড়ানোর লক্ষ্যে আরও নতুন নতুন গবেষণা চলছে। এ ফসলের শরীরতাত্ত্বিক পরিবর্তনের বিষয়ে যুগান্তকারী পদক্ষেপ গ্রহণ করেছে আন্তর্জাতিক ধান গবেষণা ইনস্টিটিউট (ইরি)।\nগত ২৮ নভেম্বর ফিলিপাইনে আন্তর্জাতিক ধান গবেষণা ইনস্টিটিউট সফরকালে কৃষিমন্ত্রী মতিয়া চৌধুরীকে এমন তথ্য জানান ইরির মহাপরিচালক ড. ম্যাথিউ মোরেল। তিনি জানান, গবেষণায় ধানের জিনের গুণগত পরিবর্তনের মাধ্যমে এর সালোকসংশ্লেষণ প্রক্রিয়ার দক্ষতা বাড়ানোর উদ্যোগ নেয়া হচ্ছে। এ প্রসঙ্গে কৃষিমন্ত্রী মতিয়া চৌধুরী বলেন, ইরি’র এ ধরনের মৌলিক গবেষণা আগামী প্রজন্মের জন্য একটি আশীর্বাদ বয়ে আনবে।\nগবেষকরা জানান, ধান একটি সি-৩ ভুক্ত উদ্ভিদ। অন্যদিকে ভুট্টা ও সরগম সি-৪ ভুক্ত উদ্ভিদ। সি-৪ ফসলে অধিক পরিমাণে সূর্যের আলো ও বাতাসের কার্বন-ডাই-অক্সাইড গ্রহণ করে অধিক খাদ্য প্রস্তুত করতে পারে। তাই সি-৪ ভুক্ত উদ্ভিদের সালোকসংশ্লেষণের দক্ষতা বেশি হবার কারণে সরগমের জীন ব্যবহার করে ধানের উৎপাদন বহুগুণ বৃদ্ধির উদ্দেশ্যে এ গবেষণা চলছে।\nবাংলাদেশ কৃষি সম্প্রসারণ অধিদফতরের একটি সূত্র জানায়, সম্প্রতি কৃষিমন্ত্রী মতিয়া চৌধুরী আন্তর্জাতিক ধান গবেষণা ইনস্টিটিউট (ইরি) সফর করেন। সেখানে ২২ বছরব্যাপী এ গবেষণার সাত বছরের অগ্রগতির বিষয়ে ল্যাবরেটরিতে বিষদভাবে মন্ত্রীকে অবহিত করেন ইরি’র বিজ্ঞানী ড. রবার্ট কু। মন্ত্রী ওই গবেষণার বিষয়ে অত্যন্ত আগ্রহ প্রকাশ করেন। তিনি ড. কু এর সাবলীল বর্ণনা শুনে সন্তুষ্টি প্রকাশ করেন এবং গবেষণার সাফল্য কামনা করেন। তিনি বলেন, এ ধরনের মৌলিক গবেষণা আগামী প্রজন্মের জন্য আশীর্বাদ বয়ে আনবে।\nমন্ত্রী ইরি’র এসব মৌলিক ও উন্নত গবেষণায় বাংলাদেশী বিজ্ঞানীদের অধিক হারে অংশগ্রহণের সুযোগ সৃষ্টির অনুরোধ জানান। তিনি আরও উল্লেখ করেন, বাংলাদেশের কৃষির সাফল্য সরকারের নানামুখী কর্মকাণ্ডের মাধ্যমে অর্জিত হয়েছে। বিশেষ করে ধান উন্নয়নে ইরি’র মাধ্যমে বাংলাদেশ কৃষি গবেষণা ও সম্প্রসারণের গুরুত্বপূর্ণ অবদান রয়েছে।\nইরি’র গবেষণা ও উন্নয়ন কর্মকাণ্ড প্রধানমন্ত্রী শেখ হাসিনার কৃষিবান্ধব সরকার সকল প্রকার সহযোগিতা প্রদান করছে এবং এ সহযোগিতা অব্যাহত থাকবে বলেও মন্ত্রী জানান।\nসফরকালে ইরি’র মহাপরিচালক ড. ম্যাথিউ মোরেলসহ ঊর্ধ্বতন বিজ্ঞানীগণ কৃষিমন্ত্রীকে স্বাগত জানান। সফরে মন্ত্রীকে ধান গবেষণার বিভিন্ন দিক বিশেষ করে বাংলাদেশের উপযোগী জলমগ্নতা, খরা, লবণাক্ততা, তাপমাত্রা সহিষ্ণু; ভিটামিন, জিঙ্ক ও আয়রনসমৃদ্ধ অধিক উৎপাদনশীল ধান উন্নয়নের বিষয়ে অবহিত করা হয়। মন্ত্রী ইরি’র বিভিন্ন গবেষণাগার পরিদর্শন করেন।\nসফরে মন্ত্রীকে ইরি’র শীর্ষ বিজ্ঞানীগণ গুরুত্বপূর্ণ ও দীর্ঘমেয়াদের গবেষণা সম্পর্কে অবহিত করেন। ইরি’র মৌলিক গবেষণার উল্লেখযোগ্য এবং প্রধান দিক হচ্ছে ধানের উৎপাদনশীলতা বহুগুণ বাড়ানোর লক্ষ্যে এ ফসলের শরীরতাত্ত্বিক পরিবর্তনের বিষয়ে যুগান্তকারী কর্মকাণ্ড।\nখাদ্য নিরাপত্তায় অ্যাকুয়াপনিক্স\nচুয়াডাঙ্গার আম চাষীরা বাগানে ব্যস্ত\nজয়পুরহাটে চাষ হচ্ছে উন্নত জাতের স্কোয়াশ\nপটলের কেজি ১৭০ টাকা\nসরকার পাটচাষীদের সার্বিক উন্নয়নে কার্যকর পদক্ষেপ নিয়েছে : পাটমন্ত্রী\nমান্দায় বোরো চাষে শেষ মুহুর্তে ব্যস্ত কৃষক!\nরাজধানীতে জাতীয় কৃষি যন্ত্রপাতি মেলা শুরু


দক্ষিণ আফ্রিকা সফর শেষে ট্রেনে করে বাড়ি ফিরলেন এই তারকা ক্রিকেটার!\nসম্প্রতিই দক্ষিণ আফ্রিকা সফর শেষ করে দেশে ফিরেছে। গুরুত্বপূর্ণ এই বিদেশ সফরে তিনটে ওয়ান ডে এবং টি ২০ সিরিজে বোল হাতে নিজের জাত চিনিয়েছেন তিনি। শ্রীলঙ্কার স্বাধীনতার ৭০ বছর উপলক্ষে অনুষ্ঠিত ত্রিদেশীয় সিরিজেও দলে জায়গা পেয়েছেন তিনি। কিন্তু মুম্বাইয়ের জোরে বোলার শার্দূল ঠাকুর যে এখনও ঠিক তারকা হয়ে উঠতে পারেন নি তার প্রমান পাওয়া গেল সম্প্রতি। নইলে কি কেউ আর নিজের মুম্বাইয়ের বাড়িতে ফেরার জন্য লোকাল ট্রেনে চাপে! আপাতত এরকমই নজিরবিহীন ঘটনায় সংবাদমাধ্যমের শিরোনামে তিনি। একটি সর্বভারতীয় দৈনিকে প্রকাশিত খবর অনুযায়ী আন্ধেরী স্টেশন থেকে নিজের বাড়িতে ফিরতে লোকাল ট্রেনেই সফর করেছেন এই তারকা বোলার। এবং প্রায় দেড় ঘন্টা আর পাঁচজন সাধারণ নিত্য রেল যাত্রীর মতই ট্রেনে সফর করলেন এই উঠতি তারকা। এ ব্যাপারে কি বলছেন শার্দূল নিজে?\nতিনি জানিয়েছেন, “ বিমানে দক্ষিণ আফ্রিকা থেকে মুম্বাই ফেরার পর বাড়িতে যত দ্রুত সম্ভব আসতে চেয়েছিলাম। তাই কালবিলম্ব না করেই কানে হেডফোন লাগিয়ে লোকাল ট্রেনেই চেপে পড়ি”। তবে নিজে নিজেকে সেলিব্রিটি মনে না করলেও ভারতীয় ক্রিকেট প্রেমীরা তা মনে করে না। ফলে ট্রেনে চেপে সফর করার সময় বেশ বিব্রতকর অবস্থাতেই পোড়তে হয় ঠাকুর। শার্দূল জানিয়েছেন, “ অনেকেই বলছিল এই ক্রিকেটার জাতীয় দলের হয়ে খেলে। আমাকে অনেকেই জিজ্ঞাসা করছিলেন আপনি সত্যিই শার্দূল ঠাকুর? গুগলে ছবি দেখে একদল কলেজ পড়ুয়া আমার সঙ্গে সেলফি তুলতে চায়! আমি তাদের বলি পালাঘরে নামা পর্যন্ত অপেক্ষা করতে”। জাতিয় দলের ক্রিকেটার হওয়া সত্ত্বেও তিনি যে এখনও মাটির কাছাকাছি রয়েছেন তার নিজেই প্রমান করেছেন এই নির্ভযোগ্য জোরে বোলার।\nশার্দূল আরও জানিয়েছেন, “ আমার মত জাতীয় দলের ক্রিকেটারকে রেলের কামরায় দেখে অনেকেই অবাক হয়েছিল। বহু ট্রেন যাত্রীই অতীতের কথা রোমন্থন করে জানতে চাইছিলেন আগে কীভাবে আমি ট্রেনে যাতায়াত করতাম। আমি সোনার চামচ মুখে নিয়ে জন্মাইনি। শৈশব থেকেই আমি প্রচন্ড পরিশ্রম করেছি সাফল্য পাওয়ার জন্য”।


মালাউনের বাচ্চা তোর চাকরি থাকবে না : পিন্টুSANGBAD21.COM\nমালাউনের বাচ্চা তোর চাকরি থাকবে না : পিন্টু\nপ্রকাশিত: ১৯ ডিসেম্বর ২০১৪, ৯:৪৬ পূর্বাহ্ন\nবিডিআর বিদ্রোহের মামলায় যাবজ্জীবন দণ্ডপ্রাপ্ত বিএনপি নেতা নাসির উদ্দিন আহমেদ পিন্টু ঢাকার আদালতে এক পুলিশ কর্মকর্তাকে গালি দিয়ে তার চাকরিচ্যুতির হুমকি দিয়েছেন। পিন্টু বলেন, “এই গোপালগঞ্জের পুলিশ, মালাউনের বাচ্চা, শুয়োরের বাচ্চা, তোর চাকরি থাকবে না।”\nসাংবাদিক ও কয়েকজন আইনজীবীর সামনেই ওই পুলিশ কর্মকর্তাকে মারতে উদ্যত হন ছাত্রদলের সাবেক এই সভাপতি।\nত্রাণের টিন আত্মসাতের একটি মামলায় ঢাকার ১ নম্বর বিশেষ জজ আদালতে হাজির করাতে বৃহস্পতিবার সকালে নারায়ণগঞ্জের কারাগার থেকে মহানগর দায়রা জজ আদালতের কোর্ট হাজতে আনা হয় পিন্টুকে।\nএ সময় পুলিশের অনুমতি ছাড়াই তার এক আইনজীবী ও কয়েক সমর্থক হাজতে পিন্টুর কাছে যান। এর প্রতিবাদ করায় আটক অবস্থায় পিন্টু এসআই দেবব্রতকে ‘মালাউনের বাচ্চা’ বলে গালি দেয়ার পর মারতে যান।\nপিন্টুর আইনজীবী আসলাম উদ্দিন ও তৌহিদুল ইসলাম এ সময় তাদের মক্কেলকে নিবৃত্ত করার চেষ্টা করেন।\nবিষয়টি পুলিশের সঙ্গে মীমাংসা করে দেওয়ার জন্য আদালতপাড়ার একজন সাংবাদিককে অনুরোধও করেন এ দুই আইনজীবী।\nআইনজীবী আসলাম বলেন, “এমনিতেই পিন্টুর মন খারাপ। এতদিন ধরে কারাগারে। এ অবস্থায় তার সঙ্গে একটু রয়ে সয়ে সাবধানে পুলিশের আচরণ ও ব্যবহার করা উচিৎ ছিল।”\nএ ঘটনার পর পিন্টুর অন্য আইনজীবী তৌহিদুল ঢাকা আইনজীবী সমিতির সাবেক সভাপতি মো. বোরহানউদ্দিন এবং আইনজীবী সমিতির কার্যকরী পরিষদের সাধারণ সম্পাদক মোসলেহ উদ্দিন জসীমের কাছে ছুটে যান।\nঘটনাটির বিষয়ে মো. বোরহান উদ্দিন বলেন, “পিন্টুকে মেন্টাল (পাগল) বলায় ক্ষেপে গিয়ে তিনি একজন পুলিশ কর্তাকে গালি দেন।”\nঘটনার সময় কোর্ট হাজতে অবস্থানরত কোর্ট ইন্সপেক্টর ফরমান আলী সাংবাদিকদের বলেন, “ওই কর্মকর্তাকে একটি সাম্প্রদায়িক গালি দিয়েছেন পিন্টু।”\nকোতোয়ালি থানার এসআই দেবব্রত বলেন, “অনুমতি ছাড়া হাজতে আইনজীবীসহ সমর্থকরা ঢুকতে গেছে বলে আমি বাধা দিয়েছি। আমার দায়িত্বের খাতিরেই এ কাজ করেছি। কিন্তু পিন্টু আমাকে সাম্প্রদায়িক একটি শব্দ ব্যবহার করে গালি দিয়ে মারতে উদ্যত হন।”\nকোর্ট হাজতে দায়িত্বরত পুলিশ কর্মকর্তা মোফাখখারুল ইসলাম গালি ও মারতে উদ্যত হওয়ার সংবাদটি প্রকাশ না করতে সাংবাদিকদের প্রতি অনুরোধ করেন।\nপিন্টুর হয়ে পুলিশ, সাংবাদিক ও উপস্থিত আইনজীবীদের কাছে দুঃখ প্রকাশ করেন বারের সাধারণ সম্পাদক মোসলেহ উদ্দিন জসীম। দণ্ডিত পিন্টুর বিরুদ্ধে যেন কোনো ব্যবস্থা না নেওয়া হয়, সেজন্য পুলিশ কর্মকর্তাদের অনুরোধ করেন তিনি।\nসরকারি প্রতিনিধি হয়ে ত্রাণের টিন আত্মসাতের অভিযোগে ঢাকার লালবাগের বিএনপির সাবেক সাংসদ পিন্টুর বিরুদ্ধে ২০০৭ সালের ২৬ মার্চ হাজারীবাগ থানায় এই মামলা হয়। সে বছর ৮ অক্টোবর অভিযোগপত্র দাখিলের পরের মাসে বিচারের জন্য মামলাটি ঢাকার বিশেষ জজ আদালতে পাঠানো হয়।\nএই মামলায় রাষ্ট্রপক্ষে আট জনের সাক্ষ্য নেওয়া শেষ হয়েছে। বৃহষ্পতিবার সাক্ষ্য গ্রহণের নির্ধারিত দিনে কোনো সাক্ষী না আসায় বিচারক দলিল উদ্দিন আগামী ২৯ জানুয়ারি পরবর্তী সাক্ষ্য গ্রহণের দিন রেখেছেন।\nপূর্ববর্তী সংবাদ: জাতীয় বিশ্ববিদ্যালয়ের অনার্স ভর্তি পরীক্ষা অনুষ্ঠিত\nপরবর্তী সংবাদ: জন্মদিনে সন্তান আইজানের সঙ্গে শাবনূর


অ্যাপ স্টোরের এক দশক - Suprobhat Bangladesh অ্যাপ স্টোরের এক দশক - Suprobhat Bangladesh\nঅ্যাপ স্টোরের এক দশক\n১০ বছর পূর্ণ করলো অ্যাপলের অ্যাপ স্টোর। ২০০৮ সালের মার্চে প্রথম অ্যাপ স্টোরের কথা ঘোষণা করেন অ্যাপলের সহ-প্রতিষ্ঠাতা স্টিভ জবস। পরবর্তীতে একই বছরের ১০ জুলাই মাত্র ৫০০ অ্যাপ নিয়ে যাত্রা শুরু করে এ অ্যাপ স্টোর।\n১০ বছরে অ্যাপ স্টোরে অ্যাপের সংখ্যা ২০ লাখেরও বেশি এবং অ্যাপগুলো গত ১০ বছরে ১৭ হাজার কোটিবার ডাউনলোড হয়েছে। আর এ সময়ের মধ্যে অ্যাপ স্টোরের মাধ্যমে অ্যাপ নির্মাতার আয় করেছেন ১০ হাজার কোটি ডলার! অ্যাপলের তথ্য অনুযায়ী বর্তমানে বিশ্বের ১৫৫টি দেশ থেকে ব্যবহারকারীরা নিয়মিতভাবে অ্যাপ স্টোর ব্যবহার করেন।\nঅ্যাপ স্টোরের তথ্য অনুযায়ী সবচেয়ে বেশি ডাউনলোড হওয়া অ্যাপের মধ্যে শীর্ষে আছে ফেসবুক। এছাড়া তালিকায় আছে মেসেঞ্জার, ইউটিউব, ইন্সটাগ্রাম এবং হোয়াটসঅ্যাপের নামও। তবে সবচেয়ে বেশি ডাউনলোডের তালিকায় না থাকলেও বহুল ব্যবহৃত অ্যাপের মধ্যে রয়েছে নেটফ্লিক্সের নাম। ব্যবহারকারীদের তথ্য অনুযায়ী বর্তমানে সবচেয়ে বেশি নজর থাকছে স্ট্রিমিংয়ের ওপর। তাই স্ট্রিমিং বিষয়ক অ্যাপের দিকেই ব্যবহারকারীদের নজর বেশি।\nঅ্যাপলের ওয়ার্ল্ড ওয়াইড মার্কেটিং বিভাগের সিনিয়র ভাইস প্রেসিডেন্ট ফিল স্কিলার বলেন, দীর্ঘ সময়ে দারুণ সব অ্যাপ যুক্ত হয়েছে।\nযখনই অ্যাপ ডেভেলপারদের জন্য অ্যাপ স্টোরে অ্যাপ দেওয়ার সুযোগ উন্মুক্ত হয়েছে তখন থেকেই নানা ধরনের অ্যাপ যুক্ত হতে থাকে। শুধু অ্যাপ কেন্দ্রিক জনপ্রিয় নানা ধরনের ব্যবসাও দারুণভাবে এগিয়েছে। আগামী ১০ বছর পর আমরা এমন সব অ্যাপের কথা বলতে পারবো যা কয়েক শত বছর পরেও মানুষ মনে রাখবে।\nশুধু অ্যাপ স্টোরে যুক্ত হওয়া গেম থেকেও আসছে বিপুল আয়। অ্যাপ স্টোরে থাকা নিজেদের টেম্পল রান গেম বিষয়ে গেমটির নির্মাতা ইমানজি স্টুডিওর প্রতিষ্ঠাতা কেইথ সেপার্ড ও নাতালিয়া লুকেইয়ানোভা বলেন, অ্যাপ স্টোর চালুর পরে আমাদের গেম অ্যাপ স্টোরে দিয়েছি। আর গত ১০ বছরে আমরা আরও অনেক গেম তৈরি করেছি। শুধু টেম্পল রানই ১০০ কোটির বেশি ডাউনলোড হয়ছে। অ্যাপ স্টোর ছাড়া এটা সম্ভব ছিল না। একই অভিজ্ঞতার কথা জানিয়েছেন ক্যান্ডি ক্র্যাশ গেমের নির্মাতা প্রতিষ্ঠান কিংয়ের প্রধান নির্বাহী কর্মকর্তা রিকার্ডো জ্যাকোনি।\nশুধু স্ট্রিমিংয়ের সেবা দিতে অ্যাপ স্টোরে যুক্ত হওয়া এইচবিও নাউ’র বিষয়ে এইচবিও’র চেয়ারম্যান ও প্রধান নির্বাহী রিচার্ড বলেন, আমরা যখনই লাইভ স্ট্রিমিং নিয়ে ভেবেছি সেটা অ্যাপ আকারে স্টোরে দিয়েছি। দারুণ সাড়াও পেয়েছি। এটা এক কথায় এইচবিও’রঅসাধারণ এক যাত্রা।\n১০ বছর পূর্তিতে শুভেচ্ছা জানিয়ে অ্যাপলের প্রধান নির্বাহী টিম কুক এক টুইটে বলেন,১০ বছর আগে যাত্রা শুরু হয় অ্যাপ স্টোরের। লাখো ব্যবহারকারী নিয়মিতই এ স্টোর থেকে অ্যাপ ব্যবহারের মাধ্যমে সুবিধা পাচ্ছে। এ ধারাবাহিকতা চলবে।\nসূত্র: অ্যাপল নিউজরুম, সিনেট, সিএনবিসি\n»প্রযোজকের চেয়ারে মাধুরী\n»কবিতা থেকে স্বল্পদৈর্ঘ্য চলচ্চিত্র\n»সৃজিতকে বিয়ে করছেন মিথিলা?\n»কেমন জীবনসঙ্গী চান জয়া?\n»প্রথমবার চলচ্চিত্রের গানে চিশতী বাউল


আবার জাগছে বাংলাদেশ, জাগবে জাতি | প্রথম আলো\nপ্রকাশ: ২৬ মার্চ ২০২১, ১১: ১৬\nপঁচিশে মার্চ মধ্যরাতে পাকিস্তানের পক্ষ থেকে যখন অপারেশন সার্চলাইটের মাধ্যমে ঢাকায় গণহত্যা শুরু হয়, ততক্ষণে বঙ্গবন্ধুর স্বাধীনতার একটি অফিশিয়াল ঘোষণা গোপনে বেতারযোগে চট্টগ্রাম পৌঁছে যায়। অখণ্ড পাকিস্তানের নির্বাচিত সরকার গঠনের বৈধ প্রতিনিধির এটিই ছিল প্রথম আনুষ্ঠানিক স্বাধীনতার ঘোষণা। তারই ভিত্তিতে ২৬ মার্চ আমাদের স্বাধীনতা দিবস এবং এ বছর স্বাধীনতার সুবর্ণজয়ন্তী।\nএকটি সুতা বা দণ্ডকে ঘিরে যেমন মিছরি দানা বাঁধে, তেমনি একজন মানুষকে ঘিরেই স্বাধীনতার জন্য উদ্বেল বাঙালি জোটবদ্ধ হয়েছিল। সেই ঐতিহাসিক নেতার নাম বঙ্গবন্ধু শেখ মুজিবুর রহমান। রবীন্দ্রনাথ তাঁর স্বদেশী সমাজ গ্রন্থে লিখেছেন, ‘এমন একটি লোক চাই, যিনি আমাদের সমাজে প্রতিমাস্বরূপ হইবেন। তাঁহাকে অবলম্বন করিয়া আমরা আমাদের বৃহৎ স্বদেশীয় সমাজকে ভক্তি করিব, সেবা করিব।’ আর তাঁর শেষ জন্মদিনের বিখ্যাত ভাষণ ‘সভ্যতার সংকট’–এ মানুষের ভবিষ্যৎ নিয়ে গভীর হতাশা ও সংশয়ের মধ্যেও কবি অন্তিম আশাবাদ ব্যক্ত করে বলেছেন, ‘আশা করব, মহাপ্রলয়ের পরে নৈরাশ্যের মেঘমুক্ত আকাশে ইতিহাসের একটি নির্মম আত্মপ্রকাশ হয়তো আরম্ভ হবে।’ তাঁর এ ভাষণের ও তাঁর মৃত্যুর তিন দশক পরে সত্যিই অভীষ্ট সেই জননায়কের আবির্ভাব ঘটেছিল এই বদ্বীপ-বাংলায়, তিনি বঙ্গবন্ধু শেখ মুজিবুর রহমান। ইতিহাস এই ¯স্রষ্টা ও তাঁর সৃষ্টির জন্মের এই মাহেন্দ্রক্ষণকে যেন এক মোহনায় পৌঁছে দিল ২০২০-২১ সালে শতবর্ষ ও অর্ধশতবর্ষের তাৎপর্যময় উপলক্ষের সূত্রে।\nবাঙালির মুক্তির সাধনা কি আজকের? ব্রিটিশ-ভারতের সংগ্রামের কথা আজ থাক, আজ কেবল পাকিস্তানের পরিসরে তার স্বাধীনতার উদ্যোগগুলোর কথা স্মরণ করা যায়।\nপঞ্চাশের দশকের গোড়া থেকেই তো রাষ্ট্রভাষার প্রশ্নে পাকিস্তানের অবাঙালি নেতৃত্বের কেন্দ্রীয় সরকারের সঙ্গে বাঙালির দ্বন্দ্ব শুরু হয়। এ সময় থেকে বাঙালি জাতীয়তাবাদী চেতনার বীজ সমাজের নানা স্তরে ছড়িয়ে পড়ে। দশকজুড়ে রাজনৈতিক, অর্থনৈতিক ও সাংস্কৃতিক শোষণ-বৈষম্য-বঞ্চনার অভিজ্ঞতায় সেই চেতনার বীজ অঙ্কুরিত হয়েছে, বিকশিত হয়েছে। ষাটের দশকের একেবারে গোড়াতেই বঙ্গবন্ধুর অনুমোদনে ছাত্রলীগের কয়েকজন মিলে ‘স্বাধীন বাংলা বিপ্লবী পরিষদ’ নামে একটি গোপন সংগঠন প্রতিষ্ঠা করেন। নির্দেশনা ছিল মহকুমা ও থানা পর্যায়ে এর নিউক্লিয়াস গঠনের। শিল্পী-সাহিত্যিকেরাও বসে ছিলেন না। ১৯৬২ সালের এ রকম একটি উদ্যোগ অপূর্ব সংসদ প্রতিষ্ঠা। এর পুরো নাম ‘অস্থায়ী পূর্ববঙ্গ সরকার’। এ সংস্থার অনেকগুলো বৈঠক হয়েছিল কবি সুফিয়া কামালের বাসায়। আর এই অস্থায়ী সরকারের প্রেসিডেন্ট নির্বাচিত হন সুফিয়া কামাল, প্রধানমন্ত্রী আবদুল আজিজ বাগমার। এঁদের ইশতেহার ও অনেক তাত্ত্বিক লেখাই ঢাকা বিশ্ববিদ্যালয়ের বাংলার অধ্যাপক বিশিষ্ট চিন্তাবিদ ড. আহমদ শরীফের। এর সঙ্গে আরও যুক্ত ছিলেন বাংলা বিভাগেরই মোফাজ্জল হায়দার চৌধুরী, আবদুল হাইসহ অনেকেই।\nআজ এ কথা বলা যায় যে ১৯৬৮ সালের আগরতলা ষড়যন্ত্র মামলার সবটাই পাকিস্তানি গোয়েন্দাদের কল্পনার কাজ নয়। তারা হয়তো প্রধান আসামি হিসেবে বঙ্গবন্ধুকে টার্গেট করে মামলা সাজাতে গিয়ে বিপদ ডেকে এনেছিল। তাতে বিক্ষুব্ধ বাঙালির ক্ষোভের বারুদে দেশলাই কাঠির ছোঁয়া লেগেছিল। এখন জানা যায় সামরিক বাহিনীর স্বাধীনতাকামী কয়েকজন অফিসার ষাটের দশকের গোড়া থেকেই কাজ করে যাচ্ছিলেন। আর এ উদ্যোগটি সম্পর্কেও বঙ্গবন্ধু অবগত ছিলেন। ছোট ছোট ঝরনা, নির্ঝরিণী, খাল, নদী, যেমন মহানদীতে মিশে সমুদ্রের দিকে ছোটে; তেমনি বাঙালির বহু ধরনের ছোট–বড় নানা প্রয়াস এসে উনসত্তরে মিশেছিল বঙ্গবন্ধু নামক এক মহানদে। তার সম্মিলিত খরস্রোতা প্রবাহের কাছে পাকিস্তান নামক রাষ্ট্রের সব বাঁধ ভেঙে যায়, খড়কুটোর মতো ভেসে যায়।\nবঙ্গবন্ধু এবং এ জাতির স্বাধীনতার স্বপ্নের কেন্দ্রীয় বিষয় ছিল দারিদ্র্য থেকে মুক্তি, বঞ্চনা ও বৈষম্যের অবসান, গণতান্ত্রিক প্রতিষ্ঠান ও বাতাবরণের বিকাশ, ধর্ম–বর্ণ-লিঙ্গ ব্যবধান ঘুচিয়ে উদার মানবিক সমাজ বিনির্মাণ। সেসব কাজের কিছু হয়েছে, অনেক রয়েছে বাকি। তবে ভিত পড়েছে, সৌধ নির্মাণের কাজ চলছে, এবার তার অবয়ব ও চেহারা ফুটিয়ে সমাজব্যাপী প্রাণের স্পন্দন ছড়িয়ে দেওয়াই কাজ। আশার কথা, স্বপ্নের রূপায়ণ বাস্তব হয়ে উঠেছে, প্রাণেরও সাড়া মিলছে। এখন কাজ হলো জাতির ঐক্য সাধন এবং সেই ৭ মার্চের মতো ঐক্যবদ্ধ জাতিকে কাজের ময়দানে নেমে পড়ার উদ্দীপক ডাকটি দেওয়া। তারই অপেক্ষা এখন।


প্রাথমিকে ঝরে গেল দেড় লক্ষাধিক | বাংলা কণ্ঠ নিউজ পেপার\nনভেম্বর ২৬, ২০১৯ জাতীয়, শিক্ষা No comments\nপ্রাথমিকে ঝরে গেল দেড় লক্ষাধিক\nআমানুর রহমান : প্রাথমিক ও ইবতেদায়ি শিক্ষা সমাপনী পরীক্ষা গত রোববার শেষ হয়েছে। এবার পরীক্ষায় প্রশ্নপত্র ফাঁসের কোনো অভিযোগ উঠেনি। প্রাথমিক ও ইবতেদায়ি শিক্ষা সমাপনীতে ছয়টি বিষয়ের পরীক্ষায় বহিষ্কৃৃত হয়েছে ১১৭ জন। এর মধ্যে প্রাথমিকে ২৬ জন এবং ইবতেদায়িতে ৯১ জন। প্রাথমিকের গণিত ও ইংরেজি পরীক্ষায় কোনো বহিষ্কার নেই। তবে ইবতেদায়িতে ইংরেজি ও গণিতে বহিষ্কার হয়েছে যথাক্রমে ১১ জন ও ৫০ জন। প্রাথমিকের এ তথ্য নিয়েই প্রশ্ন উঠেছে। কারণ গণিত ও ইংরেজি নিয়েই শিক্ষার্থীদের মধ্যে ভীতি বেশি। এ ভীতি শুধু প্রাথমিকে নয়, উচ্চশিক্ষার ক্ষেত্রেও এ ভীতি বিরাজ করছে। কিন্তু দুই দিনের (গণিত ও ইংরেজি) পরীক্ষায় কোনো পরীক্ষার্থী নকলের অভিযোগে বহিষ্কার না হওয়ার তথ্যকে গ্রহণযোগ্য নয় বলে অভিযোগ করেছে পরীক্ষা মনিটরিং করা সংস্থা ও ব্যক্তিরা। তারা বলেন, এটি কোনো অবস্থায় গ্রহণযোগ্য হতে পারে না। এতে শুভঙ্করের ফাঁকি রয়েছে।\nএবারের প্রাথমিকে বহিষ্কার হওয়া ২৬ জনের সবাই ভুয়া পরীক্ষার্থী বলে নিয়ন্ত্রণকেন্দ্র থেকে জানানো হয়েছে। তারা পঞ্চম শ্রেণীর শিক্ষার্থী ছিল না। তাদের প্রায় সবাই এবারের জেএসসিতে অংশ নিয়েছিল। অন্যের নামে তারা পরীক্ষা দিতে এসেছিল। তাদের কেন্দ্র থেকে বের করে দেয়া হয়, তবে অন্য কোনো শাস্তিমূলক ব্যবস্থা নেয়া হয়নি। কারণ হিসেবে বলা হয়েছে, তারা কম বয়সী। তারা স্বপ্রণোদিত হয়ে পরীক্ষা দিতে আসেনি। পরীক্ষায় অংশ নিতে বাধ্য করেছে কিছু অসাধু শিক্ষক ও শিক্ষাপ্রতিষ্ঠান। এ ব্যাপারে জানতে চাইলে প্রাথমিক শিক্ষা অধিদফতরের (ডিপিই) মহাপরিচালক এ এফ এম মনজুর কাদির বলেন, বেসরকারি সাহায্য সংস্থা পরিচালিত স্কুলের শিক্ষার্থী এরা। মাঠপর্যায়ে এদের চিহ্নিত করার নির্দেশ দেয়া হবে আগামী কয়েক দিনের মধ্যে।\nসমাপনী শুরুর বছর থেকেই প্রশ্ন ফাঁসের অভিযাগ উঠে। এর জন্য তদন্ত কমিটিও করতে হয়েছে; কিন্তু তাতেও ঠেকানো যায়নি। এবার (২০১৮ সাল) প্রশ্ন ফাঁস হয়নি বলে একপ্রকার বাহবাই নিচ্ছে মন্ত্রণালয় এবং প্রাথমিক শিক্ষা অধিদফতর (ডিপিই)। প্রশ্ন ফাঁস না হওয়ার কারণ হচ্ছে, সমাপনী পরীক্ষায় নির্বাচনী প্রশ্ন (এমসিকিউ) বাদ দেয়া হয়েছে গত বছর থেকে। প্রশ্ন ফাঁস হয়ে থাকে মূলত এমসিকিউর জন্য; কিন্তু ছয়টি বিষয়ের প্রতিটিতে ১০০ নম্বর করে মোট ৬০০ নম্বরের পরীক্ষায় অংশ নিতে হয়েছে। ফলে ছোট্টমণিদের ওপর লেখার চাপ বেড়েছে।\nপরীক্ষার শেষ দিনে প্রাথমিক ও ইবতেদায়িতে অনুপস্থিত ছিল এক লাখ ৪৮ হাজার ৯০৪ জন। এরা সবাই সমাপনী পরীক্ষায় অংশ নেয়ার জন্য নিবন্ধিত হয়েছিল। প্রাথমিক শিক্ষা অধিদফতরের (ডিপিই) পরীক্ষা নিয়ন্ত্রণ কক্ষ থেকে যে তথ্য সরবরাহ করা হয়েছে তাতে দেখা যায়, প্রাথমিক ও ইবতেদায়ি সমাপনীতে পরীক্ষায় অংশগ্রহণের জন্য প্রবেশপত্র সংগ্রহ করে ২৯ লাখ আট হাজার ১৮৭ জন খুদে শিক্ষার্থী। এর মধ্যে প্রাথমিকে ২৫ লাখ ৫৫ হাজার ৯২ জন এবং ইবতেদায়িতে তিন লাখ ৫৩ হাজার ৯৫ জন। গত ১৭ থেকে ২৪ নভেম্বর পর্যন্ত চলা সমাপনী পরীক্ষায় উপস্থিত ছিল প্রাথমিকে ২৪ লাখ ৫৪ হাজার ৪৫২ জন। ইবতেদায়িতে তিন লাখ ৪৮ হাজার ৩৪ জন। প্রাথমিকে অনুপস্থিত ছিল এক লাখ ৬৪৩ জন। আর ইবতেদায়িতে ৪৮ হাজার ২৬১ জন। দুই ধারায় অনুপস্থিত এক লাখ ৪৮ হাজার ৯০৪ জন। এ সংখ্যাটিই ঝরে পড়েছে বলে মনে করছেন সংশ্লিষ্টরা। প্রাথমিক প্রায় দেড় লক্ষাধিক শিক্ষার্থী ঝরে পড়াকে আশঙ্কাজনক ও হতাশার বলে মন্তব্য করেন তারা।\nপরীক্ষায় এরা কেন অংশগ্রহণ থেকে বিরত রইল তার কোনো ব্যাখ্যা বা জবাব নেই শিক্ষা মন্ত্রণালয় বা প্রাথমিক শিক্ষা অধিদফতরের (ডিপিই)। তবে বিশেষজ্ঞরা বলছেন, এবার পরীক্ষার আগ মুহূর্তে দেশব্যাপী প্রবল ঘূর্ণিঝড় বুলবুলের প্রভাবে তিন বিভাগের ১৭ জেলায় ব্যাপক ক্ষতি এবং বহু মানুষ আশ্রয়হীন হয়। প্রাকৃতিক এ বিপর্যয়ের কারণে শিক্ষার্থী কমেছে।\nমন্ত্রণালয়ের ঊর্ধ্বতন কর্মকর্তারা নাম প্রকাশ না করার শর্তে নয়া দিগন্তকে বলেন, এ ক্ষেত্রে দারিদ্র্যই মূল কারণ বলে মনে করা হয়; কিন্তু সরকারের উদ্যোগের পরও বিপুল শিক্ষার্থী ঝরে পড়া যা-ই বলি না কেন হতাশাজনক। শতভাগ ভর্তিও এখন প্রায় নিশ্চিত হয়েছে। তবে এবারের পরীক্ষায় প্রাথমিকে পরীক্ষার্থী কমেছে এবং ইবতেদায়িতে বেড়েছে। প্রাথমিক ও গণশিক্ষা প্রতিমন্ত্রী জাকির হোসেন এ প্রসঙ্গে বলেন, দেশে জন্মহার কমেছে। তাই প্রাথমিকে ভর্তি কম হয়েছে। ইবতেদায়িতে কেন বাড়ল, তার উত্তরে প্রতিমন্ত্রী ও প্রাথমিকের সচিব বলেন, মাদরাসাপর্যায়ে এখনো জন্মহার রোধ করা যায়নি। এবার প্রাথমিকে পরীক্ষার্থী বিগত বছরের চেয়ে দুই লাখ ২৩ হাজার ৬১৫ জন কম। ইবতেদায়িতে গত বছরের তুলনায় ৩০ হাজার ৯৮৩ জন ছাত্রছাত্রী বেড়েছে। প্রাথমিক ও ইবতেদায়ি শিক্ষা সমাপনী পরীক্ষায় ছাত্রের চেয়ে ছাত্রী এক লাখ ৬৬ হাজার ৮৭৪ জন বেশি। এটিই আশাব্যঞ্জক তথ্য। প্রাথমিকে ছাত্রী বাড়ার কারণ সম্পর্কে প্রাথমিক ও গণশিক্ষা মন্ত্রণালয়ের কর্মকর্তারা বলছেন, সরকারের নানা উদ্যোগের কারণে ছাত্রীসংখ্যা বাড়ছে। এটা আশাব্যঞ্জক।\nপরীক্ষার্থী অনুপস্থিতির কারণ সম্পর্কে ডিপিইর মহাপরিচালক বলেন, কিছু বেসরকারি স্কুল ও এনজিওর কারণে এমনটি ঘটেছে। এসব শিক্ষাপ্রতিষ্ঠান ও এনজিওকে চিহ্নিত করতে এ বছর ব্যবস্থা নেয়া হবে। মাঠপর্যায়ে তথ্য নেয়ার পর প্রকৃত অনুপস্থিত শিক্ষার্থীদের খুঁজে বের করা হবে এবং স্কুলে ফিরিয়ে আনার উদ্যোগ নেয়া হবে। তিনি এসব শিক্ষার্থী ঝরে পড়েছে মানতে নারাজ। দেশে প্রাথমিক শিক্ষা নিয়ে কর্মরত এনজিওগুলোর মোর্চা গণসাক্ষরতার প্রধান নির্বাহী রাশেদা কে চৌধুরী নয়া দিগন্তকে বলেন, সমাপনী পরীক্ষা এত দিন শিক্ষার্থী ও অভিভাবকদের মধ্যে যতটা উৎসব ও আনন্দময় ছিল, এটি ফিকে হয়ে গেছে। সমাপনী পরীক্ষা এখন তাদের জন্য বোঝা হিসেবে দেখা দিয়েছে। সমাপনী ঘিরে শিক্ষাপ্রতিষ্ঠান ও কোচিং সেন্টার-নোট গাইড এবং একশ্রেণীর শিক্ষক ভয়ানক বাণিজ্য গড়ে তুলেছেন। এগুলো সামাল দেয়া রাজধানীর অভিভাবক ও উচ্চবিত্তের জন্য সম্ভব হলেও নি¤œবিত্ত ও গ্রামীণ জনগোষ্ঠীর জন্য এটি বোঝা। এ কারণেই চতুর্থ বা পঞ্চম শ্রেণী পর্যন্ত শিক্ষার্থীকে পৌঁছানোর পর চূড়ান্ত পরীক্ষায় সন্তানদের অংশ নেয়ার সুযোগ দিতে পারছেন না অভিভাবকরা। এর ফলে ঝরে পড়ছে বেশি।\nএটি শুধু বিশেষজ্ঞদের মত নয়, বরং গণদাবিতে পরিণত হয়েছে। সমাপনী পরীক্ষার প্রয়োজন নেই। সমাপনী হলে জেএসসি/জেডিসি পরীক্ষা কেন? আর জেএসসি/জেডিসি পরীক্ষা চালু থাকলে প্রাথমিক সমাপনী পরীক্ষা কেন? এর যেকোনো একটি পরীক্ষা চালু থাকতে পারে। শিক্ষাবিদ অধ্যাপক জাফর ইকবাল তো গত কয়েক বছর থেকেই বলছেন, অষ্টম শ্রেণী পর্যন্ত কোনো পাবলিক পরীক্ষা রাখা উচিত নয়। তিনি বলেন, কোমলমতি শিশুদের আনন্দ পাঠ বা খেলাধুলার মাধ্যমে শেখানো উচিত। জোর করে তাদের ওপর পরীক্ষা চাপিয়ে দিয়ে ভালো কিছু আশা করা বাস্তবসম্মত নয়।\nবৃহস্পতিবার ( সকাল ৭:৪৮ )


আপনার পছন্দের পেমেন্ট পদ্ধতি দিয়ে () ক্রয় ও বিক্রয় করুন\nBinance P2P-তে নিরাপদে ও সহজে ক্রয় ও বিক্রয় করুন। নীচের সেরা অফারটি খুঁজুন এবং আজই আপনার পছন্দের পেমেন্ট পদ্ধতির মাধ্যমে ক্রয় ও বিক্রয় করুন।\nকেবল মার্চেন্টের বিজ্ঞাপনগুলি দেখান\nরিফ্রেশ হতে5সেকেন্ড বাকি\nরিফ্রেশ হতে 10 সেকেন্ড বাকি\nরিফ্রেশ হতে 20 সেকেন্ড বাকি\nP2P যেভাবে কাজ করে\nক্রিপ্টো ক্রয় করুন\nক্রিপ্টো বিক্রয় করুন\nআপনি একবার কোনো P2P অর্ডার দিলে, ক্রিপ্টো অ্যাসেট Binance P2P কর্তৃক এসক্রো করা হবে।\nবিক্রেতাকে অর্থ পরিশোধ করুন\nপ্রস্তাবিত পেমেন্ট পদ্ধতির মাধ্যমে বিক্রেতার কাছে টাকা পাঠান। ফিয়াট লেনদেন সম্পন্ন করুন এবং Binance P2P-তে "ট্রান্সফার করা হয়েছে, বিক্রেতাকে অবহিত করুন"-এ ক্লিক করুন।\nআপনার ক্রিপ্টো পেয়ে যান\nবিক্রেতা অর্থ প্রাপ্তির বিষয়টি নিশ্চিত করলে এসক্রো করা ক্রিপ্টো আপনার কাছে ছেড়ে দেওয়া হবে।\nP2P এক্সচেঞ্জের সুবিধাদি\nস্বল্প পরিমাণ লেনদেনের ফি\nযেহেতু P2P এক্সচেঞ্জ একটি সহজ প্ল্যাটফর্ম, তাই ওভারহেড ব্যয় ক্রেতা এবং বিক্রেতাদের জন্য নগন্য।\nBinance P2P তে টেকারদের শূন্য ট্রেডিং ফি চার্জ করা হয়, অন্যদিকে মেকারদেরকে প্রতিটি সম্পন্ন হওয়া অর্ডারের জন্য অল্প পরিমাণে লেনদেনের ফি চার্জ করা হয়। আমরা মার্কেটের সর্বনিম্ন P2P লেনদেনের ফি প্রয়োগে প্রতিশ্রুতিবদ্ধ।\nনমনীয় পেমেন্ট পদ্ধতি\nপিয়ার-টু-পিয়ার এক্সচেঞ্জগুলো বিক্রেতাদেরকে তাদের পছন্দসই পেমেন্ট পদ্ধতি নির্ধারণ করার স্বাধীনতা দেয়।\nBinance P2P-তে, আপনি ব্যাংক ট্রান্সফার, নগদ, PayPal, M-Pesa এবং একাধিক ই-ওয়ালেটসহ 150টিরও বেশি পেমেন্ট পদ্ধতির মাধ্যমে ক্রিপ্টো ক্রয় বিক্রয় করতে পারবেন।\nআপনার পছন্দসই মূল্যে ট্রেড করুন\nপিয়ার-টু-পিয়ার এক্সচেঞ্জগুলো ব্যবহারকারীদেরকে নিজেদের পছন্দসই দামে ক্রিপ্টো ট্রেড করার স্বাধীনতা দেয়।\nBinance P2P-তে আপনি কেবল বিদ্যমান অফারগুলি থেকে ক্রিপ্টো ক্রয় বা বিক্রয়ই করতে পারবেন না, বরং নিজের মূল্য নির্ধারণ করতে আপনার ট্রেড বিজ্ঞাপন তৈরি করতে পারবেন।\nআপনার গোপনীয়তার জন্য সুরক্ষা\nক্রেডিট কার্ড বা ব্যাংক ট্রান্সফারের বিপরীতে, পিয়ার-টু-পিয়ার এক্সচেঞ্জ ক্রেতা এবং বিক্রেতাদের সম্পর্কে তথ্য সংগ্রহ করে না।\nসুতরাং আপনি Binance P2P-এ নগদে বিটকয়েন কিনতে পারেন এবং কোনো ক্রিপ্টো-ফিয়াট লেনদেন করার জন্য কোনো ব্যাংক অ্যাকাউন্ট বা অনলাইন ওয়ালেট ব্যবহার করার দরকার নেই।\nP2P এক্সচেঞ্জ কি?\nP2P এর অর্থ হল পিয়ার-টু-পিয়ার, এবং P2P এক্সচেঞ্জ হল এমন প্ল্যাটফর্ম যা ব্যবহারকারীদের সরাসরি অন্যান্য ব্যবহারকারীদের সাথে ফিয়াট মুদ্রার জন্য ক্রিপ্টো ক্রয় করতে এবং বিক্রি করতে দেয়। P2P ট্রেডিং কি এবং কিভাবে একটি স্থানীয় বিটকয়েন এক্সচেঞ্জ কাজ করে? সম্পর্কে আরও জানুন?\nআমি কীভাবে Binance P2P-এ স্থানীয়ভাবে বিটকয়েন বিক্রি করব?\nপ্রথমে, আপনি যে ক্রিপ্টো ক্রয় এবং বিক্রি করতে চান তার জন্য বিজ্ঞাপন ব্রাউজ করুন এবং আপনার পছন্দের পেমেন্ট পদ্ধতির জন্য সেরা অফারগুলি খুঁজুন। আপনি পর্যালোচনাসমূহ পড়তে পারেন এবং ক্রেতার শর্তগুলো দেখতে পারেন। যদি সেগুলো আপনার জন্য উপযোগী হয়, তাহলে ট্রেড শুরু করুন এবং আপনার দেওয়া পেমেন্ট পদ্ধতিতে টাকা না পাওয়া পর্যন্ত ক্রিপ্টো ছাড় করবেন না। কিভাবে ক্রিপ্টো পিয়ার-টু-পিয়ার বিক্রি করবেন সম্পর্কে আরও জানুন।\nকোন ক্রিপ্টোকারেন্সিগুলো P2P ট্রেড জোনে সমর্থিত?\nঅনেক ক্রিপ্টোকারেন্সি আছে যেগুলো আপনি P2P ট্রেড জোনে ব্যবহার করতে পারেন। আপনি ডিজিটাল অ্যাসেটগুলো যেমন বিটকয়েন এবং ইথেরিয়াম এবং স্ট্যাবলকয়েন থেকে বেছে নিতে পারেন।\nP2P ট্রেডিং পরিভাষাসমূহের শব্দকোষ\nনতুন পেমেন্ট পদ্ধতি Binance P2P-এ কিভাবে যুক্ত করবেন?\nআমি কীভাবে Binance P2P-এ স্থানীয়ভাবে বিটকয়েন ক্রয় করবো?\nআপনি পরিচয় যাচাইকরণ সম্পন্ন করার পরে এবং আপনার পেমেন্ট পদ্ধতিগুলো যুক্ত করার পরে, আপনি Binance P2P-প্লাটফর্মে ক্রিপ্টো ক্রয় করুন এর জন্য প্রস্তুত। প্রথমে, মার্কেটপ্লেসে উপলভ্য সব অফার থেকে নির্বাচন করুন। দ্বিতীয়ত, আপনার ক্রিপ্টো কিনতে একটি অর্ডার দিন, এবং পছন্দসই পেমেন্ট পদ্ধতির ভিত্তিতে বিক্রেতাকে পেমেন্ট করুন। সর্বশেষে, আপনি ফিয়াট লেনদেন শেষ করার পরে বিক্রেতার কাছ থেকে আপনার ক্রিপ্টো বুঝে নিন এবং Binance P2P-তে আপনার পেমেন্টের বিষয়টি নিশ্চিত করুন।\nকেন Binance P2P অন্যান্য P2P মার্কেটপ্লেসের চেয়ে ভালো?\nBinance P2P হল বৃহত্তম পিয়ার-টু-পিয়ার এক্সচেঞ্জ যেখানে 300+ পেমেন্ট পদ্ধতি এবং 70+ ফিয়াট মুদ্রা রয়েছে। আমরা একটি এসক্রো পরিষেবা প্রদান করি যা নিরাপদ এবং ন্যায্য লেনদেন নিশ্চিত করে। এছাড়াও, Binance P2P-এ আপনি শূন্য ফিতে ক্রিপ্টো ক্রয় এবং বিক্রয় করতে পারেন। কেন Binance P2P সেরা পিয়ার-টু-পিয়ার মার্কেটপ্লেস সম্পর্কে আরো জানুন।\nআমি কিভাবে জালিয়াতি থেকে নিজেকে রক্ষা করব? Binance P2P এসক্রো FTW!\nপ্ল্যাটফর্মের বেশ কয়েকটি সুরক্ষার মধ্যে, Binance P2P-তে যেকোনো অনিষ্পন্ন লেনদেনের সাথে সংশ্লিষ্ট ক্রিপ্টো ফান্ড ধরে রাখার পদ্ধতি রয়েছে। এই প্রক্রিয়াটি বিশ্বাসের আরো একটি স্তর যুক্ত করার মাধ্যমে চুরি বা কেলেঙ্কারি সম্পর্কিত ঘটনাগুলি প্রতিরোধ করে, এটি প্রতারকদের ট্রেডের অংশটি সম্পূর্ণ না করে আপনার অর্থ বা ক্রিপ্টো চুরি করতে বাধা দেয়।আরো জানুন।\nBinance P2P ট্রেডিং FAQ\nএকটি নতুন বৈশিষ্ট্য।


শিবগঞ্জে ঘরে ঘরে সচেতনতা তৈরিতে কাজ করছেন স্বেচ্ছাসেবকরা – বিডি ’ল’ নিউজ ২৪\nHome / করোনা ভাইরাস / শিবগঞ্জে ঘরে ঘরে সচেতনতা তৈরিতে কাজ করছেন স্বেচ্ছাসেবকরা\nশিবগঞ্জে ঘরে ঘরে সচেতনতা তৈরিতে কাজ করছেন স্বেচ্ছাসেবকরা\nApril 14, 2020\t73 Views\nবগুড়ার শিবগঞ্জ উপজেলার প্রত্যেকটি গ্রামে ঘরে ঘরে গিয়ে করোনা ভাইরাস প্রতিরোধে সচেতনতা কার্যক্রম চালিয়ে যাচ্ছে স্বেচ্ছাসেবক দল। শিবগঞ্জ উপজেলা শিক্ষার্থী কল্যাণ পরিষদ ও ঢাকাস্থ শিবগঞ্জ উপজেলা কল্যাণ সমিতির সদস্যদের নিয়ে যৌথভাবে গঠিত এ স্বেচ্ছাসেবক দল। কেভিড ১৯ সম্পর্কে আতঙ্ক নয়, সচেতন করার জন্য উপজেলা নির্বাহী অফিসার আলমগীর কবীরের সার্বিক সহযোগিতা ও দিকনির্দেশনায় স্থানীয় প্রশাসনকে সহযোগিতা করাই এ স্বেচ্ছাসেবক দলের লক্ষ্য।\nউপজেলা নির্বাহী অফিসার আলমগীর কবীরকে স্বেচ্ছাসেবক দলের প্রধান উপদেষ্টা করা হয়েছে। অন্য তিনজন উপদেষ্টা হলেন জগন্নাথ বিশ্ববিদ্যালয়ের গণযোগাযোগ ও সাংবাদিকতা বিভাগের সহকারী অধ্যাপক ও ঢাকাস্থ শিবগঞ্জ উপজেলা কল্যাণ সমিতির দপ্তর সম্পাদক মো. মিঠুন মিয়া, বাংলাদেশ কৃষি বিশ্ববিদ্যালয়ের কৃষি সম্প্রসারণ শিক্ষা বিভাগের প্রভাষক মাসুদ রানা এবং শিবগঞ্জ উপজেলা কল্যাণ সমিতির প্রচার সম্পাদক ব্যবসায়ী আব্দুল আলীম।\nকমিটির সমন্বয়ক হলেন সাবিহা আলম মুন্নী, আরিফ বিল্লাহ, মো. মশিউর রহমান, গাজীউর রহমান শিহাব, শাকিল আহমেদ ও আনিসুর রহমান আনিস। উপজেলার প্রতিটি ইউনিয়নে ১০ জনের একটি স্বেচ্ছাসেবক দল গঠন করা হয়েছে। এক্ষেত্রে একটি ইউনিয়নের নয়টি ওয়ার্ড থেকে ৯ জন ও একজন ইউনিয়ন প্রতিনিধি রাখা হয়েছে। এভাবে ১২টি ইউনিয়নে ১২০ জনের সমন্বয়ে স্বেচ্ছাসেবক দল কাজ করছে। স্বেচ্ছাসেবক দলের প্রত্যকে মেডিকেল কলেজসহ দেশের বিভিন্ন বিশ্ববিদ্যালয় শিক্ষার্থী এবং উপজেলার বিভিন্ন এলাকার বাসিন্দা। স্বেচ্ছাসেবীরা প্রত্যন্ত গ্রামের সাধারণ মানুষের নিকট কেভিড ১৯ সম্পর্কে নানা তথ্য উপস্থাপন করে সচেতনতা তৈরি, মাচাং সরানো, বিদেশে, ঢাকা ও নারায়ণগঞ্জ ফেরতদের খোঁজখবর, মানুষকে ঘরে থাকা, সামাজিক দূরত্ব বজায় রাখা, বন্দর মসজিদসহ গুরুত্বপূর্ণ স্থানে জীবাণুনাশক ছিটানো, মাইকিং, দোকানের সামনে তিনফিট দূরত্বে বৃত্ত অংকন, মাস্ক পরা, হাত ধোয়া, পরিস্কার পরিচ্ছন্ন থাকাসহ বিভিন্ন ধরনের কার্যক্রম চালিয়ে যাচ্ছে। এক্ষেত্রে পুলিশ প্রশাসন ও স্থানীয় জনপ্রতিনিধি সহযোগিতা করছে।\nস্বেচ্ছাসেবক দলের সমন্বয়ক সাবিহা আলম মুন্নী বলেন, নশ্বর এই পৃথিবীতে মৃত্যু অবধারিত জেনেও আমরা প্রতিদিন করোনার বিরুদ্ধে জীবন বাজি রেখে যুদ্ধে নামি। না এটা আমাদের উদারতা বা মহানুভবতা নয়, সচেতন নাগরিক হিসাবে করোনা প্রতিরোধে অন্যকে সচেতন করাই আমাদের মূল উদ্দেশ্য। মানুষকে বুঝিয়ে ঘরে ফিরিয়ে নিজেরা ঘরে ফিরি, নতুন আশায় বুক বাঁধি পৃথিবী সুস্থ হবে একদিন।\nএ বিষয়ে উপদেষ্টা মিঠুন মিয়া বলেন, মহামারী করোনা ভাইরাসের ভয়াবহতা ঠেকাতে আমাদের প্রত্যকে যার যার জায়গা থেকে করণীয় রয়েছে। একটি বিষয় লক্ষণীয় যে গ্রামের মানুষ ত্রাণ নিয়ে ব্যস্ত, কিন্তু করোনা প্রতিরোধের হাতিয়ার সচেতনতা নিয়ে কেউ ভাবছে না। তাই আমরা বিভিন্ন শিক্ষা প্রতিষ্ঠানের শিক্ষক শিক্ষার্থীরা সমন্বিত প্রচেষ্টার মাধ্যমে প্রিয় শিবগঞ্জের মানুষকে সচেতন করার কার্যক্রম চালিয়ে যাচ্ছি।\nঢাকাস্থ শিবগঞ্জ উপজেলা কল্যাণ সমিতির সভাপতি ডা. এজেডএম মাইদুল ইসলাম বলেন, শিক্ষার্থী বন্ধুরা জীবনের ঝুঁকি নিয়ে সচেতনতামূলক কাজ করে যাচ্ছে। যা অত্যন্ত প্রশংসনীয়।\nPrevious করোনায় বিশ্বে মৃতের সংখ্যা এক লাখ ১৯ হাজার ছাড়ালো\nNext ২২৯ বস্তা ত্রাণের চালসহ হাতেনাতে আটক ইউপি চেয়ারম্যান\nAll Days 319,558


ঐক্যফ্রন্টের সবার নেতা তারেক রহমান- ড. হাসান মাহমুদ - CoxsbazarNEWS.Com - CBNCoxsbazarNEWS.Com – CBN\nপ্রকাশ: ২৬ নভেম্বর, ২০১৮ ০৭:০২\nড. কামাল হোসেনসহ ঐক্যফ্রন্টের সবার নেতা তারেক রহমান বলে মন্তব্য করেছেন আওয়ামী লীগের প্রচার সম্পাদক ড. হাছান মাহমুদ। সোমবার (২৬ নভেম্বর) নগরের দেওয়ানজী পুকুর পাড় এলাকার নিজ বাসভবনে সাংবাদিকদের সঙ্গে মতবিনিময়কালে এক প্রশ্নের জবাবে তিনি এ কথা বলেন। বিএনপি ক্রমাগত মিথ্যাচার করে নির্বাচন পরিস্থিতিকে ঘোলাটে করার অপচেষ্ঠা করছে বলেও অভিযোগ করেন আওয়ামীলীগের এই নেতা।\nড. হাছান মাহমুদ বলেন, বিএনপির সিনিয়র যুগ্ম মহাসচিবের কাজই হলো সংবাদ সম্মেলন করে মিথ্যা প্রপাগান্ডা ছড়ানো। তারা বরাবরই মিথ্যাচার করে আসছেন। কিন্তু তারা নির্বাচনকে ঘিরে এমন কিছু মিথ্যাচার করছেন যেগুলো নির্বাচন আচরণ বিধির সুস্পষ্ট লংঘন। রিজভি আহমেদ সংবাদ সম্মেলন করে সরকারী কর্মকর্তাদের একটি বানোয়াট বৈঠকের কথা বলেছেন। যা জনগণকে বিভ্রান্ত করার উদ্দেশ্যে তিনি বলেছেন। সেখানে তিনি প্রধানমন্ত্রীর সচিব, প্রধানমন্ত্রীর এপিএস, জনপ্রশাসন সচিব এমনকি নির্বাচন কমিশনের সচিবকেও জড়িয়েছেন। ইতিমধ্যে সংশ্লিষ্টদের পক্ষ থেকে এর প্রতিবাদ জানানো হয়েছে। উকিল নোটিশ পাঠানো হয়েছে।\nঘাসান মাহমুদ আরো বলেন, ২০ তারিখে অফিসার্স ক্লাবে যে বৈঠকের কথা বলা হয়েছে, বিএনপির পক্ষ থেকে রিজভি আহমেদ সংবাদ সম্মেলন করে বলেছেন প্রধানমন্ত্রীর সচিব সেখানে উপস্থিত ছিলেন। প্রকৃত অর্থে যে সময়ের কথা বলা হয়েছে একই সময়ে প্রধানমন্ত্রীর সচিব ইটকলের একটি বৈঠকে ছিলেন। যে বৈঠকের সংবাদ পত্র-পত্রিকায় বেরিয়েছে, যে বৈঠকের ছবি ভিডিও ফুটেজ আছে।\nরিজভি আহমেদ তথা বিএনপির এমন বানোয়াট, আজগুবি মিথ্যাচার করা নির্বাচন আচরণ বিধির সুস্পষ্ট লংঘন। বাংলাদেশ আওয়ামীলীগের প্রচার সম্পাদক হিসেবে জঘন্য মিথ্যচারের জন্য রিজভি আহমেদ এবং বিএনপির বিরুদ্ধে ব্যবস্থা নিতে নির্বাচন কমিশনের প্রতি আহবান জানান ড. হাছান মাহমুদ।


বাংলাদেশের ১০ উইকেটে হারতে ১২ ওভার লাগল না – Crimereport-24.com\nHome / খেলাধুলা / বাংলাদেশের ১০ উইকেটে হারতে ১২ ওভার লাগল না\nবাংলাদেশের ১০ উইকেটে হারতে ১২ ওভার লাগল না\nJanuary 25, 2018\tখেলাধুলা, প্রচ্ছদ, সারা বাংলা 148 Views\nকোনো টুর্নামেন্টের ফাইনাল আগেই নিশ্চিত হয়ে গেলে গ্রুপ পর্বের ম্যাচে দলের আত্মপ্রসাদে ভোগা ক্রিকেটে নতুন কিছু নয়। মাশরাফি বিন মুর্তজার দল কী আজ সেই আত্মপ্রসাদের শিকার? নইলে টানা তিন ম্যাচে দাপুটে ক্রিকেট খেলা দলটা কীভাবে আজ ১০ উইকেটে হারে! জিম্বাবুয়ের বিপক্ষে আগের ম্যাচেই ব্যাটিংয়ের সমস্যা দেখা দিয়েছিল। কিন্তু সেই সমস্যার সমাধান দূরে থাক, লঙ্কানদের বিপক্ষে আজ বাংলাদেশ গুটিয়ে গেল ৮২ রানেই।\nমামুলি এই স্কোর তাড়া করতে নেমে কোনো উইকেট না হারিয়েই ১১.৫ ওভারের মধ্যেই জয় তুলে নিয়ে দিনেশ চান্ডিমালের দল উঠে গেছে ফাইনালে। ৩৩ রানে উপুল থারাঙ্গা এবং ৩৯ রানে অপরাজিত ছিলেন দানুস্কা গুনাতলিকা। শনিবার টুর্নামেন্টের ফাইনালে এই শ্রীলঙ্কারই মুখোমুখি হবে মাশরাফির দল।\nওয়ানডেতে এ নিয়ে ‘এক ডজন’ ম্যাচে ১০ উইকেটে হারল বাংলাদেশ। বলের হিসাবেও হারটা লজ্জার। ২২৯ বল হাতে রেখে জিতেছে চান্ডিমালের দল। বলের হিসাবে ওয়ানডেতে এটা বাংলাদেশের দ্বিতীয় বাজে হার। এর আগে ২০০৭ সালে কুইন্সটাউনে বাংলাদেশের বিপক্ষে পরে ব্যাটিংয়ে নেমে ২৬৪ বল হাতে রেখে ১০ উইকেটে জিতেছিল নিউজিল্যান্ড।\nঅথচ এই ম্যাচের আগে প্রশ্ন উঠেছিল, বাংলাদেশ দল ফাইনালে কাকে নেবে? শ্রীলঙ্কা না জিম্বাবুয়ে? এ দুটি দলের ফাইনালে ওঠার সমীকরণটা যে ঝুলে ছিল বাংলাদেশের পারফরম্যান্সে। স্বাগতিক শিবির থেকেও রব উঠেছিল, ম্যাচটা নিজেদের জন্য আনুষ্ঠানিকতার হলেও শ্রীলঙ্কাকে এতটুকু ছাড় দেওয়া হবে না। কিন্তু সেই ‘ছাড় দেওয়া’র প্রসঙ্গ তো দূরের কথা, উল্টো দলকে লজ্জায় ডুবিয়েছেন ব্যাটসম্যানরা!\nওয়ানডেতে শ্রীলঙ্কার বিপক্ষে এটি দ্বিতীয় সর্বনিম্ন রানের লজ্জা। এই সংস্করণে প্রায় চার বছর পর আবারও এক শ’র নিচে অলআউট হওয়ার লজ্জা। ঘরের মাঠেও প্রায় চার বছর পর এক শ’র নিচে অলআউট হলো বাংলাদেশ। অথচ দুই-একজন ব্যাটসম্যান দাঁড়িয়ে গেলেই কিন্তু ম্যাচটা অন্যরকম হতে পারত। মুশফিক ও সাব্বির কিছুটা চেষ্টা করেছিলেন। এই দুজন ছাড়া আর কেউ দুই অঙ্ক ছুঁতে পারেননি!\nসর্বোচ্চ ২৬ রান এসেছে মুশফিকের ব্যাট থেকে। দ্বিতীয় সর্বোচ্চ সাব্বিরের স্কোর ১০! এ ছাড়া বাকিদের স্কোর মোবাইল ফোন নম্বরের মতো। অথচ এই ম্যাচে শ্রীলঙ্কাকে ‘এতটুকু ছাড় না দেওয়া’র প্রত্যয় ছিল বাংলাদেশ দলের। উল্টো এমন তাসের ঘরের মতো ধসে পড়ার কারণটা কী!\nসেই ভেঙে পড়ার শুরুটা এনামুলের হাত ধরে। তৃতীয় ওভারে রানের খাতা খোলার আগেই সুরঙ্গা লাকমলের বলে ‘প্লেড অন’ হয়ে ফিরেছেন এই ওপেনার। আবারও ব্যর্থ এনামুল। দ্বিতীয় উইকেটে সাকিব-তামিমের জুটি টিকেছে মাত্র ১৩ বল! ভুল বোঝাবুঝির শিকার হয়ে রানআউট হন সাকিব (৮)। এরপর ৩৪ রানের মধ্যে তামিম ও মাহমুদউল্লাহকে হারিয়ে বিপর্যয়ে পড়ে বাংলাদেশ।\nসাকিব আউট হওয়ার এক বল পরই ব্যাকওয়ার্ড পয়েন্ট অঞ্চলে গুনাতিলকার দুর্দান্ত ক্যাচে পরিণত হন তামিম (৫)। ১১তম ওভারে সুরঙ্গা লাকমলের বাউন্সার হুক করতে গিয়ে ফাইন লেগে দুশমন্থ চামারার তালুবন্দী হন মাহমুদউল্লাহ (৭)। চরম বিপর্যয় থেকে ঘুরে দাঁড়াতে মুশফিক-সাব্বিরের ব্যাটে তাকিয়ে ছিল বাংলাদেশ দল। কিন্তু অস্থিরতার পরিচয় দিয়ে দ্রুতই ফিরে যান সাব্বির।\n১৭তম ওভারে থিসারা পেরেরাকে মিড অনে তুলে মারতে গিয়ে শেহান মাদুশঙ্কার তালুবন্দী হন। তার আগে পঞ্চম উইকেটে মুশফিকের সঙ্গে গড়েছেন বাংলাদেশের ইনিংসে সর্বোচ্চ ২৩ রানের জুটি। মুশফিক তখন এক প্রান্তে নিঃসঙ্গ শেরপা। তাঁর ধৈর্যে কুলোয়নি। দলীয় ৭৯ রানে শর্ট মিড উইকেটে ক্যাচ দিয়ে ফিরে যান তিনিও। ১১ রান তুলতে বাংলাদেশ হারিয়েছে শেষ ৫ উইকেট!\nবাংলাদেশের ব্যাটিং অর্ডার আজ এতটাই ভঙ্গুর ছিল যে ওয়ানডেতে শ্রীলঙ্কার বিপক্ষে সর্বনিম্ন স্কোর গড়ার শঙ্কা পেয়ে বসেছিল। তা না হলেও শেরেবাংলা স্টেডিয়ামে পঞ্চম সর্বনিম্ন স্কোরের লজ্জা পেয়েছে বাংলাদেশ। এর মধ্যে প্রথম তিনটি সর্বনিম্ন স্কোরই স্বাগতিকদের!\nPrevious দুই পুলিশ ও আনসারকে প্রত্যাহার তরুণ নিহতের ঘটনায়\nNext মহাখালীতে নিষিদ্ধ ওষুধের বিরুদ্ধে র‍্যাবের অভিযান


আইপিএল হচ্ছে সংযুক্ত আরব আমিরাতে - Eye News BD\nপ্রকাশ ২৯/০৮/২০২০ ০৭:০৬পি এম\nআইপিএল হচ্ছে সংযুক্ত আরব আমিরাতে\nভারতে তুলনামূলক করোনাভাইরাস বেশি ছড়িয়ে যাওয়ায় এ বছর আইপিএল হচ্ছে সংযুক্ত আরব আমিরাতে। ইন্ডিয়ান প্রিমিয়ার লিগের (আইপিএল) আসন্ন ১৩তম আসরে অংশ নিতেই ভারত থেকে আমিরাতে গিয়ে ছিলেন সুরেশ রায়না।\nকিন্তু আইপিএল শুরুর মাত্র ২১ দিন আগে ব্যক্তিগত কারণ দেখিয়ে হঠাৎ করেই আরব আমিরাত থেকে চলে আসছেন মহেন্দ্র সিং ধোনির নেতৃত্বাধীন চেন্নাই সুপার কিংসের তারকা অলরাউন্ডার রায়না। এ খবর নিশ্চিত করে চেন্নাই সুপার কিংসের অফিসিয়াল টুইটার দলটির প্রধান নির্বাহী কাসি বিশ্বনাথান জানিয়েছেন, রায়না ব্যক্তিগত কারণে ভারতে ফিরে গেছেন। এই মৌসুমে আইপিএলে তাকে পাওয়া যাবে না। চেন্নাই সুপার কিংস রায়না এবং তার পরিবারকে পূর্ণ সমর্থন দিয়ে যাবে। বৈশ্বিক মহামারী করোনার মধ্যে আইপিএল আয়োজন করায় ক্রিকেটারদের নিরাপাত্তার কথা চিন্তা করেই তিনবার করোনা টেস্ট বাধ্যতামূলক করা হয়েছে। প্রথম দফায় দেয়া টেস্টে চেন্নাই সুপার কিংসের ১৩ জনের শরীরে করোনার আলামত পাওয়া গেছে। শুক্রবার এমন সংবাদ প্রকাশের কয়েক ঘণ্টার ব্যবধানে ব্যক্তিগত কারণ দেখিয়ে সুরেশ রায়ানার দেশে ফেরার খবরে অনেক প্রশ্নের জন্ম দিয়েছে।\nএকজন ক্রিকেটার খেলার জন্য গিয়ে হঠাৎ করেই চলে আসবেন তা কি করে হয়! ক্রিকেট বিশ্লেষকদের অনেকেই মনে করছেন, হয়তো আরব আমিরাতে টিম ম্যানেজমেন্টের সঙ্গে রায়নার কোনো ঝামেলা হয়েছে। তা না হলে খেলতে গিয়ে কেন তিনি চলে আসবেন! এর উত্তর চেন্নাই সুপার কিংসের টিম ম্যানেজমেন্ট এবং সুরেশ রায়না নিজেই দিতে পারবেন। যতক্ষণ পর্যন্ত সুরেশ রায়ান আর তার টিম ম্যানেজমেন্ট খোলাসা না করেন ততক্ষণ পর্যন্ত আমাদের জানার উপায় আছে কি!\nগত ১৫ আগস্ট আন্তর্জাতিক ক্রিকেট থেকে অবসর নেন ভারতীয় সাবেক সফল অধিনায়ক মহেন্দ্র সিং ধোনি। ধোনির অবসরের ঘোষণার পরই সুরেশ রায়না আন্তর্জাতিক ক্রিকেট থেকে অবসরের ঘোষণা দেন। জাতীয় দলে থেকে অবসর নিলেও ফ্রাঞ্চাইজি এবং ঘরোয়া টুর্নামেন্ট খেলে যাওয়ার কথা বলেছিলেন এ অলরাউন্ডার। কিন্তু আইপিএল খেলতে গিয়ে রায়না কেন দেশে ফিরছেন? এমন প্রশ্ন অনেকের মধ্যেই উঁকি দিচ্ছে।\nচেন্নাই সুপার কিংসের তিনবারের শিরোপা জয়ে অনন্য অবদান রেখেছেন সুরেশ রায়ান। আইপিএলের ইতিহাসে সবচেয়ে বেশি রান করা ব্যাটসম্যানদের তালিকায় দ্বিতীয় পজিশনে রয়েছেন ৩৩ বছর বয়সী এ অলরাউন্ডার। ১৯৩ ম্যাচে ৫ হাজার ৩৬৮ রান করেছেন তিনি।


Published : Wednesday, 12 August, 2020 at 12:00 AM\nবিশেষ সংবাদদাতা: করোনাভাইরাসের তথ্য দেশবাসী ও গণমাধ্যমকে জানাতে দীর্ঘদিন ধরে চালিয়ে আসা দৈনন্দিন হেলথ বুলেটিনের ইতি টেনেছে স্বাস্থ্য অধিদফতর। আজ মঙ্গলবার (১১ আগস্ট) শেষবারের মতো এই বুলেটিন উপস্থাপনের পর অধিদফতরের অতিরিক্ত মহাপরিচালক (প্রশাসন) অধ্যাপক ডা. নাসিমা সুলতানা জানান, অনলাইনে আর ব্রিফিং হবে না। আগামীকাল বুধবার (১২ আগস্ট) থেকে সংবাদ বিজ্ঞপ্তির মাধ্যমে করোনা সম্পর্কিত সব তথ্য পাবে গণমাধ্যম।\nচীনের উহান প্রদেশে করোনাভাইরাসের সংক্রমণের পর গত ফেব্রুয়ারি মাসের প্রথম সপ্তাহে করোনাভাইরাস নিয়ে জাতীয় রোগতত্ত্ব, রোগ নিয়ন্ত্রণ ও গবেষণা প্রতিষ্ঠান (আইইডিসিআর) প্রেস ব্রিফিং শুরু করে। প্রতিষ্ঠানটির পরিচালক অধ্যাপক ডা. মীরজাদী সেব্রিনা ফোরা ওই সময় ব্রিফ করতেন।\nমার্চের প্রথম দিকে দেশে করোনা রোগী শনাক্ত হওয়ার পর আইইডিসিআরের সঙ্গে স্বাস্থ্য অধিদফতরও সরাসরি ব্রিফিংয়ে যুক্ত হয়। মার্চের শেষ দিকে ডা. ফোরার পরিবর্তে নিয়মিত ব্রিফিং পরিচালনা করেন অধিদফতরের এমআইএস বিভাগের পরিচালক ডা. হাবিবুর রহমান।


“আঁখ মারে” গানে ভাগ্নির সঙ্গে দুর্দান্ত নাচছেন সুপারস্টার দেব! মুহূর্তে ভাইরাল ভিডিও। – Update News\nHome/নিউজ/“আঁখ মারে” গানে ভাগ্নির সঙ্গে দুর্দান্ত নাচছেন সুপারস্টার দেব! মুহূর্তে ভাইরাল ভিডিও।\n“আঁখ মারে” গানে ভাগ্নির সঙ্গে দুর্দান্ত নাচছেন সুপারস্টার দেব! মুহূর্তে ভাইরাল ভিডিও।\nনিজস্ব প্রতিবেদন:-দেবকে প্রায়শই দেখা যায় তিনি রুক্মিণীর ভাইজির সঙ্গে খেলাধুলা করছেন। এই সমস্ত ভিডিও গুলি নেট দুনিয়ায় তুমুলভাবে ভাইরালও হয়। কিছুদিন আগেই একটি ভিডিও ভাইরাল হয়েছিল, ভাইরাল ভিডিওতে দেখা গিয়েছিল দেবের মাথার চুল চিরুনি দিয়ে হাচরে দিচ্ছে রুক্মিণীর ভাইজি। ভিডিওটি সেই সময় তুমুল ভাইরাল হয়েছিল। সম্প্রতি নেট দুনিয়ায় দেব এবং রুক্মিণীর ভাইজির আরেকটি ভিডিও হল তুমুল ভাইরাল। ভাইরাল ভিডিওতে দেবকে রুক্মিণীর ভাইজির সঙ্গে এ লারকি আখ মারে গানটিতে নাচতে দেখা গিয়েছে।ভিডিওটি এখনো পর্যন্ত 40 হাজারের কাছাকাছি মানুষ দেখেছে।\nদীপক অধিকারী যিনি দেব নামেই সুপরিচিত। একজন ভারতীয় বাংলা (টলিউড) চলচ্চিত্র জগতের অভিনেতা।সেই সঙ্গে তিনি একজন প্রযোজক, সিনেমার কাহিনী লেখক এবং গায়কও বটে। সম্প্রতি তিনি রাজনীতিতেও আত্মপ্রকাশ করেছেন। তার নিজস্ব প্রোডাকশন হাউজ রয়েছে যার নাম দেব এন্টারটেইনমেন্ট ভেঞ্চারস প্রাইভেট লিমিটেড। তিনি টলিউডের বেশি পারিশ্রমিক নেয়া অভিনেতাদের একজন এবং কলকাতা সিনেমার একজন অন্যতম প্রধান অভিনেতা।\nতিনি অগ্নিশপথ চলচ্চিত্রের মধ্য দিয়ে বাংলা চলচ্চিত্রে পদার্পণ করেন। তবে চলচ্চিত্রটি ব্যবসায়িকভাবে সফল হতে পারেনি। আই লাভ ইউ চলচ্চিত্রে পায়েল সরকারের বিপরীতে অভিনীত চলচ্চিত্রটি ব্যবসায় সফল হয় এবং তাকে টলিউডে স্থায়ী জায়গা করে নিতে সহায়তা করে।\nতবে কোয়েল মল্লিকের সাথে প্রেমের কাহিনী চলচ্চিত্রটি তাকে রূপালী পর্দায় আরো বেশি পাকাপোক্ত করে। কিন্তু সমালোচকদের কাছ থেকে ইতিবাচক সাড়া মেলে চ্যালেঞ্জ চলচ্চিত্রটি দিয়ে সেই একই সিনেমায় ভাল অভিনয়ের কারনে তিনি আনন্দলোক পুরস্কারের দুটি পুরষ্কার – সেরা অভিনেতা এবং সেরা একশন হিরো পুরষ্কার লাভ করেন।\nPrevious দেখে নিন খুব কম দামে প্রতিদিন ব্যবহারের জন্য দারুণ ডিজাইনের শাঁখা বাঁধানোর কালেকশন! রইল বিস্তারিত।\nNext একদম নতুন পদ্ধতিতে বাড়িতেই রান্না করুন ‘পটল ভর্তা’! রইল ভিডিওসহ রেসিপি।


সোনামসজিদ স্থলবন্দর শ্রমিক সমন্বয় কমিটির পাল্টা-পাল্টি গঠন নিয়ে উত্তেজনা – বিডি সংবাদ টোয়েন্টিফোর ডটকম\nফয়সাল আজম অপু, বিশেষ প্রতিনিধিঃ দেশের দ্বিতীয় বৃহত্তম স্থলবন্দর সোনামসজিদ স্থলবন্দরের শ্রমিক সমন্বয় কার্যনির্বাহী কমিটি গঠনকে কেন্দ্র করে পাল্টা পাল্টি অভিযোগ। শনিবার দুপুরে সোনামসজিদ স্থলবন্দরে মো. আমিনুল ইসলামকে সভাপতি ও মো. ওবাইদুল হককে সাধারণ সম্পাদক করে ৩৭ সদস্য বিশিষ্ট সোনামসজিদ স্থলবন্দর শ্রমিক সমন্বয়ের একটি নতুন কমিটি গঠন করা হয়েছে।\nএ কমিটিতে সিনিয়র সহ-সভাপতি মো. আয়েশ উদ্দীন মেম্বার, সহ-সভাপতি আয়েশ উদ্দীন সরদার, সাইফুদ্দিন মন্ডল সরদার, ও জমিরুল ইসলাম জামু সরদার।\nএ ছাড়া ৪ জনকে যুগ্ম সাধারণ সম্পাদক, একজন অর্থ সম্পাদক, একজন বন্দর সম্পাদক, একজন সহ বন্দর সম্পাদক, দুজন সাংগঠনিক সম্পাদক, একজন প্রচার সম্পাদক, মুক্তিযুদ্ধ বিষয়ক সম্পাদক একজন, সড়ক ও যোগাযোগ সম্পাদক একজন, সহ-সড়ক ও যোগাযোগ সম্পাদক একজন, ধর্ম বিষয়ক সম্পাদক একজন, আইন ও বিচার বিষয়ক সম্পাদক একজন ও ১৬ জন সাধারণ সদস্য নিয়ে গঠিত হয়েছে এ কমিটি।\nগত শনিবার কমিটি গঠন করা হয়েছে বলে নতুন কমিটির সভাপতি আমিনুল ইসলাম জানান, বৈধ ভাবে বিধিমোতাবেক এ কমিটি গঠন করা হয়েছে। অপরদিকে পূর্বের গঠিত কমিটির সভাপতি সাদেকুর রহমান মাস্টার জানান, এ কমিটি তাদের মনগড়া যার কোন ভিত্তি নাই।\nকমিটি গঠন ও অফিস দখলকে কেন্দ্র করে ক্ষমতাসীন দলের দুই গ্রুপের মধ্যে মারামারি হওয়ার আশংক্ষা থাকায় শ্রমিক সমন্বয় অফিসের সামনে অতিরিক্ত পুলিশ মোতায়েন রয়েছে।\nএ ব্যাপারে শিবগঞ্জ থানার অফিসার ইনর্চাজ (ওসি) শামসুল আলম শাহ জানান, সমন্বয়ের কমিটির বিষয়ে আমার দেখার বিষয় না, তবে স্থলবন্দরে যেকোনো ধরনের বিশৃংখলা হলে পুলিশ আইনগত ব্যবস্থা গ্রহন করবে।\nচাঁপাইনবাবগঞ্জের শিক্ষাবিদ অধ্যক্ষ আনোয়ার স্যার আর নেই


ইলিশের পেটে কেন এত ডিম! | আপডেট: ২ নভেম্বর, ২০১৯, ৬:৪৪ পিএম\nমাছের বাজারে ইলিশে ভরপুর। সবেমাত্র নিষেধাজ্ঞার সময় পেড়িয়েছে। বাজারে ভরপুর ইলিশ থাকাটা কোনো খবর নয়! খবর হলো, ইলিশের পেটে কেন এত ডিম! পেটে ডিমে ভরপুর এসব ইলিশ যদি নিষেধাজ্ঞার পর ধরা হয়, তাহলে প্রশ্ন থাকে, মা ইলিশ রক্ষায় সরকারের দেয়া নিষেধাজ্ঞার সঠিক সময় নির্ধারণ হয়েছে কিনা? আর যদি নিষেধাজ্ঞার মধ্যেই এসব মা ইলিশ ধরা হয়ে থাকে, তাহলে প্রশ্ন থাকে আইন শৃঙ্খলা রক্ষাকারী বাহিনীর ওপর। নাম প্রকাশ না করার শর্তে এক ব্যবসায়ী গণমাধ্যমকে বলেন, ‘নিষেধাজ্ঞার মধ্যেও ইলিশ ধরা হয়েছিল। সেগুলো বাজারে আসেনি। সে ইলিশই এখন আসছে। যার জন্য বাজার ডিমওয়ালা ইলিশে সয়লাব।’\nসরকারি নানামুখী উদ্যোগের কারণেই মা ইলিশ রক্ষা করা সম্ভব হচ্ছে। ঘরে ঘরেই এখন মিলছে ইলিশ। ইলিশ উৎপাদনে সাফল্যের এ ধারা অব্যাহত রাখতে বদ্ধপরিকর সরকারও। সে আলোকেই গত ৯ অক্টোবর থেকে ৩০ অক্টোবর পর্যন্ত ২২ দিন ইলিশ ধরা নিষিদ্ধ ছিল। তবে এ উদ্যোগ আশানুরূপভাবে বাস্তবায়ন করা গেল কি না, তা নিয়ে প্রশ্ন তোলার সুযোগ রয়েছে। কারণ দেখা যাচ্ছে, বাজারে আসা বেশির ভাগ ইলিশের পেট ডিমে ভরা। তা ছাড়া নিষেধাজ্ঞা শেষে রাত না পোহাতেই অল্প সময়ে এত ইলিশ হাট-বাজারে কীভাবে এল, তা ভেবে ক্রেতারাও অবাক।\nমা ইলিশ রক্ষায় সরকারের দেওয়া নিষেধাজ্ঞার সঠিক সময় নির্ধারণ হয়নি বলে সংবাদ মাধ্যমকে জানিয়েছেন জেলে ও ইলিশ ব্যবসায়ীরা। যদিও মৎস্য বিভাগ বলছে, মা ইলিশ রক্ষা কার্যক্রম সফল হয়েছে। ইলিশ গবেষক, মৎস্যবিজ্ঞানীরা বলেন, একটি বড় আকারের ইলিশ মাছ একবারে ২৩ লাখ পর্যন্ত ডিম ছাড়তে পারে। এ ডিম ছাড়া নির্বিঘœ করতেই মা ইলিশ ধরা নিষিদ্ধ করে আসছে সরকার।\nআমরা আশা করছি সঠিকভাবে পর্যালোচনা ও ইলিশ প্রজননের মূল সময়টা চিহ্নিত করে প্রজনন সময় নির্ধারণের। কারণ, মা ইলিশ ডিম ছাড়তে না পারলে ভবিষ্যতে উৎপাদন ব্যাহত হওয়ার সম্ভাবনা রয়েছে। অন্যান্য মাছের তুলনায় ইলিশ উৎপাদনে কোনো খরচ নেই। শুধু পরিবেশ রক্ষা ও কিছু নিয়মকানুন মানলেই চলে। এসব ইলিশ যদি এখন ধরা না পড়তো তাহলে হয়তো আগামী ১ সপ্তাহের মধ্যে বেশির ভাগ ইলিশ ডিম ছাড়তো। মা ইলিশ ও জাটকা রক্ষা কার্যক্রমকে যথাযথাভাবে সফল করা গেলে, সামনের মৌসুমে ইলিশের উৎপাদন তিনগুণ থেকে চারগুণ বৃদ্ধি পাবে বলে আমরা মনে করি।


প্রকাশিত: ০৯:২৭ এএম, ১০ আগস্ট ২০১৭, বৃহস্পতিবার\nআজকের এই দিনে জন্মগ্রহণ করায় পাশ্চাত্যমতে আপনি সিংহ রাশির জাতব্যক্তি। আপনার ওপর আজ রাশি অধিপতি রবি, পরমযোগী গ্রহ শনি মহারাজ ও বুদ্ধির দেবতা বুধের প্রভাব বিদ্যমান। আপনার সঙ্গে মকর রাশির বন্ধুত্ব শুভফল প্রদান করবে। শরীর স্বাস্থ্য বিশেষ ভালো না থাকায় কোনো কাজে মন বসবে না। সন্তানদের কেরিয়ার অধ্যয়ন স্বাস্থ্য ও বিবাহ সংক্রান্ত দুশ্চিন্তার অবসান ঘটবে।\nটাকা পয়সা হাতে আসতে আসতে মাঝপথে আটকে যাওয়ায় তারল্য সংকটে পড়তে হবে। বড় বিনিয়োগে সতর্ক থাকা সমীচীন হবে। সন্তানদের কেরিয়ার অধ্যয়ন ও স্বাস্থ্যবিষয়ক দুশ্চিন্তার অবসান ঘটবে। সম্ভাব্য ক্ষেত্রে পরিবারে ছোট্ট নতুন মুখের আগমন ঘটতে পারে। গৃহবাড়িতে অতিথি সমাগমে মুখর হয়ে থাকবে।\nকর্মের সুনাম যশ পদোন্নতির পথ সুগম করবে। বিদেশগমন ও স্বদেশ প্রত্যাবর্তন দুটিই সমানতালে শুভ ফল প্রদান করবে। মামলা মোকদ্দমার রায় পক্ষে আসায় হারানো ধন-সম্পদ, সম্পত্তি, ব্যবসা ফিরে পাওয়ার পথ খুলবে। অপরিচিত কাউকে আশ্রয় দেওয়া ও আশ্রয় নেওয়া নির্বুদ্ধিতার পরিচয় হবে।\nভাগ্যলক্ষ্মী প্রসন্ন হওয়ায় সফলতা আপনার চরণ স্পর্শ করবে। পিতামাতার কাছ থেকে প্রাপ্ত সহযোগিতা স্বপ্ন পূরণে সহায়ক হবে। গৃহবাড়ি অতিথি সমাগমে মুখর হয়ে থাকবে। যার ফলে আপনাকে সর্বদাই ব্যস্ত থাকতে হবে। নিত্যনতুন ব্যবসা-বাণিজ্যের পরিকল্পনা আলোর মুখ দর্শন করবে।\nভ্রমণকালীন সতর্ক থাকুন নয়তো সব হারিয়ে বাড়ি ফিরতে হবে। গুপ্ত ও প্রকাশ্য শত্রুরা স্বজনদের সঙ্গে হাত মিলিয়ে আপনার গোপন প্রেম ও অনুচিত কাজবাজ ফাঁস করে দিতে পারে। সন্তানরা আজ্ঞাবহ হয়ে থাকবে তথা তারা কোনো না কোনো পুরস্কারে ভূষিত হবে।\nজীবনসঙ্গী শ্বশুরালয়, মাতুলালয় থেকে প্রাপ্ত সহযোগিতা স্বপ্ন পূরণে সহায়ক হবে। বিবাহযোগ্যদের বিবাহের কথাবার্তা পাকাপাকি হবে। কর্ম ও ব্যবসাবাণিজ্যে বড় কোনো অর্ডার হাতে আসায় বস আপনার প্রশংসায় পঞ্চমুখ হয়ে থাকবে।\nকন্যা (২২ আগস্ট-২২ সেপ্টেম্বর):\nসিজনাল রোগব্যাধির সঙ্গে নিত্যনতুন ব্যাধিপীড়ার প্রকোপ বৃদ্ধি পাওয়ায় শল্য চিকিৎসার প্রয়োজন পড়বে। একদিকে আয়-উপার্জন কম অপরদিকে খরচের লাগামহীন চাপ আপনাকে অতিশয় জীর্ণ করে তুলবে। অবশ্য সংকটকালে বন্ধুবান্ধব ও সহকর্মীরা সাহায্যের হাত বাড়িয়ে ধরবে।\nতুলা (২৩ সেপ্টেম্বর-২২ অক্টোবর):\nবিদ্যাশিক্ষায় ব্রতীদের জন্য সুবর্ণ সুযোগ অপেক্ষা করবে। হারানো পিতৃমাতৃ ধন সম্পদ সম্পত্তি ব্যবসা ফিরে পাওয়ার পথ খুলবে। সম্ভাব্য ক্ষেত্রে জন্মগ্রহণ করা শিশুটিকে হাসপাতালে চক্কর কাটতে হবে। লৌকিকতায় যেমন ব্যয় হবে তেমনি উপহার উপঢৌকনাদীও সমানতালে প্রাপ্ত হবেন\nব্যবসা-বাণিজ্যে অংশীদার আর কর্মক্ষেত্রে সহকর্মী পূর্ণ সহযোগিতা পাবেন। দাম্পত্য জীবন কটুতায় ভরে থাকলেও বিচ্ছেদের কোনো রূপ সম্ভাবনা নেই। গৃহবাড়িতে কোনো না কোনো মাঙ্গলিক অনুষ্ঠান অনুষ্ঠিত হওয়ায় সাজ সাজ রব রব করবে।\nহাত বাড়ালেই সফলতা প্রাপ্ত হওয়ায় মন আনন্দে নাচবে। ভ্রাতাভগ্নিদের সঙ্গে মনোমালিন্যতা গৃহবাড়ি ত্যাগে বাধ্য করবে। লটারি ফাটকা জুয়া রেশ শেয়ার প্রভৃতি এড়িয়ে চলাই শ্রেয় হবে। সন্তানদের কেরিয়ার অধ্যয়ন স্বাস্থ্য ও বিবাহ সংক্রান্ত দুশ্চিন্তার অবসান ঘটবে। যেমন সুর সংগীত ও ধর্মের প্রতি ঝুঁকবে।\nচতুর্দিক থেকে তরতাজা উন্নতি করতে থাকায় মন আনন্দে নাচবে। গৃহবাড়িতে নতুন আসবাবপত্র বস্ত্রালঙ্কার ও খেলনা সামগ্রীর পসরা সাজবে। কর্ম ও ব্যবসা-বাণিজ্যে বড় কোনো অর্ডার হাতে আসায় বস আপনার প্রশংসায় পঞ্চমুখ হয়ে থাকবে। শত্রু ও বিরোধী পক্ষের সব পরিকল্পনা নস্যাৎ করে এগিয়ে চলবেন।\nমনবল জনবল অর্থবলের সঙ্গে সুনাম যশ প্রতিষ্ঠার গ্রাফ চাঙ্গা হয়ে উঠবে। শত্রু ও বিরোধী পক্ষের সব পরিকল্পনা নস্যাৎ করে আপনি দুর্বার গতিতে এগিয়ে চলবেন। সন্তানদের কেরিয়ার অধ্যয়ন স্বাস্থ্য ও বিবাহ সংক্রান্ত দুশ্চিন্তার অবসান ঘটবে। আশ্রিত ও প্রতিপালিত ব্যক্তি দ্বারা ক্ষতির সম্ভাবনা প্রবল।\nএকদিকে আয় উপার্জন কম অপরদিকে খরচের লাগামহীন চাপ আপনাকে অতিশয় জীর্ণ করে তুলবে। পরিবারের কোনো বয়স্ক লোকের শরীর স্বাস্থ্য খারাপ হয়ে পড়তে পারে। বিদেশগমন ও স্বদেশ প্রত্যাবর্তন দুটিই সমানতালে শুভফল প্রদান করবে।\nবাংলাদেশের আদিবাসী সাঁওতালদের ইতিকথা\nবিবাহ বিচ্ছেদের পিছনে আছে বংশগত সমস্যা!\nআম খেলেই পুত্র সন্তান, জোরালো দাবি নেতার!\nআপনার জন্ম কি রাতে? তাহলে জেনে নিন


ড্যাফোডিল বিশ্ববিদ্যালয়ের এডমিন ডিরেক্টরের পিএইচডি ডিগ্রী অর্জন - Banglatopnews24.com\nHome শিক্ষা ও শিক্ষাঙ্গন ড্যাফোডিল বিশ্ববিদ্যালয়ের এডমিন ডিরেক্টরের পিএইচডি ডিগ্রী অর্জন\nড্যাফোডিল বিশ্ববিদ্যালয়ের এডমিন ডিরেক্টরের পিএইচডি ডিগ্রী অর্জন\nড্যাফোডিল বিশ্ববিদ্যালয়ের ডিরেক্টর অব এডমিন (Director of admin) জনাব ইমরান হোসেন চৌধুরী মাষ্টার্স অব ফিলোসফি (Doctor of Philosophy) ডিগ্রী অর্জন করেছেন। তিনি ইউনিভার্সিটি অব সাইন্স ইসলাম মালেশিয়া (Universiti Sains Islam Malaysia) থেকে এই ডিগ্রী অজর্ন করেন। তার থিসিসের বিষয় ছিল-A Study on Factors Influencing Discontinued use of Technological Innovation in Tertiary academic Institutions in Bangladesh-non Academic Staff Perspective.\nজনাব চৌধুরী, চাদঁপুর জেলাধীন কচুয়া উপজেলার রহিমানগন (চৌধুরী বাড়ী) গ্রামে জন্ম গ্রহন করেন। তার পিতা- জনাব দেলোয়ার হোসেন চৌধুরী ও মাতা জনাবা ফেরদৌস আক্তার।\nশিক্ষা জীবনে তিনি কাকলি উচ্চ বিদ্যালয় হতে মাধ্যমিক ও ঢাকা সিটি কলেজ হতে সাফল্যের সাথে উচ্চ মাধ্যমিক পাস করে প্রাচ্যের অক্সর্ফোড খ্যাত ঢাকা বিশ্ববিদ্যালয়ে ভর্তি হন।\nঢাকা বিশ্ববিদ্যালয় হতে ইন্টারন্যাশনাল রিলেশন International relations (সমাজ-বিজ্ঞান অনুষদ) বিষয়ে অর্নাস ও মাষ্টার্স ডিগ্রী সম্পূর্ণ করে, ইতালির টুরিন বিশ্ববিদ্যালয় (Turin University oF Italy) হতে মার্ষ্টাস অব ম্যানেজম্যান্ট ডেভলপমেন্ট- (Master`s in Management of Development)-এ বিশেষ ডিগ্রী অর্জন করেন।\nজনাব হোসেন ২০০২ সালে Divine Associates-এ, ডিরেক্টর হিসাবে তার কর্ম জীবন শুরু করেন। তৎপর ২০১০ সালে ড্যাফোডিল ইন্টারন্যাশনাল বিশ্ববিদ্যালয়ে ডিরেক্টর অব এডমিন (Director of admin) পদে যোগদান করে অদ্যাবদি কর্মরত আছেন।\nঅমায়িক, মৃদ-ভাষী ও সব্য-সাচী জনাব হোসেনের এই সাফল্যে ড্যাফোডিল বিশ্ববিদ্যালয় তথা ড্যাফোডিল পরিবারের সমগ্র প্রতিষ্ঠান-ই, উৎফুল্ল ও আনন্দিত। জনাব হোসেন দেশবাসীসহ সকলের কাছে দোয়া প্রার্থী।\nPrevious articleদেলদোয়ার-লাউহাটিতে আনিসুর রহমানের গলাকাটাঁ লাশ উদ্ধার !\nNext articleকোটচাঁদপুরে যুব মহিলা লীগের সভাপতি পিংকিসহ ৬ জনের বিরুদ্ধে খুনের মামলা রেকর্ড!\nআদিল সরকার, ইবি: সবুজ চাদরে আচ্ছাদিত ইসলামী বিশ্ববিদ্যালয় ক্যাম্পাস। আর এ সৌন্দর্যকে অন্যান্য মাত্রায় দাঁড় করিয়েছে বিশ্ববিদ্যালয়ের নয়নাভিরাম লেক। যেটি শিক্ষক-শিক্ষার্থীদের কাছে দ্বিতীয় হাতিরঝিল...